
Lietuvos Respublikos Seimo kanceliarija įgyvendina projektą „Lietuvos Respublikos Seimo veiklos informacinės sistemos modernizavimas“ (toliau – Projektas). Šiuo Projektu siekiama modernizuoti 2 Lietuvos Respublikos Seimo veiklos informacinės sistemos (toliau – LRS VIS) posistemius: Seimo posėdžių eigos valdymo posistemį, Seimo posėdžių balsavimo ir diskusijų posistemį, pakeisti balsavimui Seimo posėdžių metu naudojamą specializuotą techninę ir programinę įrangą bei pakeisti Seimo posėdžių salėje įrengtose darbo vietose naudojamą techninę ir programinę įrangą. 
LRS VIS, kurios 2 posistemius planuojama modernizuoti šio Projekto apimtyje, skirta Seimo nariams bei Darbuotojams patogiau organizuoti savo veiklą. LRS VIS valdytoja ir tvarkytoja – Lietuvos Respublikos Seimo kanceliarija.
Aktualūs LRS VIS nuostatai patvirtinti Lietuvos Respublikos Seimo kanclerio 2018 m. rugpjūčio 28 d. įsakymo Nr. 400-ĮVK-259 ir skelbiami Registrų ir valstybės informacinių sistemų registre.
Projekto tikslas – užtikrinti sąlygas efektyviam ir nepertraukiamam Seimo darbui Seimo posėdžių metu bei paruošti technologinę aplinką, esant poreikiui, Seimo posėdžius vykdyti mišriu ar nuotoliniu būdu.
Projekto tikslui pasiekti keliami šie uždaviniai:
1. Modernizuoti 2 LRS VIS posistemius: Seimo posėdžių eigos valdymo posistemį, Seimo posėdžių balsavimo ir diskusijų posistemį;
2. Pakeisti techninę ir licencinę programinę balsavimo įrangą Seimo posėdžių salėje;
3. Pakeisti Seimo posėdžių salėje įrengtose darbo vietose naudojamą techninę ir programinę įrangą.
Projekto tikslas ir uždaviniai atitinka Lietuvos Respublikos Seimo kanclerio 2024 m. kovo 19 d. įsakymu Nr. 400-ĮVK-63 patvirtintame Lietuvos Respublikos Seimo kanceliarijos 2024–2026 metų strateginiame veiklos plane (Lietuvos Respublikos Seimo kanceliarija, 02.900.0002) apibrėžtą veiklos prioritetą: „Seimo kanceliarijos fizinės, IT ir informacinės aplinkos (infrastruktūros) ir darbo sąlygų gerinimas, diegiant tvarius sprendimus, stiprinant atsparumą grėsmėms ir pasirengimas naujai Seimo kadencijai“.
Siekiant įvertinti kitų šalių gerąją praktiką bei pasinaudoti panašių projektų apimtyje įgyta patirtimi, atlikta Vilniaus miesto savivaldybės, Latvijos, Suomijos, Europos Parlementų patirčių analizė. Įvertintos Projekto sąsajos su kitu Seimo kanceliarijos įgyvendinamu projektu „Teisės aktų informacinės sistemos modernizavimas“.
Rengiant Galimybių studiją suformuotos bei techniniu, finansiniu, ekonominiu aspektais įvertintos ir tarpusavyje palygintos 3 Projekto įgyvendinimo alternatyvos:
1) Alternatyva „Status quo“ (be Projekto);
2) Alternatyva A „Balsavimo sistemos modernizavimas“;
3) Alternatyva B „Balsavimo sistemos sukūrimas“.
Planuojama Projekto įgyvendinimo trukmė – 42 36 mėnesiai, įskaitant pirkimo TS parengimą.
Finansinei analizei atlikti taikomas 15 metų Projekto ataskaitinis laikotarpis ir 4% finansinė diskonto norma. Atlikus skaičiavimus nustatyta, kad abiejų alternatyvų finansinė grynoji dabartinė vertė investicijoms (FGDV(I)) ir finansinė grynoji dabartinė vertė kapitalui (FGDV(K)) yra neigiamos, tačiau alternatyvos B FGDV(I) ir FGDV(K) reikšmės yra geresnės, lyginant su alternatyvos A tais pačiais rodikliais. Blogesnius alternatyvos A finansinius rodiklius nulemia didesnis alternatyvos A įgyvendinimo ir palaikymo išlaidų poreikis.
Investicijų finansinių rodiklių priimtinumo požiūriu, abi alternatyvos yra finansiškai priimtinos, tačiau alternatyvos B finansiniai rodikliai kapitalui yra geresni. Pažymėtina, kad nė viena iš alternatyvų nėra finansiškai naudinga.
Ekonominei analizei atlikti ir socialiniams bei ekonominiams rodikliams apskaičiuoti taikoma 5% socialinė diskonto norma.
Projekto ekonominis poveikis buvo vertinamas taikant Socialinio-ekonominio poveikio vertinimo metodikos rekomenduojamą poveikio komponentą – geresnį informacinės sistemos veikimą, kuris pasireiškia naudotojų vienai operacijai atlikti vidutiniškai sugaištamo laiko sumažėjimu. Ekonominis poveikis buvo nustatomas apskaičiuojant darbo laiko sutaupymus dėl modernizuotos infrastruktūros priemonėmis efektyviai atliekamų balsavimo procedūrų, lyginant su balsavimo procedūromis neturint tokios infrastruktūros. Darbo laiko sutaupymams įvertinti piniginiais vienetais taikomi Investicijų projektų rengimo metodikoje nustatyti darbo laiko įverčiai.
Atlikus analizę, nustatyta, kad visi alternatyvos B ekonominiai rodikliai yra geresni, lyginant su alternatyvos A tais pačiais rodikliais (alternatyvos B ekonominė grynoji dabartinė vertė (EGDV) – 1 962 427 Eur, ekonominė vidinė grąžos norma (EVGN) – 15,82%, ekonominė naudos ir išlaidų santykis (ENIS) – 1,66). Pasirinkta įgyvendinti alternatyva B „Balsavimo sistemos sukūrimas“, kuri įvertinta geriausiai ekonominiu ir finansiniu požiūriais ir yra optimali kompleksiniu (remiantis funkcinės, finansinės ir ekonominės analizės išvadomis) požiūriu.
Jautrumo ir rizikos analizė atlikta taikant standartines skaičiuoklės prielaidas ir vadovaujantis Investicinių projektų rengimo metodikos rekomendacijomis.
Atlikus lūžio taškų analizę buvo nustatyti du kritiniai kintamieji, turintys kritinės įtakos EGDV ir EVGN rodikliams (įsigytos / sukurtos įrangos kaina ir socialinės-ekonominės naudos finansinė išraiška) ir vienas kritinis kintamasis, turintis kritinės įtakos sąnaudų efektyvumo/veiksmingumo rodikliui (paslaugos pokyčio rezultatas). Kritinių kintamųjų įtaka Projekto rodikliams yra pakankamai reikšminga, tačiau net ir labai (25%) išaugus įrangos kainai arba sumažėjus ekonominės naudos mastui ar paslaugos pokyčio rezultatui, Projekto rodikliai išliktų teigiami.
Remiantis rizikos priimtinumo analizės išvadomis, tikimybė, kad minimali priimtina atitinkamo finansinio ar ekonominio rodiklio reikšmė bus pasiekta, svyruoja tarp 71% ir 76%, priklausomai nuo vertinamo rodiklio. Toks Projekto rizikingumo laipsnis yra priimtinas.
Už fizinių Projekto įgyvendinimo rezultatų ir veiklos rezultatų tęstinumą bus atsakinga Seimo kanceliarija.
[bookmark: _Toc184724202]Projekto kontekstas
[bookmark: _Socialinė_ekonominė_aplinka][bookmark: _Toc184724203]Socialinė ekonominė aplinka
Seimas – Lietuvos įstatymų leidžiamoji institucija, atsakinga už įstatymų priėmimą. Seimo kanceliarija padeda Seimui įgyvendinti jo funkcijas ir užtikrinti Seimo veiklą.
Seimo ir Seimo kanceliarijos veiklos sritys, susijusios su šiuo metu jau kompiuterizuotomis ir Projektui aktualiomis veiklos sritimis:
1) teisės aktų (toliau – TA) leidyba ir parlamentinės kontrolės vykdymas;
2) Seimo kanceliarijos padalinių veiklos planavimas ir organizavimas.
TA leidyba ir parlamentinė kontrolė Seime vykdoma vadovaujantis Konstitucija, Teisėkūros pagrindų įstatymu, Seimo statutu ir kitais teisės aktais. TA projektas gali būti priimtas tik praėjęs numatytas stadijas: pateikimą Seimo posėdyje, svarstymą pagrindiniame komitete (jei taikoma) ir svarstymą Seimo posėdyje, priėmimą Seimo posėdyje. Jeigu kurioje nors stadijoje TA projektą Seimas atmeta, jis vėl gali būti svarstomas tik po 6 mėn. Jeigu TA projektą Seimas grąžina tobulinti, tuomet 6 mėnesių terminas netaikomas. 
TA leidybos procese taip pat dalyvauja komitetai ir komisijos. Dalyvaudami teisėkūroje komitetai ir komisijos svarsto TA projektus, vertina jiems pateiktus pasiūlymus ir teikia Seimui išvadas dėl šių TA projektų, taip pat rengia TA projektus. 1.1 lentelėje pateiktas 2024 m. IV ketv. teisėkūroje ir parlamentinėje kontrolėje dalyvavusių komitetų ir komisijų sąrašas, tačiau šis sąrašas gali kisti, nes Seimas gali įkurti naujus arba panaikinti esamus komitetus ir komisijas. 
[bookmark: _Toc184724315]1.1 lentelė. Komitetai ir komisijos (2024 m. IV ketvirtis) 
	Komitetai
	Komisijos

	1) Aplinkos apsaugos komitetas
2) Ateities komitetas
3) Audito komitetas
4) Biudžeto ir finansų komitetas
5) Ekonomikos komitetas
6) Europos reikalų komitetas
7) Kaimo reikalų komitetas
8) Kultūros komitetas
9) Nacionalinio saugumo ir gynybos komitetas
10) Socialinių reikalų ir darbo komitetas
11) Sveikatos reikalų komitetas
12) Švietimo ir mokslo komitetas
13) Teisės ir teisėtvarkos komitetas
14) Užsienio reikalų komitetas
15) Valstybės valdymo ir savivaldybių komitetas
16) Žmogaus teisių komitetas
	1) Antikorupcijos komisija
2) Energetikos ir darnios plėtros komisija
3) Etikos ir procedūrų komisija
4) Jaunimo ir sporto reikalų komisija
5) Jūrinių reikalų komisija
6) Kriminalinės žvalgybos parlamentinės kontrolės komisija
7) Laisvės kovų ir valstybės istorinės atminties komisija
8) Neįgaliųjų teisių komisija
9) Peticijų komisija
10) Priklausomybių prevencijos komisija
11) Savižudybių ir smurto prevencijos komisija



TA leidybos procesas pateikiamas 1.1 paveiksle, o šio proceso žingsniai aprašyti 1.2 lentelėje.
Pastaba. 1.1 paveiksle pateiktas TA leidybos procesas parengtas vadovaujantis GS rengimo metu galiojusių TA (Konstitucija, Teisėkūros pagrindų įstatymu, Seimo statutu ir kitais teisės aktais) aktualiomis redakcijomis. Keičiantis teisiniam reglamentavimui šis procesas turi būti peržiūrėtas ir, esant poreikiui, patikslintas.   

[bookmark: _Toc184724277]1.1 paveikslas. TA leidybos procesas
[bookmark: _Toc184724316]1.2 lentelė. Teisės aktų leidybos proceso žingsniai
	Žingsnio numeris
	Atliekantis aktorius
	Žingsnio pavadinimas
	Žingsnio aprašymas
	Aplinka

	E1
	Iniciatorius
	Proceso pradžia
	-
	-

	T1
	Iniciatorius
	Inicijuoti TA leidybą 
	Subjektas, turintis TA leidybos iniciatyvos teisę, rengia ir teikia Seimui svarstyti TA projektą teisės aktuose (Konstitucijoje, Teisėkūros pagrindų įstatyme, Seimo statute ir kt.) nustatyta tvarka. 
	LRS KIS DVS, TAIS

	E2
	Seimo kanceliarija
	Gauti TA projektą
	-
	-

	T2
	Seimo kanceliarija
	Užregistruoti gautą TA projektą
	Gautas TA  projektas užregistruojamas Seimo statuto  nustatyta tvarka.
	LRS KIS DVS, TAIS

	E3
	Iniciatorius
	Gauti pranešimą 
	Iš LRS KIS dokumentų valdymo sistemos (toliau – LRS KIS DVS) Iniciatorius gauna sisteminį pranešimą, kad jo sukurta užduotis užregistruoti TA projektą yra:
1) atlikta ir TA projektas gali būti pateikiamas svarstyti Seimo posėdyje; arba
2) atmesta. TA projektas neregistruojamas – jis atmetamas, jeigu TA projekto registravimo metu nustatoma, kad projektas neatitinka Konstitucijos, Seimo statuto ar Teisėkūros pagrindų įstatymo reikalavimų. 
	LRS KIS DVS

	T3
	Iniciatorius
	Pristatyti TA projektą Seimo posėdyje (pirmoji  stadija)
	Iniciatoriaus arba jo atstovas pristato TA projektą ir atsako į Seimo narių klausimus. 
	LRS VIS, TAIS

	T4
	Seimas 
	Svarstyti TA projektą Seimo posėdyje (pirmoji  stadija)
	Po to, kai Iniciatorius ar jo atstovas pristato TA projektą ir atsako į Seimo narių klausimus, Seimo posėdyje svarstomas TA projektas ir Seimas priima spendimą:
1) pritarti TA projektui po pateikimo ir pradėti TA projekto svarstymo procedūrą (paskiriami komitetai ir komisijos ir nustatoma preliminari svarstymo Seime data); 
2) grąžinti TA projektą tobulinti / rengti naują;
3) atmesti TA projektą;
4) padaryti pertrauką. 
	LRS VIS, TAIS

	E4
	Seimas
	Padaryti pertrauktą
	-
	

	E5
	Iniciatorius
	Gauti pranešimą
	Iniciatorius gauna pranešimą apie T4 žingsnyje Seimo priimtą sprendimą.
	LRS KIS DVS, TAIS

	T5
	Iniciatorius
	Tobulinti / rengti naują TA projektą
	Jeigu Iniciatorius gauna pranešimą apie Seimo priimtą sprendimą grąžinti tobulinti TA projektą ar rengti naują, tuomet:
a) Iniciatorius tobulina / rengia naują TA projektą ir teikia jį pakartotinai (grįžta į T1 žingsnį); arba
b) Susipažįsta su gauto pranešimo turinių ir priima sprendimą netikslinti / nerengti naujo TA projekto. Procesas baigiasi.
	LRS KIS DVS, TAIS

	E6
	Iniciatorius
	Proceso pabaiga
	-
	-

	E7
	Komitetai ir komisijos 
	Gauti TA projektą
	Pagrindinis komitetas ir papildomi komitetai ir (ar) komisijos gauna TA projektą svarstymui (TA projektas su visais lydinčiais dokumentais automatiškai įkeliamas į paskirtų komitetų darbo aplinkas)
	LRS VIS Padalinių posistemis, TAIS (e.Komitetai)

	T6
	Komitetai ir komisijos
	Svarstyti TA projektą komitetuose ir komisijos
	Pagrindinis komitetas ir papildomi komitetai (jeigu jie buvo priskirti) ir (ar) komisijos susipažįsta su svarstymui gautu TA projektu, svarsto  gautus įstatymų leidybos iniciatyvos teisę turinčių subjektų (ar asmenų), Lietuvos Respublikos piliečių, juridinių asmenų ar kitų įstatymų leidybos iniciatyvos teisės neturinčių asmenų pasiūlymus.
Pastaba. Jeigu svarstymo stadijoje Seimas nusprendžia, kad reikia tobulinti  pateiktą TA projektą, jis grąžinamas Pagrindiniam komitetui tobulinti. 
	LRS VIS Padalinių posistemis, TAIS (e.Komitetai)

	T7
	Komitetai ir komisijos
	Teikti išvadas ir patobulintą TA projekto variantą (jei reikia) 
	Pasibaigus svarstymų komitetuose ir komisijose etapui, visi priskirti komitetai ir komisijos parengia ir teikia išvadas. 
Pagrindinis komitetas papildomai gali pateikti patobulintą TA projekto variantą.
	LRS VIS Padalinių posistemis, TAIS (e.Komitetai)

	E8
	Seimas
	Gauti išvadas dėl TA projekto
	Gaunamos priskirtų komitetų ir komisijų išvados.
Kartu su išvadomis taip pat gali būti gautas Pagrindinio komiteto pateiktas patobulintas TA projekto variantas, konsoliduota TA projekto versija.
	LRS VIS, TAIS

	T8
	Seimas
	Svarstyti TA projektą Seimo posėdyje (svarstymo stadija)
	Po to, kai gaunamos visų paskirtų komitetų ir komisijų išvados bei pagrindinio komiteto patobulintas TA projektas, pagrindinio komiteto pateiktas patobulintas TA projektas svarstomas Seimo posėdyje. 
	LRS VIS, TAIS

	T9
	Seimas
	Priimti TA projektą Seimo posėdyje (priėmimo stadija)
	Balsuojama dėl TA iniciatyvos teisę turinčių subjektų siūlymų ir dėl pačio TA projekto priėmimo. TA projektas gali būti:
1) Priimtas; 
2) Nepriimtas. 
Jeigu TA priimtas, tuomet jį vizuoja arba pasirašo Seimo Pirmininkas.
Seimo priimtas TA (išskyrus įstatymus) įsigalioja po to, kai jį pasirašo Seimo Pirmininkas ir jis oficialiai paskelbiamas.
Jeigu TA projektas nepriimamas, Seimas gali pavesti Iniciatoriui arba Pagrindiniam komitetui parengti naują TA projektą.
	LRS VIS, TAIS

	E9
	Prezidentas
	Gauti Seimo posėdyje priimtą įstatymą
	-
	-

	T10
	Prezidentas
	Pasirašyti / Motyvuotai grąžinti Seimo posėdyje priimtą įstatymą 
	Įstatymų priėmimo atveju, Seimo Pirmininko vizuotas  įstatymas perduodamas pasirašyti Respublikos Prezidentui. 
Prezidentas gali:
a) pasirašyti priimtą įstatymą;
b) nepasirašyti priimto įstatymo. Jeigu Prezidentas nepasirašo įstatymo, jis motyvuotai grąžinamas Seimui pakartotinai svarstyti (Veto teisė).
Jeigu nurodytu laiku Seimo priimto įstatymo Prezidentas nepasirašo ar motyvuotai negrąžina, toks įstatymas įsigalioja po to, kai jį pasirašo Seimo Pirmininkas ir jis oficialiai paskelbiamas. 
Kiti Seimo priimti TA įsigalioja po to, kai juos pasirašo Seimo Pirmininkas ir jie oficialiai paskelbiami.
	LRS KIS DVS, TAIS

	E10
	Seimo kanceliarija
	Prezidentas pasirašė įstatymą
	Prezidentui pasirašius Seimo priimtą įstatymą, Seimo kanceliarija inicijuoja jo paskelbimą TAR. 
	LRS KIS DVS, TAIS

	T11
	Seimo kanceliarija
	Paskelbti įstatymą TAR
	Seimo priimti bei Prezidento pasirašyti įstatymai įsigalioja po jo paskelbimo Teisės aktų registre, jeigu nenurodyta kita įsigaliojimo data.
	TAR

	E11
	Seimo kanceliarija
	Prezidentas motyvuotai grąžina 
	Prezidentas motyvuotai grąžina Seimo posėdyje priimtą TA. Jeigu Prezidentas nepasirašo įstatymo, jis motyvuotai grąžinamas Seimui pakartotinai svarstyti (Veto teisė).
	LRS KIS DVS, TAIS

	E12
	Seimas
	Proceso pabaiga
	-
	-

Parlamentinė kontrolė yra integrali įstatymų leidybos dalis. Parlamentinę kontrolę vykdo Seimas, komitetai ir komisijos. Vykdydami parlamentinę kontrolę komitetai ir komisijos analizuoja, kaip laikomasi įstatymų ir kitų Seimo priimtų TA, svarsto Seimui atskaitingų įstaigų veiklos ataskaitas, teikia institucijoms pasiūlymus ir rekomendacijas bei stebi jų įgyvendinimą, atlieka parlamentinius tyrimus.
Remiantis Seimo kanceliarijos kasmet rengiamose ir Seimo interneto svetainėje www.lrs.lt skelbiamose 2019–2023 metų veiklos ataskaitose pateikiamais duomenimis, parengta pagrindinių teisėkūros rodiklių 2019–2023 m. laikotarpiu lentelė (žr. 1.3 lentelė).
[bookmark: _Toc184724317]1.3 lentelė. Pagrindiniai teisėkūros rodikliai 2019–2023 m. laikotarpiu
	Eil. Nr.
	Rodiklis
	Metai

	
	
	2019
	2020
	2021
	2022
	2023

	1.
	Užregistruotų TA projektų skaičius, iš jų:
	
	
	
	
	

	1.1.
	TA projektai
	1286
	1143
	1128
	1115
	1072

	1.2.
	Seimo narių pasiūlymai dėl TA projektų
	844
	693
	598
	680
	625

	1.3.
	Įstatymų leidybos iniciatyvos teisės neturinčių subjektų pasiūlymai dėl TA projektų
	1569
	1522
	1122
	1696 
	1197

	2.
	Seimo priimtų TA skaičius, iš jų:
	
	
	
	
	

	2.1.
	Įstatymų
	648
	661
	556
	697
	516 

	2.2.
	Nutarimų 
	205
	139
	167
	174
	159 

	2.3.
	Kitų TA
	17
	23
	18
	19
	14 


Seimo kanceliarijos padalinių veiklos planavimas ir organizavimas yra Seimo kanceliarijos vykdomi procesai, tiesiogiai susiję su teisės aktų leidyba ir parlamentine kontrole. Vykdydama šiuos procesus, Seimo kanceliarija:
1) aptarnauja Seimo ir Seniūnų sueigos posėdžius;
2) sudaro sesijos darbų programas;
3) savaitės ir dienos posėdžių darbotvarkių projektus;
4) priima ir registruoja visus teikiamus Lietuvos Respublikos teisės aktų projektus bei juos lydinčią medžiagą;
5) registruoja įstatymų leidybos iniciatyvos teisės neturinčių subjektų pasiūlymus dėl teisės aktų projektų; 
6) registruoja pasiūlymus priimti ES teisės aktus bei išvadas dėl jų;
7) registruoja Seimo narių rašytinius klausimus ir paklausimus Lietuvos Respublikos Vyriausybės nariams ir valstybės institucijų, atskaitingų Seimui, vadovams;
8) registruoja Seimo priimtuose teisės aktuose suformuluotus pavedimus (pasiūlymus) Vyriausybei bei Seimui atskaitingoms institucijoms; 
9) skelbia parlamentinės kontrolės duomenis Seimo interneto svetainėje;
10) TAIS skelbia teisės aktų projektus;
11) Seimo interneto svetainėje skelbia informaciją apie TA projektų svarstymo eigą;
12) teikia informaciją Seimo nariams, suinteresuotiems asmenims apie teikiamo įregistruoti teisės akto projekto reikalavimus ir dokumentų svarstymo eigą;
13) teikia statistinius duomenis apie TA ir TA projektus.
[bookmark: _Toc184724318]1.4 lentelė. Seimo ir Seniūnų posėdžių skaičius 2019–2023 m. laikotarpiu
	Eil. Nr.
	Rodiklis
	Metai

	
	
	2019
	2020
	2021
	2022
	2023

	1.
	Seimo posėdžiai
	120
	106
	109
	110
	100

	2.
	Seniūnų sueigos (Seimo valdybos narių ir frakcijų atstovų) posėdžiai
	57
	46
	53
	53
	50


Vadovaujantis 2020–2024 m. kadencijos Seimo balsavimų statistika[footnoteRef:2] (žr. 1.5 lentelėje), per 4 metų kadenciją (turimi duomenys iki 2024 m. lapkričio 8 d.) Seimas dėl svarstomų TA / klausimų  balsavo iš viso 9 425 kartus (vidutiniškai po 2 356 kartus per metus), o iš viso per kadenciją visų Seimo narių buvo balsuota 944 985 kartų (vidutiniškai po 236 246 kartus per metus). [2:  Balsavimas už svarstomą dokumentą] 

[bookmark: _Toc184724319]1.5 lentelė. 2020–2024 m. kadencijos Seimo balsavimai už svarstomus dokumentus statistika
	Sesija
	Metai
	Balsavimų už svarstomus dokumentus skaičius, vnt.
	Iš viso balsuota, vnt.

	1 sesija
	2020–2021
	522
	54 131

	2 sesija
	2021
	1 044
	109 732

	3 sesija
	2021–2022
	1 339
	134 172

	4 sesija
	2022
	1 280
	129 567

	5 sesija
	2022–2023
	1 015
	100 908

	6 sesija
	2023
	1 267
	132 281

	7 sesija
	2023–2024
	1 121
	109 998

	8 sesija
	2024
	1 407
	138 012

	9 sesija*
	2024
	430
	36 184

	Iš viso
	2020–2024
	9 425
	944 985

	Vidutiniškai per metus:
	2 356
	236 246


Valstybės biudžeto asignavimų sumos, kurios buvo skirtos Seimo kanceliarijos funkcijoms vykdyti 2019–2023 m., nurodytos 1.6 lentelėje. Su informacinėmis technologijomis ir ryšiais susijusioms paslaugoms apmokėti kasmet panaudojama 2–3 proc. visų asignavimų.
[bookmark: _Toc184724320]1.6 lentelė. Asignavimų panaudojimas 2019–2023 m. laikotarpiu
	Eil. Nr.
	Pavadinimas
	Metai

	
	
	2019
	2020
	2021
	2022
	2023

	1.
	Asignavimų panaudojimas, tūkst. EUR, iš viso 
	30 109,7
	33 330,4
	35 157,7
	38 835,4
	40 836,8

	2.
	Iš jų, Informacinių technologijų ir ryšių paslaugoms, tūkst. EUR
	743 
	716 
	703,2 
	776,71
	1 225,1


TA leidybos ir parlamentinės kontrolės vykdymo bei Seimo kanceliarijos padalinių veiklos planavimo ir organizavimo veiklos kompiuterizuotos 2007 metais, įdiegus ir pradėjus eksploatuoti LRS VIS. LRS VIS nuolat vystoma. Dėl šios sistemos nuo 2007 m. iki dabar pasiektas esamas Seimo veiklos kompiuterizavimo lygis:
1) TA leidybos ir parlamentinės kontrolės vykdymo srityje:
a) galimybė kaupti ir Seimo kanceliarijos padalinių veiklose naudoti teisės aktų projektų duomenis, patogesniu būdu pateikti teisės aktų projektų duomenis Seimo posėdžiuose; 
b) galimybė IS priemonėmis ruošti Seimo posėdžių darbotvarkes, skelbti jas visuomenei; 
c) galimybė IS priemonėmis valdyti ir atvaizduoti Seimo  posėdžių eigą, kaupti ir tvarkyti eigos duomenis, suteikti protokolavimo galimybę; 
d) galimybė kaupti Seimo narių registracijos ir balsavimo Seimo posėdžių metu duomenis; 
e) galimybė kaupti Seimo posėdžių garso, vaizdo įrašus, stenogramas.
2) Seimo kanceliarijos padalinių veiklos planavimo ir organizavimo srityje:
1) galimybė Seimo Peticijų komisijai kaupti gautų kreipimųsi (peticijų) duomenis, vykdyti peticijų nagrinėjimo procesą; 
2) galimybė IS priemonėmis kaupti ir tvarkyti visuomenės teikiamas pastabas ir pasiūlymus dėl TA ir TA projektų; 
3) galimybė planuoti Seimo kanceliarijos padalinių veiklą, sekti plano įvykdymą; 
4) galimybė ruošti Seimo kanceliarijos padalinių darbotvarkes; 
5) galimybė valdyti Seimo padalinių posėdžių eigą, kaupti jų duomenis; 
6) galimybė Seimo kanceliarijos padaliniams IS priemonėmis aptarnauti Seimą TA projektų svarstymo, parlamentinės kontrolės vykdymo procesuose;
7) galimybė vykdyti padaliniams priskirtas užduotis, sekti jų įvykdymą; 
8) galimybė viešai LRS SIPIS skelbti:
a) darbotvarkių duomenis;
b) posėdžių rezultatus;
c) padalinių veiklos duomenis; 
9) galimybė organizuoti padalinių posėdžius ir kitus renginius; 
10) galimybė bendroje erdvėje keistis dokumentais ir kitais Seimo kanceliarijos padalinių duomenimis.
[bookmark: _Toc184724204]Teisinė aplinka
Šio projekto objektas yra LRS VIS − valstybės informacinė sistema, skirta Seimo posėdžiams aptarnauti. Naudojantis šia sistema organizuojami posėdžiai, fiksuojama posėdžio eiga, vykdoma posėdžio transliacija. Dėl šių priežasčių teisinės aplinkos analizės metu buvo nagrinėjami teisės aktai, reglamentuojantys Seimo veiklą, taip pat apžvelgti ir pagrindiniai valstybės informacinės sistemos steigimą, kūrimą ir funkcionavimą reguliuojantys teisės aktai. Detalus aktualių teisės aktų sąrašas pateikiamas 1.7 lentelėje.
[bookmark: _Toc184724321]1.7 lentelė. Projekto įgyvendinimą reglamentuojantys teisės aktai
	Teisės aktas
	Aktualios reglamentavimo sritys
	Poreikis atlikti TA pakeitimus

	Lietuvos Respublikos Konstitucija
	Konstitucijos V skirsnyje „Seimas“ yra nustatyta Seimo sudėtis ir išrinkimo tvarka, įgaliojimų laikas, Seimo narių teisės ir pareigos, Seimo kompetencija, pagrindinės įstatymų priėmimo procedūros, kitos Seimo kaip įstatymų leidybos institucijos prerogatyvos.
Konstitucijoje taip pat apibrėžtos Seimo nario konstitucinės pareigos – būti ištikimam Lietuvos Respublikai, gerbti ir vykdyti Konstituciją ir įstatymus, sąžiningai vykdyti Tautos atstovo pareigas, veikti Tautos ir Lietuvos valstybės interesais. Šios konstitucinės Seimo nario pareigos lemia ir pareigą saugoti valstybės paslaptį, kurią Seimo narys sužino vykdydamas Tautos atstovo pareigas.
	Projekto įgyvendinimui pakeitimai nereikalingi

	Lietuvos Respublikos Seimo statutas
	Statutas reglamentuoja Seimo nario statusą ir veiklą, Seimo struktūrą, Seimo frakcijų ir laikinųjų grupių, komitetų veiklos specifiką, jų veiklos sritis ir kryptis, Seimo komisijų, Seimo kanceliarijos ir kitų struktūrų veiklą, jų veiklos principus ir atsakomybių sritis.
LRS VIS įsteigta vadovaujantis Lietuvos Respublikos Seimo statuto 11, 89-186, 206-226 straipsniais.
LRS VIS kompiuterizuoja Seimo atliekamus veiklos procesus teisėkūros srityje. Jos pagalba valdomi tiesiogiai su įstatymų leidyba susiję procesai:
1) Seimo posėdžių planavimas, darbotvarkių sudarymas;
2) Posėdžių eigos valdymas, protokolavimas;
3) Posėdžių eigos, registracijos ir balsavimo duomenų kaupimas.
	Projekto įgyvendinimui teisės akto pakeitimai nereikalingi

	Lietuvos Respublikos teisėkūros pagrindų įstatymas
	Šis įstatymas nustato teisėkūros principus, teisėkūros stadijas, valstybės ir savivaldybių institucijų ir įstaigų, kitų teisėkūroje dalyvaujančių asmenų teises ir pareigas.
	Projekto įgyvendinimui teisės akto pakeitimai nereikalingi

	Lietuvos Respublikos peticijų konstitucinis įstatymas
	Vadovaujantis šiuo įstatymu, Seimui teikiami tik tokie kreipimaisi, kuriems įgyvendinti reikia priimti įstatymus ir kitus Seimo priimamus norminius teisės aktus.
Seimui adresuotus gyventojų kreipimusis nagrinėja iš Seimo narių sudaryta Peticijų komisija, kuri sprendžia kreipimosi pripažinimo peticija bei peticijų priėmimo nagrinėti klausimus, jas nagrinėja ir pateikia išvadas dėl peticijoje išdėstytų prašymų ar siūlymų tenkinimo.
Seimo Peticijų komisija, išnagrinėjusi peticiją, Seimo statuto nustatyta tvarka teikia išvadą Seimui. Seimui priėmus sprendimą tenkinti peticijoje pateiktus prašymus ar siūlymus, parengti atitinkamo teisės akto projektą pavedama Seimo komitetui ar komisijai, kuriems pagal kompetenciją priklauso nagrinėti atitinkamus klausimus. Parengti atitinkamo teisės akto projektą taip pat gali būti pasiūlyta Vyriausybei.
Pagal patenkintas gyventojų peticijas parengti teisės aktų projektai svarstomi ir priimami pagal bendrą Seimo statute nustatytą tvarką.
Viena iš LRS VIS funkcijų – informacijos apie e-peticijos svarstymo eigą ir rezultatus perdavimas e-peticijos teikėjui.
	Projekto įgyvendinimui teisės akto pakeitimai nereikalingi

	Lietuvos Respublikos asmens duomenų teisinės apsaugos įstatymas
	Šio įstatymo paskirtis – saugoti žmogaus pagrindines teises ir laisves, visų pirma žmogaus teisę į asmens duomenų apsaugą, ir užtikrinti aukštą asmens duomenų apsaugos lygį. 
Šis įstatymas nustato asmens duomenų tvarkymo ypatumus, Valstybinės duomenų apsaugos inspekcijos teisinį statusą ir įgaliojimus, žurnalistų etikos inspektoriaus įgaliojimus, Valstybinės duomenų apsaugos inspekcijos ir žurnalistų etikos inspektoriaus atliekamo asmens duomenų ir (ar) privatumo apsaugą reglamentuojančių teisės aktų pažeidimų nagrinėjimo ir administracinių baudų skyrimo tvarką.
Šis įstatymas taikomas kartu su Reglamentu (ES) 2016/679 ir jo įgyvendinamaisiais teisės aktais.
	Projekto įgyvendinimui teisės akto pakeitimai nereikalingi

	Lietuvos Respublikos visuomenės informavimo įstatymas
	Šis įstatymas nustato viešosios informacijos rinkimo, rengimo, skelbimo ir platinimo tvarką, viešosios informacijos rengėjų, skleidėjų, jų dalyvių, žurnalistų ir jų veiklą reglamentuojančių institucijų teises, pareigas ir atsakomybę.
Viena iš LRS VIS paskirčių yra duomenų informuojančių visuomenę apie įstatymų leidybos procesą parengimas.
	Projekto įgyvendinimui teisės akto pakeitimai nereikalingi

	Lietuvos Respublikos teisės gauti informaciją ir duomenų pakartotinio naudojimo įstatymas
	4 str. 1 d. Institucijos ir valstybės valdomi subjektai privalo teikti pareiškėjams ar jų atstovams duomenis, įskaitant pakartotiniam naudojimui skirtus duomenis, išskyrus šio įstatymo ir kitų įstatymų nustatytus atvejus.
Vadovaujantis šiuo įstatymu Seimo interneto svetainėje periodiškai skelbiami atviri duomenys susiję su Seimo veikla ir veiklos rezultatais. 
	Projekto įgyvendinimui teisės akto pakeitimai nereikalingi

	Lietuvos Respublikos valstybės informacinių išteklių valdymo įstatymas 
	Valstybės informacinių išteklių valdymo įstatymas nustato:
1) valstybės informacinių išteklių rūšis;
2) valstybės informacinių išteklių politiką formuojančios ir ją įgyvendinančių institucijų funkcijas;
3) duomenų valdytojų ir tvarkytojų, informacinių sistemų valdytojų ir tvarkytojų teises ir pareigas;
4) valstybės informacinių išteklių valdysenos tikslus, valdymo ir tvarkymo principus;
valstybės informacinių išteklių kūrimą, naudojimą, priežiūrą, tobulinimą, plėtrą, planavimą, finansavimą;
5) informacinių technologijų paslaugų teikimą, objektų registravimą ir duomenų teikimą.
Šis įstatymas taikomas valstybės informaciniams ištekliams, kurių kūrimas, naudojimas, priežiūra, tobulinimas ir plėtra yra finansuojami valstybės biudžeto ar savivaldybių biudžetų, Valstybinio socialinio draudimo fondo biudžeto, Privalomojo sveikatos draudimo fondo biudžeto ar kitų valstybės pinigų fondų lėšomis, taip pat lėšomis, gaunamomis administracines ar viešąsias paslaugas teikiant elektroniniu būdu.
Įstatymo 23 ir 24 straipsniai apibrėžia valstybės informacinių sistemų steigimo, kūrimo, modernizavimo ir likvidavimo bendruosius principus.
	Projekto įgyvendinimui teisės akto pakeitimai nereikalingi

	Lietuvos Respublikos kibernetinio saugumo įstatymas
	Šis įstatymas nustato kibernetinio saugumo sistemos organizavimą, valdymą ir kontrolę, apibrėžia kibernetinio saugumo politiką formuojančias ir įgyvendinančias institucijas, jų kompetenciją, funkcijas, teises ir pareigas, valstybės informacinių išteklių valdytojų ir (arba) tvarkytojų, ypatingos svarbos informacinės infrastruktūros valdytojų, viešųjų ryšių tinklų ir (arba) viešųjų elektroninių ryšių paslaugų teikėjų ir elektroninės informacijos prieglobos paslaugų teikėjų pareigas bei atsakomybę ir kibernetinio saugumo užtikrinimo priemones.
	Projekto įgyvendinimui teisės akto pakeitimai nereikalingi

	Lietuvos Respublikos Seimo kanceliarijos nuostatai, patvirtinti Lietuvos Respublikos Seimo valdybos 2008 m. spalio 7 d. sprendimu Nr. 2434 „Dėl Lietuvos Respublikos Seimo kanceliarijos nuostatų“
	Seimo kanceliarijos paskirtis – padėti Lietuvos Respublikos Seimui  įgyvendinti jo funkcijas ir užtikrinti Seimo veiklą.
Seimo kanceliarija yra LRS VIS valdytojas, atliekanti Valstybės informacinių išteklių valdymo įstatymo nustatytas funkcijas.
7.1–7.7, 7.13 papunkčiuose apibrėžtos Seimo kanceliarijos funkcijos, kurioms vykdyti naudojama LRS VIS. 
	Projekto įgyvendinimui teisės akto pakeitimai nereikalingi

	Lietuvos Respublikos Seimo kanceliarijos reglamentas, patvirtintas Lietuvos Respublikos Seimo valdybos 2016 m. gegužės 4 d. sprendimu Nr. SV-S-1508 „Dėl Lietuvos Respublikos Seimo kanceliarijos reglamento patvirtinimo“
	Seimo kanceliarijos reglamentas (toliau – Reglamentas) nustato Seimo kanceliarijos ir joje dirbančių valstybės tarnautojų ir darbuotojų, dirbančių pagal darbo sutartį, ir Seimo politinio (asmeninio) pasitikėjimo valstybės tarnautojų darbo tvarką, padedant Seimui įgyvendinti jo funkcijas ir užtikrinti Seimo veiklą.
Reglamente apibrėžtos funkcijos (pvz., parlamentinės veiklos organizavimas ir aptarnavimas, posėdžių organizavimas ir aptarnavimas, renginių organizavimas), kurioms vykdyti naudojama LRS VIS bei Seimo veikloje naudojamų VIS ir registrų kūrimo, diegimo, įsiteisinimo ir eksploatavimo tarka (XVII sk. „Darbo sąlygos ir materialus aprūpinimas“, 83 p.).
	Projekto įgyvendinimui teisės akto pakeitimai nereikalingi

	Informacinių sistemų steigimo, kūrimo, atnaujinimo, pertvarkymo ir likvidavimo tvarkos aprašas, patvirtintas Lietuvos Respublikos Vyriausybės 2024 m. spalio 30 d. nutarimu Nr. 907 „Dėl Lietuvos Respublikos Vyriausybės 2024 m. gegužės 15 d. nutarimo Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“ pakeitimo“
	Informacinių sistemų steigimo, kūrimo, atnaujinimo, pertvarkymo ir likvidavimo tvarkos aprašas nustato informacinių sistemų ir jų dalių (posistemių), steigimo, kūrimo, atnaujinimo, pertvarkymo ir likvidavimo tvarką, informacinių sistemų poreikio paraiškų, informacinių sistemų galimybių studijų, nuostatų, techninių aprašymų (specifikacijų) projektų rengimo, derinimo ir tvirtinimo tvarką, informacinių sistemų nuostatų struktūros ir turinio reikalavimus, informacinių sistemų akreditavimo ir įteisinimo tvarką.
	Projekto įgyvendinimui teisės akto pakeitimai nereikalingi

	Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“
	Valstybės informacinių sistemų gyvavimo ciklo valdymo metodika nustato reikalavimus galimybių studijai, valstybės informacinių sistemų techniniams aprašymams (specifikacijoms), nurodo valstybės informacinių sistemų kūrimo būdus, aprašo valstybės informacinių sistemų gyvavimo ciklo stadijas ir etapus, reglamentuoja gyvavimo ciklo stadijų metu vykdomus procesus ir etapų rezultatus.
Reikalavimai taikomi valstybės informacinės sistemos modernizavimo stadijai pateikti šios metodikos 61-76 punktuose.
	Projekto įgyvendinimui teisės akto pakeitimai nereikalingi, tačiau vadovaujantis šio TA reikalavimais turės būti parengti metodikoje numatyti dokumentai. Plačiau žr. 2.7.1 skyriuje „Teisinės aplinkos pokyčių analizė“.

	Kibernetinio saugumo reikalavimų aprašas, patvirtintas Lietuvos Respublikos Vyriausybės 2024 m. lapkričio 6 d. nutarimu Nr. 945 „Dėl Lietuvos Respublikos Vyriausybės 2018 m. rugpjūčio 13 d. nutarimo Nr. 818 „Dėl Lietuvos Respublikos kibernetinio saugumo įstatymo įgyvendinimo“ pakeitimo“
	Kibernetinio saugumo reikalavimų apraše nustatomi kibernetinio saugumo subjektams taikomi kibernetinio saugumo reikalavimai bei aprašomi reikalavimai tvarkoms ir informacinių sistemų saugumo politikos dokumentams. 
	Projekto įgyvendinimui teisės akto pakeitimai nereikalingi, tačiau vadovaujantis šio TA reikalavimais turės būti parengti apraše numatyti dokumentai. Plačiau žr. 2.7.1 skyriuje „Teisinės aplinkos pokyčių analizė“.

	Bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašas, patvirtintas Lietuvos Respublikos Vyriausybės 2003 m. balandžio 18 d. nutarimu Nr. 480 „Dėl bendrųjų reikalavimų valstybės ir savivaldybių institucijų ir įstaigų interneto svetainėms aprašo patvirtinimo“ 
	Bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašo tikslas – sudaryti visuomenei sąlygas gauti internetu visą viešą informaciją, nurodytą Lietuvos Respublikos teisės gauti informaciją ir duomenų pakartotinio naudojimo įstatymo 5 straipsnio 2 dalyje, apie valstybės ir savivaldybių institucijas ir įstaigas ir kitus subjektus, nurodytus Lietuvos Respublikos teisės gauti informaciją ir duomenų pakartotinio naudojimo įstatymo 2 straipsnio 1 dalyje (toliau – įstaigos), jų funkcijas, parengtus įstatymų ir kitų norminių teisės aktų projektus ir su jais susijusią teisinę informaciją, suvienodinti įstaigų interneto svetaines, užtikrinti jų veiksmingumą, jose pateikiamos informacijos aktualumą, patikimumą, paieškos galimybes, visuomenės poreikius atitinkančių svetainių kūrimą, reguliarų informacijos atnaujinimą, įstaigų interneto svetainių ar mobiliųjų programų pritaikymo prieinamumo reikalavimus, įstaigų interneto svetainių ar mobiliųjų programų pritaikymo prieinamumo reikalavimams tvarką, įstaigų interneto svetainių ar mobiliųjų programų atitikties prieinamumo reikalavimams vertinimo tvarką, skundų dėl įstaigų interneto svetainių ar mobiliųjų programų nepritaikymo ar netinkamo pritaikymo prieinamumo reikalavimams teikimo tvarką.
	Projekto įgyvendinimui teisės akto pakeitimai nereikalingi

	Duomenų teikimo formatų ir standartų rekomendacijos, patvirtintos Informacinės visuomenės plėtros komiteto direktoriaus 2013 m. kovo 25 d. įsakymu Nr. T-36 „Dėl Duomenų teikimo formatų ir standartų rekomendacijų patvirtinimo“
	Duomenų teikimo formatų ir standartų rekomendacijose nustatomi duomenų ir duomenų teikimo sąsajų formatai, standartai ir jų taikymas steigiant, kuriant ir (arba) tvarkant valstybės informacines sistemas ir registrus. Rekomendacijos skirtos plėtoti efektyvią valstybės duomenų mainų ekosistemą ir minimizuoti išlaidas įgyvendinant Išteklių sąveiką per atvirus duomenų formatus.
	Projekto įgyvendinimui teisės akto pakeitimai nereikalingi

	Lietuvos Respublikos Seimo valdybos 2016 m. birželio 29 d. sprendimas Nr. SV-S-1603 „Dėl Įstatymų ir kitų Seimo teisės aktų leidybos, parlamentinės kontrolės ir Seimo priežiūrinės veiklos organizavimo tvarkos aprašo patvirtinimo“
	Šiame apraše nustatoma įstatymų ir kitų Seimo teisės aktų projektų registravimo, teikimo Seimui, Seimo nariams, Seimo komitetams ar komisijoms svarstyti, klausymų ir svarstymo Seimo komitetuose ar komisijose organizavimo, šių klausymų ir svarstymo rezultatų įforminimo, Seimo posėdžių organizavimo, įstatymų ir kitų Seimo priimtų teisės aktų parengimo pasirašyti, parlamentinės kontrolės, Seimo priežiūrinės veiklos organizavimo, posėdžių dokumentavimo, dokumentų skelbimo ir saugojimo tvarka.
	Šio aprašo 74 p. numatyta „Seimo posėdžiai organizuojami Seimo statuto ir kitų teisės aktų nustatyta tvarka.“ Projekto įgyvendinimui šio teisės akto pakeitimai nereikalingi, pakeitimai bus  atliekami Seimo statute (jeigu būtų nustatytas toks poreikis).

	Lietuvos Respublikos Seimo veiklos informacinės sistemos nuostatai, patvirtinti 2009 m. kovo 9 d. Lietuvos Respublikos Seimo kanclerio įsakymu Nr. 400-ĮVK-104 (Lietuvos Respublikos Seimo kanclerio 2018 m. rugpjūčio 28 d. įsakymo Nr. 400-ĮVK-259 redakcija) „Dėl Lietuvos Respublikos Seimo veiklos informacinės sistemos nuostatų patvirtinimo“
	Nuostatai reglamentuoja LRS VIS paskirtį, tikslus, pagrindines funkcijas, valdytoją, tvarkytoją, duomenų teikėjus, gavėjus, jų teises ir pareigas, LRS VIS kaupiamus duomenis, jų apdorojimo procesus, duomenų teikimą ir naudojimą, duomenų saugos reikalavimus, finansavimą, modernizavimą ir likvidavimą.
	Šis TA turės būti pakeistas. Plačiau žr. 2.7.1 skyriuje „Teisinės aplinkos pokyčių analizė“.

	Lietuvos Respublikos Seimo kanceliarijos valdomų trečiosios kategorijos valstybės informacinių sistemų duomenų saugos nuostatai, patvirtinti 2023 m. vasario 9 d. įsakymu Nr. 400-ĮVK-44 „Dėl Seimo kanclerio 2017 m. rugpjūčio 18 d. įsakymo Nr. 400-ĮVK-235 „Dėl Lietuvos Respublikos Seimo kanceliarijos valdomų trečiosios kategorijos valstybės informacinių sistemų duomenų saugos nuostatų patvirtinimo“ pakeitimo“
	Saugos nuostatai reglamentuoja Seimo kanceliarijos valdomų trečios kategorijos valstybės informacinių sistemų, tarp kurių ir LRS VIS, tvarkomos elektroninės informacijos saugos valdymą, organizacinius ir techninius reikalavimus, reikalavimus personalui ir supažindinimo su saugos dokumentais principus.
	Šis TA turės būti pakeistas. Plačiau žr. 2.7.1 skyriuje „Teisinės aplinkos pokyčių analizė“.


[bookmark: _Toc184724205]Esama situacija
Seimo kanceliarija valdo:
a) vieną valstybės registrą – TAR;
b) 6 valstybės IS:
a. TAIS;
b.  LRS VIS;
c. Lietuvos Respublikos Seimo interneto portalo IS;
d. Lietuvos Respublikos Seimo istorinio paveldo IS;
e. LRS IISIS;
f. LRS KIS.
Šios GS objektas yra LRS VIS. 
LRS VIS tikslas – greitesnis ir patogesnis Seimo posėdžių, komitetų, komisijų veiklos planavimas, efektyvesnis darbo posėdžių metu organizavimas, parlamentinės kontrolės priemonių vykdymas, automatizuotas visuomenės informavimas apie posėdžių eigą, rezultatus, padalinių veiklą, reagavimas į visuomenės pateiktas pastabas, pasiūlymus, kreipimusis.
LRS VIS paskirtis. LRS VIS skirta Seimo nariams bei Darbuotojams patogiau organizuoti savo veiklą:
1) planuoti Seimo posėdžius;
2) organizuoti Seimo darbą posėdžių metu;
3) planuoti ir organizuoti Seimo kanceliarijos padalinių veiklą be informuoti apie ją visuomenę;
4) sudaryti galimybę visuomenei teikti peticijas bei stebėti jų nagrinėjimo eigą;
5) sudaryti galimybę reaguoti į visuomenės pateiktas pastabas, pasiūlymus, kreipimusis.
LRS VIS tvarkytoja ir valdytoja – Seimo kanceliarija.
LRS VIS architektūros schema pateikta 1.2 paveiksle. 

[bookmark: _Toc184724278]1.2 paveikslas. LRS VIS architektūros schema[footnoteRef:3] [3:  LRS VIS komponentų sąrašas patvirtintas Lietuvos Respublikos Seimo kanclerio 2024 m. spalio 14 d. įsakymu Nr. 400-ĮVK-252 „Dėl Seimo kanclerio 2021 m. gegužės 20 d. įsakymo Nr. 400-ĮVK-110 „Dėl duomenų valdymo įgaliotinių paskyrimo“ pakeitimo“] 

[bookmark: _Toc184724322]1.8 lentelė. LRS VIS komponentai ir šiuo metu kompiuterizuotos funkcijos
	Posistemės
	Modulis
	Kompiuterizuotos funkcijos

	Teisės aktų projektų posistemis „Projektai“
	-
	1) planuoti TA projektų svarstymo terminus;
2) numatyti už atskirų klausimų svarstymą atsakingus Seimo komitetus ir komisijas;
3) registruoti TA projektus ir jų svarstymo eigos duomenis iki ir po svarstymų Seimo posėdžiuose;
4) registruoti Seimo komitetų ir komisijų išvadas dėl pateiktų projektų;
5) registruoti organizacijų, asmenų išvadas dėl svarstomų klausimų;
6) tvarkyti LRS VIS duomenų klasifikatorius;

	Seimo posėdžių darbotvarkių rengimo posistemis
	-
	1) planuoti Seimo posėdžius;
2) sudaryti Seimo posėdžių darbotvarkes;
3) planuoti pranešimus darbotvarkių klausimais.

	Seimo posėdžių eigos valdymo posistemis
	Posėdžio valdymo modulis
	1) valdyti posėdžių eigą;
2) atvaizduoti posėdžio eigą realiu laiku;
3) padėti Seimo nariams dalyvauti posėdyje:
a. informaciją apie esamą situaciją LRS VIS atvaizduoti naudotojų kompiuteriuose;
b. pateikti informaciją apie svarstomus TA projektus, susijusius su svarstomais klausimais;
c. registruoti Seimo narių prašymus užsirašyti arba atsisakyti kalbėti darbotvarkės klausimais;
d. registruoti Seimo narių pagalbos prašymus;
4) tvarkyti pranešėjų duomenis;
5) visus eigos duomenis realiu laiku registruoti duomenų bazėje;
6) atlikti kitus veiksmus, būtinus sėkmingai posėdžio eigai užtikrinti;

	
	Posėdžio protokolavimo modulis
	1) formuoti elektroninį posėdžio eigos protokolą ir teikti duomenis Seimo posėdžio protokolui rengti;
2) realiu laiku papildyti posėdžio eigos duomenis alternatyvių balsavimų formuluotėmis, balsavimo metu priimtais sprendimais;

	
	Posėdžio eigos atvaizdavimo modulis
	1) kurti posėdžio eigos atvaizdavimo vaizdo sienose scenarijus, panaudojant posėdžio eigos ir vaizdo transliacijos duomenis ir juos aktyvuoti posėdžio metu;

	
	Nuotolinių Seimo posėdžių eigos valdymo modulis
	1) valdyti nuotolinių Seimo posėdžių eigą;

	
	Ataskaitų spausdinimo modulis
	1) formuoti ataskaitas;
2) tvarkyti informaciją apie posėdžio eigą;

	
	Sistemos administravimo modulis
	1) administruoti posėdžių eigos valdymą:
a. stebėti, valdyti ir testuoti LRS VIS Seimo posėdžių eigos valdymo posistemio programinę ir techninę įrangą;
b. sinchronizuoti visos LRS VIS kompiuterinės technikos laikus;
c. atlikti LRS VIS naudotojų veiksmų auditą;
d. Seimo nariams priskirti darbo vietas Seimo posėdžių salėje;
e. paruošti balsavimo korteles;
f. užtikrinti duomenų perdavimą į kitas informacines sistemas; 
g. daryti atsargines kopijas ir prireikus atkurti LRS VIS duomenis, programinę įrangą ir iš kopijos atstatyti LRS VIS funkcionalumą;

	Seimo posėdžių balsavimo ir diskusijų posistemis 
	-
	1) valdyti balsavimo procesą: pradėti ir baigti registracijos ir (arba) balsavimo procedūras;
2) registruoti Seimo narių registracijos ir (arba) balsavimo duomenis;
3) valdyti posėdžių salės darbo vietų mikrofonus;
4) balsavimo duomenis sumuoti pagal Seimo narių priklausomybę frakcijoms.

	Parlamentinės kontrolės posistemis (PARKIS)
	-
	1) registruoti parlamentinės kontrolės priemones bei jų vykdymo dokumentus;
2) vykdyti dvigubą kontrolę;
3) publikuoti parlamentinės kontrolės priemones ir jų vykdymo dokumentus Seimo interneto svetainėje;

	Valstybės institucijų biudžeto lėšų naudojimo darbo užmokesčio kontrolės posistemis (AKIS)
	-
	1) sudaryti įstaigoms galimybę laiku pateikti biudžeto išlaidų ir darbo užmokesčio naudojimo ataskaitas;
2) kontroliuoti organizacijų duomenų pateikimą duomenis, analizuoti, ar ataskaitose nėra klaidų;
3) formuoti suvestines, sudaryti ketvirtines ataskaitas;

	Seimo posėdžių garso įrašymo, stenografavimo ir garso įrašų indeksavimo posistemis
	-
	1) registruoti visų Seimo posėdžių įvykių laiką; 
2) panaudojant Seimo posėdžių garso įrašų ir registruotų posėdžio įvykių duomenis, ruošti duomenis Seimo posėdžių stenogramoms parengti ir informacijos paieškai garso įrašuose atlikti;

	Seimo komitetų ir komisijų veiklos posistemis
	Darbo planavimo ir organizavimo modulis
	1) planuoti ir organizuoti Seimo komitetų ir komisijų posėdžius;

	
	Darbo su teisės aktais ir kitais dokumentais modulis
	1) kaupti ir tvarkyti duomenis apie TA projektų ir kitų dokumentų nagrinėjimo eigą;

	
	Posėdžių (klausymų) rezultatų kaupimo modulis
	1) valdyti posėdžius;
2) matyti posėdžių eigos rezultatus;
3) kaupti posėdžių rezultatus;

	
	Bendradarbiavimo su kitais padaliniais modulis
	1) keistis informacija su kitais padaliniais;

	
	Visuomenės pastabų ir pasiūlymų kaupimo ir analizės modulis
	1) registruoti iš visuomenės priimtų pasiūlymų duomenis, nuomones; 
2) registruoti ir kaupti pasiūlymų nagrinėjimo duomenis, juos perduoti kitoms informacinėms sistemoms;

	
	Parlamentinės kontrolės eigos ir rezultatų kaupimo modulis 
	1) organizuoti parlamentinę kontrolę;
2) kaupti ir tvarkyti duomenis apie parlamentinę kontrolę;

	Pasiūlymų priimti ES teisės aktus ir kitų ES dokumentų svarstymo Seime posistemis
	-
	1) registruoti naujausių pasiūlymų priimti ES teisės aktus ir kitų ES dokumentų duomenis;
2) priskirti atsakingus komitetus;
3) fiksuoti svarstymo eigą;
4) įkelti ir aprašyti komiteto išvadą ir kitus dokumentus;

	Renginių posistemis
	-
	1) planuoti Seime vyksiančius renginius;
2) įvesti su renginiu susijusius duomenis;
3) priskirti renginiui reikalingus resursus;
4) apie planuojamą renginį, pakeitimus, resursų poreikį informuoti atsakingus asmenis;
5) informaciją apie renginius atvaizduoti vaizdo išvesties įrenginiuose;

	Seimo veiklos ir peticijų nagrinėjimo duomenų mainų posistemis
	-
	1) gauti duomenis iš išorinių duomenų teikėjų informacinių sistemų;
2) registruoti iš pareiškėjų priimtus kreipimųsi (peticijų) duomenis;
3) valdyti peticijos nagrinėjimo procesą;
4) registruoti, kaupti ir perduoti kitoms informacinėms sistemoms peticijų nagrinėjimo duomenis;
5) rengti peticijų nagrinėjimo statistinę analizę;

	NAP (Bendrai naudojamas posistemis)
	-
	1) LRS VIS naudotojų autentifikavimas; 
2) prieigos prie informacinių sistemų suteikimas;

	Duomenų mainų posistemis
	-
	1) duomenų apsikeitimas su kitomis informacinėmis sistemomis.



Šiuo metu naudojama Sistema sudaryta iš: 
· Seimo posėdžių salės balsavimo įrangos, kuri sukurta dalyvių vietose įrengtų Bosch DCN dalyvio pultų balsavimo modulių su kortelių skaitytuvais ir registracijos kortelių pagrindu;
· Seimo posėdžių salės balsavimo įrangos sistemos valdymo įrangos, kuri sukurta Bosch DCN centrinės valdymo įrangos, balsavimo ir diskusijų tinklo šakojimo ir stiprinimo įrangos, kortelių programavimo įrangos bei valdymo įrangos pagrindu.
[bookmark: _Toc401907371]Seimo posėdžių salės balsavimo įranga
Seimo posėdžių salės balsavimo įranga sudaryta iš Seimo posėdžių dalyvių darbo vietose įrengtų:
· dalyvio pulto modulių prijungimo įrenginių Bosch DCN-DDI, skirtų dalyvio pulto modulio (susidedančio iš: mikrofono modulio, mikrofono valdymo modulio, garsiakalbio modulio, balsavimo modulio su kortelės skaitytuvu, vertimo kanalų modulio) įjungimui į balsavimo, diskusijų ir vertimo sistemos tinklą;
· dalyvio pulto balsavimo modulio su kortelės skaitytuvu Bosch DCN-FVCRD skirto balsavimui ir registracijai kortele;
· registracijos kortelės skirtos dalyvių identifikavimui balsavimo, diskusijų ir vertimo sistemoje.
Seimo posėdžių salės balsavimo įranga sujungta į bendrą balsavimo ir diskusijų skaitmeninį tinklą kartu su balsavimo sistemos valdymo įranga ir diskusijų bei sinchroninio vertimo įranga.

[bookmark: _Toc401907372]Seimo posėdžių salės balsavimo sistemos valdymo įranga
Seimo posėdžių salės balsavimo sistemos valdymo įranga sudaryta iš:
· centrinio valdymo įrenginio Bosch DCN-CCU bendro balsavimo, diskusijų ir vertimo sistemai, jungiamo į bendrą balsavimo, diskusijų ir vertimo sistemos skaitmeninį tinklą, skirtą valdyti dalyvių, pirmininkaujančio ir vertėjų pultus;
· balsavimo ir diskusijų tinklo šakotuvų Bosch LBB4114/00, skirtų balsavimo ir diskusijų skaitmeninio tinklo šakojimui ir signalo regeneravimui;
· balsavimo ir diskusijų tinklo šakotuvų su apsaugotomis išvestimis Bosch LBB4115/00, skirtų tinklo šakojimui, apsaugant tinklą nuo trumpo jungimo atšakose;
· balsavimo ir diskusijų tinklo stiprintuvų Bosch DCN-EPS, skirtų balsavimo ir diskusijų skaitmeninio tinklo signalo stiprinimui, šakojimui ir regeneravimui;
· registracijos kortelių programavimo įrenginio Bosch LBB4157/00, skirto daugkartiniam registracijos kortelių kontaktinės mikroschemos programavimui;
· operatoriaus darbo stoties IBM ThinkCentre M55 + IBM ThinkVision L171, skirtos balsavimo, diskusijų ir vertimo sistemos valdymui specializuota programine įranga ir valdymo sąsajų su kitomis sistemomis užtikrinimui.
Seimo posėdžių salės balsavimo sistemos valdymo įranga sujungta į bendrą balsavimo ir diskusijų skaitmeninį tinklą kartu su balsavimo įranga ir diskusijų bei sinchroninio vertimo įranga.
Seimo posėdžių eigos valdymo posistemį technologiškai sudaro:
· Kompiuterizuotos IS naudotojų darbo vietos, kurias sudaro:
· Seimo narių ir svečių darbo vietos, skirtos individualiam informacijos pateikimui apie Seimo posėdžio eigą, suteikia Seimo nariams galimybę užsirašyti ir dalyvauti posėdžių diskusijose.
· Sekretoriato ir Seimo posėdžio pirmininko asistento darbo vietos, skirtos posėdžio eigos valdymui ir dokumentų rengimui. 
· Protokoluotojo darbo vieta, skirta automatizuotam posėdžio protokolo rašymui. 
· Sistemos administratoriaus ir operatoriaus darbo vieta, skirta tvarkyti sistemos nustatymus, valdyti Seimo narių darbo vietas ir serverius.
· Duomenų saugojimo įranga – tarnybinės stotys ir duomenų saugyklos, kuriose saugomi sistemos duomenys ir jos programinė įranga:
· Dvi tarnybinės stotys IBM System x3650 sujungtos į klasterį (failover).
· Išorinė duomenų saugykla IBM TotalStorage DS4700.
· Specialiosios paskirties techninės įrangos valdymo serveriai, sąsajomis sujungti su specialiąja technine įranga:
· Dvi specialiosios tarnybinės stotys, sujungtos į klasterį įvesties iš vaizdo transliacijos sistemos kodavimui IBM System x3650. 
· Dubliuoti (failover) balsavimo ir įgarsinimo sistemos valdymo serveriai, skirti Bosch DCN diskusinės įrangos programiniam valdymui per nuosekliąją sąsają. Iš centrinės duomenų bazės gauna valdymui skirtą informaciją.
· Du informacijos atvaizdavimo serveriai, skirti salės ekranų valdymui. Jie iš centrinės duomenų bazės gauna vaizduojamą informaciją.
· Informacinių ekranų šablonų ir TV vaizdo junginėjimo serveris, skirtas automatizuotam informacinių ekranų šablonų junginėjimui. Jis iš centrinės duomenų bazės gauna informaciją apie tai, ar šiuo metu vyksta diskusijos. Diskusijų metu, TV vaizdui įjungti, naudojama automatizuota Barco monitorių valdymo sistema, prijungta prie informacinio ekrano kontrolerį valdančio serverio.
· Šoninių mikrofonų būsenos rašymo į duomenų bazę serveris, skirtas registruoti centrinėje duomenų bazėje šoninių mikrofonų būseną (įjungta / išjungta). Tuo tikslu prie serverio per USB jungtį yra prijungta Advantech USB 4761 aparatūra.
· TV transliacijos titravimo serveris, skirtas automatiniam titrų formavimui TV transliacijų metu. Jis iš centrinės duomenų bazės gauna vaizduojamą informaciją.
· Atsarginių kopijų įranga – Sistemos funkcionalumui atkurti ir atsarginėms kopijoms daryti skirta techninė ir programinė įranga:
· IBM TotalStorage TS3100 įrenginys, IBM Tivoli Storage Manager programinė įranga.
· Vietinis kompiuterių tinklas – tinklas, kuriame funkcionuoja visa techninė ir programinė įranga.
· IS taikomoji programinė įranga. IS taikomąją programinę įrangą sudaro:
· Java, C taikomosios programos, veikiančios naudotojų ir aptarnaujančio personalo kompiuterizuotose darbo vietose ir specialiosios paskirties techninės įrangos valdymo serveriuose.
· Oracle RDBVS sukurtos virtualios lentelės ir programiniai PL/SQL paketai, veikiantys duomenų bazėje.
· Standartinė programinė įranga. Standartinę programinę įrangą sudaro:
· Operacinės sistemos:
· Microsoft Windows 10 – darbo vietų kompiuteriuose.
· Microsoft Windows Server 2012 x64 R2 Standard – serveriuose.
· Serverių klasterizavimo įranga Microsoft Cluster.
· Katalogų sistema Microsoft Active Directory.
· Duomenų bazių valdymo sistema Oracle Database 10g Server Release 2 Standard Edition;
· Java programų vykdymo aplinka Sun Java Runtime Environment 6.
· Biuro programų paketas Microsoft Office 2003.
· Taikomųjų programų kūrimo aplinką sudaro Java 2 Platform, Enterprise Edition atvirojo standarto technologijos.
· Duomenų bazės komponentai, realizuojami Oracle Database 10g Server Standard Edition priemonėmis, PL/SQL kalba.
· Kompiuterizuotų darbo vietų informavimas apie sistemos būsenos pasikeitimus vykdomas naudojant Oracle Advanced Queuing.
· Duomenų apsikeitimas su Bosch diskusinės įrangos valdymo sistema realizuota naudojant Bosch Open Interface programavimo sąsają.
· Kita standartinė programinė įranga.
[bookmark: _Ref176957052][bookmark: _Ref176957058][bookmark: _Toc184724206]Problemos ir poreikiai
Siekiant nustatyti esamas problemas, susijusias su LRS VIS naudojimu, ir įvertinti naudotojų poreikius, atlikta tikslinių grupių apklausa interviu būdu (nestruktūrizuotas interviu su tikslinių grupių atstovais, atstovų grupėmis). 
Poreikiai surinkti:
1) 2024-06-12 susitikimo su darbo grupe metu;
2) 2024-06-18 susitikimo su Seimo nariais metu.
Žemiau lentelėje pateikiami išsakyti poreikiai ir tikslintinos sistemos veikimo funkcijos bei pasiūlymai, jų nereitinguojant ar interpretuojant. Visi poreikiai suskirstyti į kelias atskiras sritis.
Poreikis Seimo posėdžius saugiai organizuoti nuotoliniu, kontaktiniu ir mišriu būdu nėra detalizuojamas, nes dėl įvairių galimų realizacijos galimybių bus atskirai aprašinėjamas formuojant galimas tokios realizacijos alternatyvas.
Lentelėje 1.9 pateikti apibendrinti atliktų apklausų rezultatai.
[bookmark: _Toc184724323]1.9 lentelė. Interviu metu išsakytų problemų ir poreikių apibendrinimas pagal sritis 
	Tikslinė grupė / Sritis
	Seimo nariai
	Darbuotojai

	LRS VIS funkcionalumas
	1) Per ilgas kelias iki TA pakeitimo projekto, už kurį balsuojama, peržiūros, t. y. jeigu balsuojama už įstatymo 26 str. 1 d. pakeitimą, reikia pereiti į įstatymo projektą Teisės aktų informacinėje sistemoje, susirasti konkretų 26 str. 1 d. pakeitimą ir vėl grįžti atgal į balsavimo sistemą.
2) Sudėtingas ir komplikuotas išankstinis užsirašymas kalbėti prieš posėdį.
3) Užsirašymo kalbėti metu yra pateikiama per mažai informacijos apie svarstomą klausimą, sunku greitai ir patogiai susirasti.
4) Turi būti galima matyti ir užsirašyti Seimo posėdžio metu prie to paties klausimo. Su galimybe grįžti į tą pačią TA projekto vietą, kurioje buvai prieš inicijuodamas užsirašymo veiksmą.
5) Nėra galimybės vienu metu atsidaryti lyginamojo TA projekto ir aiškinamojo raštų. Prieš priimant sprendimą dėl balsavimo, yra poreikis turėti galimybę greitai surasti ir peržvelgti TA pakeitimus ir priežastis, dėl kurių tie pakeitimai buvo atlikti. 
6) Pasibaigus balsavimui naudotojo langas automatiškai „nušoka“ į svarstomą darbotvarkės klausimą. Reikia, kad po balsavimo naudotojas liktų toje lango vietoje, kurioje buvo prieš prasidedant balsavimui.
7) Reikia, kad būtų pateikiama daugiau informacijos viename lange, nereikalaujant „vaikščioti“ tarp LRS VIS Seimo posėdžių balsavimo ir diskusijų posistemės ir Teisės aktų informacinės sistemos.
	1) Protokolavimo modulis neatitinka esamų poreikių:
a. Trūksta galimybės priskirti komitetus, kuriems atitinkamas Seime svarstytas TA projektas yra aktualus, nepriskiriant pagrindinio komiteto.
b. užėjus ant pagrindinio įstatymo, pažymėjus svarstymo datą pasirinktas TA projektas turi būti priskiriamas visiems priskirtiems komitetams automatiškai. Šiuo metu kiekvieną TA projektą reikia įkelti rankiniu būdu.
c. Šiuo metu visos balsavimo formuluotės suvedamos rankiniu būdu. Standartinės formuluotės galėtų būti pasirenkamos iš sąrašo, bet neribojant galimybės suvesti formuluotės ranka.
d. Trumpieji balsavimai reikalauja labai intensyvaus protokoluotojo darbo.
2) Šiuo metu LRS VIS balsavimo funkcionalumas pritaikytas tik Seimo posėdžiams ir balsavimui Seimo posėdžių metu. Įvertinti galimybę praplėsti balsavimo funkcionalumą, sudarant galimybe juo pasinaudoti renginių metu.

	LRS VIS patogumas naudoti
	1) Visa balsavimo sistema ir jos veikimas yra neintuityvūs.
2) Atsidarius darbotvarkės langą, pačiame ekrano centre turi būti rodoma detali informacija apie šiuo metu svarstomą klausimą. 
3) Teisės akto svarstymo ir priėmimo stadijoje prie kiekvieno projekto turi būti rodoma, kas yra iniciatorius.
4) Vykstant balsavimui turi aiškiai matytis, kokiu klausimu vyksta balsavimas, t. y. konkretaus teisės akto projekto pavadinimas, jo autoriai ir iniciatorius (Seimas, Vyriausybė, Prezidentūra).
5) Vykstant (registracijai) balsavimui, užsidega žalia laiko juosta ir nebesimato klausimo už kurį balsuojam.
6) Balsavimo istorijoje turi būti rodomas visas teisės akto projekto / pakeitimo pavadinimas, jo autoriai ir iniciatorius (Seimas, Vyriausybė, Prezidentūra), kad būtų galima greitai peržiūrėti balsavimo istoriją.
7) Nepakankamas Darbotvarkėje pateikiamos informacijos kontrastas. Šiuo metu darbotvarkės klausimams klasifikuoti (svarstyta, svarstoma, planuojama svarstyti) naudojamos pilka, šviesiai žalia ir balta spalvos neužtikrina pakankamo kontrasto santykio.
	

	Darbo vietose naudojama techninė įranga
	1) Per mažas ekranų dydis (nors buvo išsakyta mintis, kad ekrano dydis yra pakankamas ir didesnis trukdytų darbui).
2) Seimo narių darbo vietose naudojami liečiami monitoriai stringa, nebereaguoja ar su vėlavimu reaguoja į lietimą.
3) Darbo vietoje trūksta pelės ir klaviatūros.
4) Nėra prieigos prie interneto iš Seimo nario darbo vietos.
5) [image: ]Remiantis EP pavyzdžiu, prie kiekvienos darbo vietos įrengti balsavimo identifikatorių, kuris Seimo nariui pabalsavus užsidegtų atitinkama spalva. 
	1) Per maža Seimo nario darbo vietoje integruoto monitoriaus įstrižainė. Seimo nariai dirba su didelės apimties tekstiniais dokumentais. Šiuo metu naudojamuose monitoriuose rodomas tik ¼ vieno A4 formato lapo dalis.

	Tapatybės nustatymui naudojami būdai ir įranga
	1) Siekiant užkirsti kelią balsuoti už kitą Seimo narį, siūloma balsavimui taikyti Seimo nario atpažinimą pagal biometrinius duomenis (piršto antspaudą).
	

	LRS VIS programinė įranga ir techninė infrastruktūra
	1) Prasta LRS VIS greitaveika, esant didesnėms apkrovoms (Seimo posėdžių metu).
	1) Technologiškai pasenusi Sistemai sukurti naudota programinė įranga.
2) Technologiškai pasenusi balsavimo įranga.
3) Šiuo metu balsavimui naudojamų kortelių jau nebegamina.


Kaip atskira LRS VIS modernizavimo sritis gali būti įvardinamas poreikis Seimo posėdžius saugiai organizuoti tiek kontaktiniu, tiek ir nuotoliniu ar mišriu būdu. Nuotolinis ir mišrus Seimo posėdžių organizavimas turi pasižymėti tokiomis savybėmis:
· Dalyvavimas posėdyje turi būti galimas per internetą (prieigos apsaugos priemonės kaip VPN, IP ribojimas ir pan. gali būti taikomos kaip papildomos saugos priemonės).
· Komponentai, reikalingi Seimo posėdžių funkcionalumams užtikrinti, turi veikti interneto naršyklės pagrindu, t. y. turi būti galimybė naudoti bet kokį įrenginį (gali būti taikomi ribojimai leidžiant naudoti tik Seimo kanceliarijos paruoštus įrenginius, tačiau tai neturi keisti pačios realizacijos).
· Sprendimas turės būti paruoštas veikti taip, kad:
· vykstant nuotoliniam posėdžiui – visi Seimo nariai galėtų dalyvauti Seimo posėdyje iš nutolusių darbo vietų;
· vykstant mišriam posėdžiui – viena dalis Seimo narių galėtų dalyvauti Seimo posėdyje iš Seimo posėdžių salės, o kita dalis – prisijungtų iš nutolusių darbo vietų;
· vykstant mišriam posėdžiui ir ne Seimo posėdžių salėje – dalis Seimo narių galėtų susirinkti nurodytoje vietoje ir dalyvauti Seimo posėdyje, o kita dalis – prisijungtų iš nutolusių darbo vietų.
· Sprendimo funkcijos turi būti užtikrinamos visa apimtimi (slapto balsavimo funkcionalumų realizacija turės būti galima, tačiau dėl pačios realizacijos bus apsispręsta jau vykdant LRS VIS modernizavimo pirkimą).
· Vaizdo / garso komunikacijos sprendimams galima naudoti komercinį produktą (jei Nacionalinis kibernetinio saugumo centras tokį produktą laiko patikimu ir saugiu), todėl atskirai kurti Vaizdo / garso komunikacijos sprendimo poreikio nėra. 
Detalesni tokio sprendimo realizacijos principai ir realizavimo galimybės yra pateikiamos kituose GS skyriuose. 
[bookmark: _Toc184724207]Projekto turinys
[bookmark: _Toc184724208]Tikslai ir uždaviniai
Projekto tikslas – užtikrinti sąlygas efektyviam ir nepertraukiamam Seimo darbui Seimo posėdžių metu bei paruošti technologinę aplinką, esant poreikiui, Seimo posėdžius vykdyti mišriu ar nuotoliniu būdu.
Projekto uždaviniai:
1. Modernizuoti 2 LRS VIS posistemius: Seimo posėdžių eigos valdymo posistemį ir Seimo posėdžių balsavimo ir diskusijų posistemį.
2. Pakeisti techninę ir licencinę programinę balsavimo įrangą Seimo posėdžių salėje.
3. Pakeisti Seimo posėdžių salėje įrengtose darbo vietose naudojamą techninę ir programinę įrangą.
Projekto tikslas ir uždaviniai atitinka Lietuvos Respublikos Seimo kanclerio 2024 m. kovo 19 d. įsakymu Nr. 400-ĮVK-63 patvirtintame Lietuvos Respublikos Seimo kanceliarijos 2024–2026 metų strateginiame veiklos plane (Lietuvos Respublikos Seimo kanceliarija, 02.900.0002) apibrėžtą veiklos prioritetą:
„Seimo kanceliarijos fizinės, IT ir informacinės aplinkos (infrastruktūros) ir darbo sąlygų gerinimas, diegiant tvarius sprendimus, stiprinant atsparumą grėsmėms ir pasirengimas naujai Seimo kadencijai“.
[bookmark: _Toc184724324]2.1 lentelė. Projekto loginis pagrindimas 
	Projekto tikslas 
	Projekto uždaviniai
	Fiziniai pasiekimo rodikliai

	1. Užtikrinti sąlygas efektyviam ir nepertraukiamam Seimo darbui Seimo posėdžių metu bei paruošti technologinę aplinką, esant poreikiui, Seimo posėdžius vykdyti mišriu ar nuotoliniu būdu
	1.1. Modernizuoti 2 LRS VIS posistemius: Seimo posėdžių eigos valdymo posistemį ir Seimo posėdžių balsavimo ir diskusijų posistemį.
	Modernizuoti LRS VIS posistemiai, 2 vnt. 

	
	1.2. Pakeisti techninę ir programinę balsavimo įrangą Seimo posėdžių salėje
	Įsigyta ir įdiegta balsavimo įranga, 1 komplektas

	
	1.3. Pakeisti Seimo posėdžių salėje įrengtose darbo vietose naudojamą techninę ir programinę įrangą
	Įsigyta Seimo salės darbo vietų techninė ir programinė įranga, 1 komplektas


[bookmark: _Toc184724209]Kitų šalių patirties ir panašių projektų analizė
[bookmark: _Toc184724210]Vilniaus miesto savivaldybės Tarybos posėdžių salės diskusinės įrangos atnaujinimas
Projekto pavadinimas – Vilniaus miesto savivaldybės Tarybos posėdžių salės diskusinės įrangos atnaujinimas.
Projekto vykdytojas – Vilniaus miesto savivaldybės administracija.
2024 m. liepos 1 d. sudaryta sutartis su UAB „Konferenta“ dėl Tarybos posėdžių salės įrangos atnaujinimo. Sutarties vertė – 307 811,90 Eur. Sutarties įgyvendinimo terminas – 2025 m. rugsėjo 2 d.
Šios sutarties apimtyje įsigyta įranga turi užtikrinti posėdžio vedimo, balsavimo, diskusijų įgarsinimo ir valdymo, sinchroninio vertimo ir posėdžio transliavimo funkcijas, galimybę nutolusiems dalyviams dalyvauti posėdyje vaizdo konferencijos būdu.

[bookmark: _Toc184724279]2.1 paveikslas. Vilniaus savivaldybės administracijos posėdžių salė

[bookmark: _Toc184724280]2.2 paveikslas. Sekretoriato darbo vieta (1)

[bookmark: _Toc184724281]2.3 paveikslas. Sekretoriato darbo vieta (2)

[bookmark: _Toc184724282]2.4 paveikslas. Posėdžio dalyvio darbo vieta
Detali įsigytos įrangos techninė specifikacija yra vieša ir prieinama per Centrinę viešųjų pirkimų informacinę sistemą:
https://pirkimai.eviesiejipirkimai.lt/app/rfq/publicpurchase_docs.asp?PID=763060&LID=889915&AllowPrint=1. 
[bookmark: _Toc184724325]2.2 lentelė. Vilniaus miesto savivaldybės Tarybos posėdžių salės diskusinės įrangos privalumai ir trūkumai
	Privalumai 
	Trūkumai

	1. Įdiegta naujausia gamintojo įranga leidžia išnaudoti naujausias technologines galimybes.
2. Dėl standartinių projektų panaudojimo diskusinės įrangos atnaujinimas įvyko per sąlyginai trumpą laiko tarpą.
	1. Nuotolinio posėdžio vedimo galimybės nėra įdiegtos.
2. Naudojama standartinė įranga, todėl posėdžio procesai turi prisitaikyti prie įrangos galimybių.
3. Darbo vietose esančiuose ekranuose pateikiami tik balsavimo funkcionalumai, todėl yra papildomai reikalingas asmeninio kompiuterio naudojimas dirbant su savivaldybės dokumentų valdymo sistema.



[bookmark: _Toc184724211]Latvijos Respublikos parlamento patirties analizė 
e-Saeima – tai Latvijos parlamente įdiegtas ir naudojamas technologinis sprendimas. Šis sprendimas yra pritaikytas Latvijos Respublikos parlamento poreikiams ir specifinėms procedūroms, sudarantis sąlygas plenarinius posėdžius vykdyti nuotoliniu būdu, o parlamento nariams dalyvauti juose būnant ne parlamento patalpose.[footnoteRef:4] [4:  https://www.ipu.org/documents/2020-06/e-saeima-new-tool-remote-work-parliament-latvia (https://www.ipu.org/file/9152/download), https://www.saeima.lv/en/legislative-process/plenary-sittings/e-saeima-en] 

Parlamento nariai gali prisijungti prie posėdžių iš bet kurio kompiuterio (turinčio interneto ryšį), naudodami saugų autentifikavimo būdą – elektroninį parašą. e-Saeima platforma sudaro galimybes parlamento nariams diskutuoti ir balsuoti dėl plenarinio posėdžio darbotvarkės klausimų nuotoliniu būdu.
Plenariniai posėdžiai vyksta e-Saeima platformoje, parlamento prezidiumui nusprendus surengti nuotolinį skubų posėdį.

[bookmark: _Toc184724283]2.5 paveikslas. Prisijungimo langas, https://e.saeima.lv/
Kad galėtų naudotis e-Saeima platforma, parlamento nariams reikia:
· e. pasirašymo priemonės (eID kortelės, eSignature kortelės, arba eParaksts mobilaus parašo);
· kompiuterio (su funkcionuojančiu mikrofonu, garsiakalbiu, ausinėmis ir vaizdo kamera);
· interneto naršyklės (rekomenduojama Chrome naršyklė);
· interneto ryšio (VPN ryšys turi būti išjungtas).
Prisijungti prie e-Saeima platformos galima ne anksčiau nei 10 minučių iki numatyto posėdžio,  praėjus 30 minučių nuo numatyto posėdžio pabaigos, prieiga prie platformos tampa negalima. 
Latvijos Respublikos parlamento narys, prisijungęs prie e-Saeima titulinio puslapio, pasirenka priemonę, kuria naudojantis nori būti identifikuotas. Tuomet identifikuotas parlamento narys, sekdamas ekrane rodomas instrukcijas, pasiruošia posėdžiui:
1) prieš prisijungdamas prie posėdžio e-Saeima platformoje, parlamento narys gali matyti bendrą informaciją apie posėdį, pasirinkti norimą kamerą, mikrofoną (jei yra keli), patikrinti, ar veikia garsiakalbis;
2) prisijungęs prie posėdžio e-Saeima platformoje, parlamento narys gali matyti savo duomenis, savo atvaizdą, informaciją apie posėdį (darbotvarkė, dalyvių skaičių ir t. t.). Taip pat yra realizuota galimybė matyti kitus parlamento narius (kai jie pasisako). Siekiant valdyti posėdžio eigą, posėdį vedantis asmuo gali atlikti daugiau veiksmų sistemoje nei kiti dalyviai;
3) posėdžio metu galima nurodyti, kad norima pasisakyti (šį žingsnį galima atšaukti), galima matyti visus kitus, kurie nori pasisakyti. Parlamento nariui gavus teisę pasisakyti, įsijungia laikmatis, kad būtų galima įvertinti, kiek laiko yra kalbama;
4) perėjus prie balsavimo, e-Saeima platformoje galima matyti virtualų plenarinių posėdžių salės vietų planą. Prie svarstomo klausimo rodomi balso išreiškimo pasirinkimai („už“, „prieš“, „susilaikau“) ir laikmatis. Įvykus balsavimui galima matyti balsavimo rezultatus.
Žemiau paveiksluose pateikiami e-Saeima ekranvaizdžiai, kuriuose aprašomos sistemos funkcijos (anglų kalba).

[bookmark: _Toc184724284]2.6 paveikslas. Prisijungimo prie plenarinio posėdžio langas, https://e.saeima.lv/

[bookmark: _Toc184724285]2.7 paveikslas. Plenarinio posėdžio eigos stebėjimo langas, https://e.saeima.lv/

[bookmark: _Toc184724286]2.8 paveikslas. Pasisakymų plenariniame posėdyje valdymo langas, https://e.saeima.lv/

[bookmark: _Toc184724287]2.9 paveikslas. Balsavimo ir balsavimo rezultatų atvaizdavimo langas (1), https://e.saeima.lv/
[image: A screenshot of a computer

Description automatically generated]
[bookmark: _Toc184724288]2.10 paveikslas. Balsavimo ir balsavimo rezultatų atvaizdavimo langas (2), https://e.saeima.lv/
Apibendrinant atliktos analizės rezultatus (remiantis viešai prieinama informacija), išskiriami toliau nurodyti privalumai ir trūkumai.
[bookmark: _Toc184724326]2.3 lentelė. E-Saeima privalumai ir trūkumai
	Privalumai 
	Trūkumai

	1. Realizuotos balsavimo nuotoliu galimybės.
2. Parlamento narių autentifikacijai naudojamas saugus būdas – elektroninis parašas.
3. Patogi ir aiški naudotojo sąsaja.
	1. Neturint naudojamų el. identifikavimo priemonių, dalyvauti nuotoliniame posėdyje nėra galimybių.


[bookmark: _Toc184724212]Suomijos parlamento patirties analizė
Suomijos parlamente (Eduskunta) naudojama elektroninė balsavimo sistema, kuri buvo sukurta atsižvelgiant į Suomijos parlamento poreikius. Sistemą sukūrė TietoEvry Oyj.
Paskutinis didžiausias atnaujinimas atliktas 2008 metais. Jo metu buvo modernizuotos elektroninio balsavimo, informacijos dalinimosi bei transliavimo ir garso įrašų sistemos. Plenarinėse sesijose Suomijoje naudojamos posėdžių salės informacinės sistemos leidžia valdyti visas posėdžių procedūras, įskaitant balsavimą, prašymą pasisakyti, kalbėtojų eilių sudarymą ir laiko paskirstymą, pasisakymus salėje, darbotvarkės stebėjimą ir garso valdymą. Sistema, naudojantis žiniatinklio paslaugomis (angl. webservice) perduoda balsavimo rezultatus, su priimtais sprendimais susijusią informaciją ir kitus metaduomenis į kitas sistemas (dokumentų valdymo, transliavimo internete ir įrašų sistemą).
Sistemos sukūrimo projekto vertė – 5 mln. Eur. Palaikymo sąnaudos apie 500 000 Eur per metus. 
2017 m. Suomijos parlamento renovacijos metu buvo atnaujinta visa posėdžių salėje naudojama techninė įranga, įsigyti nauji serveriai, jungikliai, darbo vietos, ekranai, garso atkūrimo įranga, kabeliai ir pan. Atnaujinimo kaina siekė apie 1,5 mln. Eur.
2024 m. ECPRD vykdytos apklausos duomenimis, Suomijoje buvo rengiama galimybių studija, kurios tikslas identifikuoti esamos sistemos modernizavimo galimybes ir kryptis.
Suomijos parlamente kiekvienas narys turi jam priskirtą vietą posėdžių salėje. Nariams atvykus į posėdį nereikia autentifikuotis (nėra nei pirštų antspaudų, nei tapatybės kortelių autentifikacijos). Kiekvieno nario darbo vietoje yra integruoti fiziniai mygtukai: registracijos, balsavimo ir prašymo žodžiui ar atsakymui.
Kiekvienas narys turi lietimui jautrų ekraną, kuriame rodoma plenarinės sesijos darbotvarkė, kalbėtojų sąrašai, kalbos pagal darbotvarkės punktus ir pranešimai. Liečiamajame ekrane taip pat yra mygtukas mikrofonui įjungti. Nariai įjungia savo mikrofonus kalbėdami iš savo vietų. Mikrofonus tribūnose ir ministrų vietose įjungia sesijos technikas. Kalbėjimo laiką rodo laikrodis ekrano viršuje. Laikmatis matomas kalbėtojo ir tribūnos panelėse, jis pradeda mirksėti likus 30 sekundžių iki kalbėjimo laiko pabaigos ir tampa raudonas, kai kalbėjimo laikas viršijamas.

[bookmark: _Toc184724289]2.11 paveikslas. Suomijos parlamento nario darbo vieta

[bookmark: _Toc184724290]2.12 paveikslas. Suomijos parlamento nario ekranvaizdis ir mygtukai
Kalbėtojo, generalinio sekretoriaus ir notaro darbo vietos yra identiškos. Kiekvieno iš jų darbo vietoje yra trys ekranai su mygtukais.

[bookmark: _Toc184724291]2.13 paveikslas. Suomijos parlamento prezidiumo narių darbo vietos
[image: Kuva, joka sisältää kohteen henkilö, vaate, toimistotarvikkeet, sisä-

Kuvaus luotu automaattisesti]
[bookmark: _Toc184724292]2.14 paveikslas. Balsavimo procesas Suomijos parlamente 
Balsavimo rezultatų ekranas (balsavimo rezultatai, registracija) ir paskirstymo ekranas, kuriame rodoma, kaip balsavo kiekvienas narys.

[bookmark: _Toc184724293]2.15 paveikslas. Balsavimo rezultatų atvaizdavimas 

[bookmark: _Toc184724294]2.16 paveikslas. Ekranvaizdis sesijos eigoje 
Sesijos techniko ekranas, kuris naudojamas mikrofonams tribūnose ir ministrų vietose įjungti, o prireikus – ir mikrofonams atstovų vietose įjungti.

[bookmark: _Toc184724295]2.17 paveikslas. Sesijos techniko ekranas 
Šiuo metu Suomijos parlamente negalimas nuotolinis balsavimas. COVID-19 pandemijos laikotarpiu parlamento darbo taisyklės buvo laikinai pakeistos ir buvo realizuotos galimybės balsuoti nuotoliu, tačiau nuotolinis balsavimas praktikoje niekada nebuvo taikytas.
Apibendrinant atliktos analizės rezultatus (remiantis viešai prieinama informacija), išskiriami šie privalumai ir trūkumai.
[bookmark: _Toc184724327]2.4 lentelė. Suomijos parlamento elektroninės balsavimo sistemos privalumai ir trūkumai

	1. Sąlyginai paprasta sistema, todėl tapačių funkcionalumų užtikrinimui gali būti naudojama standartinė techninė ir programinė įranga.
	1. Pasenusi elektroniniam balsavimui naudojama programinė įranga. Paskutinis modernizavimas atliktas 2008 metais.
2. Parlamento narių autentifikacijai nenaudojami saugūs būdai (e. parašas, biometriniai duomenys).
3. Parlamento nario darbo vietos ekrane pateikiama ribota informacija.
4. Nėra galimybės vykdyti parlamento posėdžio nuotoliniu būdu.


[bookmark: _Toc184724213]Europos Parlamento patirties analizė
Europos Parlamento plenarinėse sesijose[footnoteRef:5] naudojamos pažangios informacinės sistemos, kurios užtikrina sklandų ir efektyvų darbą.  [5:  https://www.europarl.europa.eu/plenary/en/home.html] 

[bookmark: _Toc184724328]2.5 lentelė. Pagrindinės Europos Parlamento darbe naudojamos informacinės sistemos
	Sistema / Technologinis sprendimas

	Elektroninė balsavimo sistema 
	Europos Parlamento nariai (EP nariai) balsuoja elektroniniu būdu naudodami asmenines balsavimo korteles. Sistema realiu laiku įrašo, suskaičiuoja ir rodo balsavimo rezultatus. Rezultatai iškart matomi ekranuose plenarinių posėdžių salėje.
Sistema leidžia įvairių tipų balsavimus, įskaitant vardinius balsavimus, slaptus balsavimus ir daugumos balsavimus, taip užtikrinant skaidrumą ir efektyvumą.
Parlamento tinklapis suteikia galimybę pamatyti kiekvieno užregistruoto balsavimo rezultatus, taip pat matyti balsavusių už, prieš arba susilaikiusių EP narių pavardes ir grupes.
Kai siekiama sutrumpinti balsavimo sesijas, EP nariai balsuoja rankos pakėlimu. Tokiu atveju nėra informacijos, kas balsavo už ar prieš. Tačiau galutiniam balsavimui EP nariai naudoja elektroninio balsavimo sistemą. Balsuojant dėl konkretaus asmens, pavyzdžiui, paskyrimo į pareigas, balsavimas yra slaptas ir nėra informacijos, kuris EP narys kaip balsavo. Elektroninis vardinis balsavimas gali būti vykdomas frakcijos arba ne mažiau kaip vienos dvidešimtosios visų EP narių prašymu.[footnoteRef:6] [6:  https://www.europarl.europa.eu/topics/lt/article/20240513STO21505/kaip-stebeti-ep-nariu-veiklas-ir-balsavimus ] 


	eMeeting sistema
	Skaitmeninis įrankis, naudojamas posėdžių darbotvarkėms, protokolams ir kitiems svarbiems dokumentams tvarkyti. Plenarinės sesijos metu EP nariai gali pasiekti visą su einamąja sesija susijusią informaciją ir duomenis naudodami savo asmeninius (planšetinius) kompiuterius arba posėdžių salėje įrengtus kompiuterius.
Sistema leidžia realiuoju laiku atnaujinti dokumentus ir dalintis aktualiomis dokumentų versijomis.

	Plenarinės sesijos valdymo sistema
	Sistema skirta valdyti plenarinės sesijos eigą, įskaitant kalbėtojų eilę, laiko paskirstymą ir darbotvarkės vykdymą. Ji taip pat teikia atnaujintą informaciją realiu laiku ir siunčia pranešimus EP nariams apie vykstančias diskusijas bei darbotvarkės pakeitimus.

	Dokumentų valdymo sistema 
	Sistemoje tvarkomi visi dokumentai, susiję su parlamentine veikla, įskaitant teisės aktų pasiūlymus, pataisas, ataskaitas ir oficialius įrašus. Sistema yra integruota su plenarinės ir komitetų valdymo sistemomis, kad EP nariai visada turėtų prieigą prie naujausių dokumentų versijų.

	Skaitmeniniai informaciniai ekranai
	Plenarinėje posėdžių salėje yra įrengti dideli skaitmeniniai ekranai, kuriuose rodoma informacija apie balsavimo rezultatus, kalbėtojų eilę, darbotvarkės klausimus ir laiko paskirstymą. Taip užtikrinama, kad visi dalyviai ir stebėtojai gautų aktualią informaciją.

	Tiesioginės transliacijos ir transliavimo sistema
	Visos plenarinės sesijos transliuojamos tiesiogiai internetu ir archyvuojamos viešam naudojimui https://www.europarl.europa.eu/plenary/en/debates-video.html. Sistema užtikrina skaidrumą ir leidžia piliečiams sekti diskusijas ir sprendimus, priimtus Europos Parlamente.

	Vertimo ir vertimo žodžiu sistemos
	Plenarinės sesijos metu užtikrinamas sinchroninis vertimas žodžiu į visas oficialias ES kalbas. Sistema užtikrina, kad EP nariai galėtų sekti diskusijas savo gimtąja kalba. Tokiu būdu skatinama aktyviau įsitraukti į diskusijas ir užtikrinama efektyvesnė komunikacija.


2020 m. kovo mėnesį Europos Parlamente buvo pradėtas taikyti nuotolinis balsavimas, kaip laikina priemonė, leidžianti EP nariams balsuoti COVID-19 pandemijos metu. Nuotolinio balsavimo metu naudota speciali balsavimo elektroniniu paštu sistema leido EP nariams balsuoti elektroniniu būdu, išlaikant skaidrumą ir atskaitomybę. EP nariai elektroniniu paštu gaudavo balsavimo sąrašus, kuriuos užpildę ir pasirašę turėdavo išsiųsti atgal iš savo oficialių el. pašto dėžučių, taip užtikrinant balsavimo vientisumą ir autentiškumą. Pasibaigus COVID-19 pandemijos ribojimams, Europos Parlamente buvo sugrįžta prie balsavimo gyvai.
Apibendrinant atliktos analizės rezultatus (remiantis viešai prieinama informacija), išskiriami 2.6 lentelėje pateikti privalumai ir trūkumai.
[bookmark: _Toc184724329]2.6 lentelė. Europos Parlamento naudojamų IS privalumai ir trūkumai
	Privalumai 
	Trūkumai

	1. Naudojama daugialypė infrastruktūra, leidžianti užtikrinti kiekvienos sudedamosios dalies plečiamumą ir modernizavimą (keitimą).
	1. Nuotolinio balsavimo sprendimas užtikrino tik gana paprastą balsavimo procedūrą.


[bookmark: _Toc184724214]Lietuvos Respublikos Seimo praktika, siekiant užtikrinti darbo tęstinumą pandemijos metu
COVID-19 pandemijos metu Lietuvos Respublikos Seimo posėdžiai buvo vykdomi nuotoliniu būdu. Posėdžiai buvo organizuojami naudojant LRS VIS Seimo posėdžio eigos valdymo posistemį, turintį sąsają su „Microsoft Teams“ telekonferencijų platforma.
[bookmark: part_ce145116c83d4f0785fe457c060f76c8]Seimo nariams ir kitiems posėdyje dalyvauti turintiems ar į posėdį kviečiamiems asmenims elektroniniu paštu būdavo išsiunčiamas kvietimas su prisijungimo elektroninių ryšių priemonėmis į posėdį nuoroda. 
Posėdžio dalyvio prisijungimui reikalingas stabilus ir pakankamo greičio (ne mažiau kaip 4 Mbps, kai vienu metu prie Seimo posėdžio prisijungia 4 ir daugiau posėdžio dalyvių) interneto ryšys, vaizdo kamerą turintis kompiuteris, kuriame įdiegta elektroninio pašto programa bei „Microsoft Teams“ telekonferencijų platforma, ir mobilusis telefonas, į kurį įdiegtas mobilusis elektroninis parašas arba „Smart-ID“ programėlė. Posėdžio dalyvis prieš prasidedant posėdžiui turėdavo patikrinti, ar veikia interneto ryšys ir „Microsoft Teams“ telekonferencijų platforma, vaizdo kamera, ar nustatytas tinkamas garsas, ir pasirūpinti, kad posėdžio metu kompiuterio ir (ar) mobiliojo telefono baterija neišsikrautų. Pastebėjęs kompiuterio ir (ar) mobiliojo telefono veikimo sutrikimų, posėdžio dalyvis kontaktiniais telefonais apie tai turėdavo informuoti Seimo posėdžių sekretoriatą arba Seimo kanceliarijos Veiklos administravimo departamento Informacinių technologijų eksploatavimo skyrių.
Posėdžio dalyviai prie Seimo posėdžio jungdavosi naudodami atsiųstą nuorodą. Seimo nariai prie posėdžio prisijungdavo naudodami kadencijos pradžioje Seimo kanceliarijos jiems sukurtą naudotojo paskyrą ir prisijungimo metu savo tapatybę patvirtindavo kvalifikuotu elektroniniu parašu, t. y. paspaudus nuorodą, asmuo iš pradžių būdavo nukreipiamas į asmens tapatybės patvirtinimo paslaugos svetainę, ir tik patvirtinus tapatybę mobiliuoju elektroniniu parašu ar Smart-ID, nukreipiamas į posėdžio aplinką. Respublikos Prezidentas ir jo įgalioti atstovai, Vyriausybės nariai, viceministrai, generalinis prokuroras, valstybės kontrolierius, Lietuvos banko valdybos pirmininkas prie posėdžio prisijungdavo naudodami paskyrą, kurioje nurodomas posėdžio dalyvio vardas, pavardė, pareigos, savo tapatybę patvirtindavo kvalifikuotu elektroniniu parašu. Posėdį aptarnaujantys Darbuotojai prie posėdžio prisijungdavo naudodami Seimo kanceliarijos jiems sukurtą naudotojo paskyrą ir prisijungimo metu savo tapatybę patvirtindavo Seimo kanceliarijos suteiktu naudotojo vardu ir tik naudotojui žinomu slaptažodžiu. Kiti posėdžio dalyviai prie posėdžio prisijungdavo – patvirtinus dalyvio tapatybę – svečio teisėmis, naudodami paskyrą, kurioje nurodomas dalyvio vardas, pavardė ir, jeigu dalyvis atstovauja institucijai, – institucijos pavadinimas ar pavadinimo santrumpa.
Nuotoliniu būdu organizuojamiems Seimo posėdžiams buvo sukuriamas telekonferencijų platformos „Microsoft Teams“ kanalas, kurio aplinkoje vykdavo posėdis, registracija, balsavimai, diskusijos, pasisakymai (Seimo posėdžio eigą: svarstomą darbotvarkės klausimą, pranešėją, balsavimo rezultatus ir kt., rodomą Seimo posėdžių salės vaizdo sienoje, buvo galima matyti perėjus į kanalą „Bendrasis“ paspaudus skirtuką „Transliacija“). Kai sprendimai galėdavo būti priimami be balsavimo (bendru sutarimu), posėdžio pirmininkui paklausus, ar yra prieštaraujančių, Seimo narys galėdavo savo prieštaravimą išreikšti naudodamas „Microsoft Teams“ rankos pakėlimo funkciją. Užsirašyti dalyvavimui diskusijoje, Seimo nario pareiškimui, klausti Vyriausybės valandos metu telekonferencijų platformoje „Microsoft Teams“  buvo naudojamas sąrašas, į kurį įkelti tos dienos posėdyje nagrinėjamų (pateikiamų, svarstomų, priimamų) teisės aktų projektų numeriai, svarstymo stadijos, kiti darbotvarkės klausimai.
Registracijos ir balsavimo momentu Seimo nario atvaizdas būdavo fiksuojamas fotofiksavimo būdu (paspaudus mygtuką). Seimo statuto 98 straipsnio 2 dalyje nustatytais atvejais (kiekvieno posėdžio pradžioje ir prieš iš anksto numatytus balsavimus) registracijos metu posėdžio aplinkoje Seimo nariui pateikdavo registracijos langą, kuriame jis patvirtindavo savo registraciją. Paskelbus balsavimą, kuriam privaloma registracija, neužsiregistravusiam Seimo nariui balsavimo funkcija posėdžio aplinkoje nebuvo įjungiama. Po registracijos visiems posėdžio dalyviams buvo atvaizduojami registracijos rezultatai (registracijos pradžios data, laikas; užsiregistravusių Seimo narių skaičius; bendras Seimo narių skaičius; kai registruojamasi prieš balsavimą, – darbotvarkės klausimo numeris, pavadinimas, stadija). Balsuojant dėl įstatymo ar kito Seimo teisės akto priėmimo, Seimo narys, registruodamasis prieš kiekvieną balsavimą, turėdavo patvirtinti savo tapatybę kvalifikuotu elektroniniu parašu. Po kiekvieno balsavimo visiems posėdžio dalyviams būdavo atvaizduojami balsavimo rezultatai: balsavimo pradžios data, laikas; užsiregistravusių Seimo narių skaičius; bendras balsavusių Seimo narių skaičius; Seimo narių, balsavusių „už“, skaičius; Seimo narių, balsavusių „prieš“, skaičius; Seimo narių, kurie balsuodami susilaikė, skaičius; klausimo, dėl kurio vyko šis balsavimas, numeris darbotvarkėje; šio klausimo svarstymo stadija; teisės akto projekto, dėl kurio priėmimo vyko šis balsavimas, numeris, pavadinimas, arba klausimo, dėl kurio buvo balsuota, pavadinimas (Balsavimo funkcija veikdavo tik jei prisijungdavo per „Microsoft Teams“ telekonferencijų platformą, o ne per interneto naršyklę).
[bookmark: _Toc184724330]2.7 lentelė. Pandemijos metu Seime taikytų priemonių privalumai ir trūkumai
	Privalumai 
	Trūkumai

	1. Realizuotas sprendimas buvo sąlyginai pigus ir galėjo būti realizuotas per trumpą laiką.
2. Baziniams funkcionalumams buvo naudojama specializuota programinė įranga („Microsoft Teams“), todėl pagrindinių funkcionalumų veikimas buvo ne kartą išbandytas ir nepasižymėjo esminiais trūkumais.
	1. Balsuojančio naudotojo tapatybės patvirtinimas fotofiksavimo būdu kėlė techninių trukdžių, nebuvo tinkamai vienareikšmiškai užtikrinamas asmens identifikavimas.
2. Slaptas balsavimas buvo neįmanomas.
3. Posėdžių sekretoriato Darbuotojams, techniniams Darbuotojams ir pirmininkaujantiems asmenims nebuvo sudarytos sąlygos dirbti nuotoliu.


[bookmark: _Toc184724215]Sąsajos su kitais projektais
[bookmark: _Toc184724216]TAIS modernizavimas
Seimo kanceliarija siekia modernizuoti TAIS, atnaujinant technologiškai pasenusią TAIS programinę įrangą, realizuojant naujas procedūras, skirtas duomenų apdorojimui, visuomenei atveriant informaciją apie TA projektų eigą, tobulinant TA projektų tvarkymo ir valdymo procesą, supaprastinant ir palengvinant pasiūlymų dėl TA teikimo procesą, sukuriant naujas integracines sąsajas su valstybės informacinėmis sistemomis ir registrais bei tobulinant duomenų teikimo funkcionalumą.
TAIS modernizavimo projekto tikslas – sudaryti sąlygas efektyvesniam teisėkūros procesui bei visuomenės įsitraukimo į TA rengimo procesą didinimui.

Projekto uždaviniai:
· realizuoti patogias ir efektyvias paslaugas, skirtas TA projektų tvarkymui ir valdymui;
· kompiuterizuoti naujas duomenų apdorojimo procedūras;
· sudaryti galimybes visuomenei gauti informaciją apie TA projektų eigą;
· atnaujinti pasenusią ir neefektyvią programinę įrangą;
· sudaryti galimybes visuomenei gauti informaciją apie TA projektų eigą;
· patobulinti duomenų teikimo iš TAIS funkcionalumą; 
· realizuoti duomenų mainų integracines sąsajas su valstybės informacinėmis sistemomis ir registrais.
TAIS modernizavimo projektas tiesiogiai su Projektu siejasi, nes:
· yra planuojama duomenų mainų sąsaja su Seimo posėdžių eigos valdymo posisteme dėl Seimo posėdžių sprendimų (darbotvarkės klausimo eigos detalios informacijos) duomenų gavimo, todėl Projekto metu turės būti užtikrinami reikalingi duomenų mainai;
· yra planuojama, kad Seimo posėdžių planavimas ir darbotvarkės sudarymas vyks ne tik Seimo posėdžių darbotvarkių rengimo posistemėje, tačiau ir TAIS, vykdant duomenų mainus tarp šių sistemų, todėl Projekto metu turės būti užtikrinami duomenų mainai Seimo posėdžių eigos valdymo posistemei priimant Seimo darbotvarkės duomenis (tiek iki Seimo posėdžio pradžios, tiek ir vykstant Seimo posėdžiui).
TAIS modernizavimo projektą planuojama užbaigti per 48 mėn. nuo sutarties su TAIS modernizavimo paslaugas vykdysiančiu diegėju įsigaliojimo dienos (šiuo metu jau yra pradėtos pirkimo procedūros).
[bookmark: _Toc184724331]2.8 lentelė. Sąsaja su projektu
	Sąsaja 
	Sąsajos aprašymas
	Nedubliavimo aprašymas

	Tiesioginė
	Vykdant abu projektus turės būti užtikrinamas tinkamas duomenų mainų apibrėžimas (projektavimo metu) bei tinkamas duomenų mainų realizavimas (testavimo metu). 
	Vykdomi projektai nedubliuos kuriamų funkcionalumų, o tik užtikrins reikiamus ir tinkamus duomenų mainus.


[bookmark: _Toc184724217]Tikslinės grupės
Projekto tikslines grupes sudaro asmenys, kurie naudosis modernizuota LRS VIS ir įsigyta technine bei licencine programine įranga. 
Pagrindinės Projekto tikslinės grupės yra: 
1) Seimo nariai;
2) Darbuotojai;
3) Kviestiniai svečiai;
4) Fiziniai ir juridiniai asmenys (netiesioginė tikslinė grupė).
[bookmark: _Toc184724332]2.9 lentelė. Projekto tikslinių grupių poreikiai
	Tikslinė grupė
	Tikslinės grupės dydis
	Tikslinės grupės poreikiai, tiesiogiai susiję su Projektu
	LRS VIS modernizavimo poreikiai

	Seimo nariai
	141[footnoteRef:7] [7:  Lietuvos Respublikos Konstitucijos 55 str. “Seimą sudaro Tautos atstovai – 141 Seimo narys <…>”. ] 

	1) Nepertraukiamai vykdyti savo, kaip Tautos atstovų, konstitucinius įgaliojimus[footnoteRef:8]. [8:  Pagal Konstituciją Seimo valia, priimant atitinkamus sprendimus, negali būti pareikšta kitaip, kaip tik Seimo nariams balsuojant Seimo posėdyje ir priimant atitinkamą teisės aktą.] 

	1) modernizuoti LRS VIS, sukuriant naujus / modernizuojant esamus funkcionalumus;
2) gerinti LRS VIS patogumą naudoti;
3) pakeisti darbo vietose naudojamą techninę ir programinę įrangą;
4) pakeisti balsavimui naudojamą techninę ir licencinę programinę įrangą;
5) sudaryti galimybes naudotis papildomais būdais ir įrenginiais  tapatybės nustatymui;
6) pagerinti LRS VIS greitaveiką Seimo posėdžių metu.
Plačiau žr. 1.4 skyriuje Problemos ir poreikiai.

	Darbuotojai
	2024-06-11 duomenimis buvo 1117 darbuotojų (apdraustųjų)
Metinis darbuotojų vidurkis yra 1116.[footnoteRef:9] [9:  Šaltinis: VALSTYBINIO SOCIALINIO DRAUDIMO FONDO VALDYBOS (Sodra) duomenys, https://rekvizitai.vz.lt/imone/lietuvos_respublikos_seimas/darbuotoju-skaicius/ ] 


2023 m. darbuotojų, vidutinė kaita per metus – 6,8 proc.[footnoteRef:10] [10:  Šaltinis: Seimo kanceliarijos 2023 metų veiklos ataskaita, https://www.lrs.lt/sip/getFile3?p_fid=76666  ] 

	1) Sudaryti tinkamas Seimo narių parlamentinės veiklos sąlygas, užtikrinant nepertraukiamą LRS VIS veikimą.
2) Organizuoti Seimo darbą Seimo posėdžių metu.
3) Užtikrinti tinkamą ir savalaikį Seimo dokumentų (Seimo posėdžių protokolai, stenogramos, vaizdo įrašai, posėdžių lankomumas) įforminimą ir paskelbimą.
4) Užtikrinti Seimo posėdžių transliacijas internetu.
	1) Modernizuoti LRS VIS, sukuriant naujus / modernizuojant esamus funkcionalumus.
2) Pakeisti darbo vietose naudojamą techninę įrangą.
3) Atnaujinti LRS VIS programinę įrangą ir techninę infrastruktūrą (ypač aktualu atnaujinti balsavimui naudojamą techninę ir programinę įrangą).
Plačiau žr. 1.4 skyriuje Problemos ir poreikiai.

	Kviestiniai svečiai
	Lietuvos Respublikos Prezidentas, Lietuvos Respublikos Vyriausybės nariai, Seimui atskaitingų institucijų atstovai, kiti Seimo kviečiami asmenys
	1) Esant poreikiui, dalyvauti Seimo posėdžiuose: įprastu ar nuotoliniu būdu, kai Seimo posėdis organizuojamas ir vykdomas nuotoliniu būdu;
2) Pasisakyti Seimo posėdžių metu.
	-

	Fiziniai ir juridiniai asmenys
	-
	1) Stebėti Seimo posėdžių transliacijas internetu.
2) Susipažinti su viešai skelbiamų Seimo posėdžių dokumentų (Seimo posėdžių protokolai, stenogramos, vaizdo įrašai, posėdžių lankomumas) turiniu.  
	-


[bookmark: _Toc184724218]Projekto organizacija
Seimo kanceliarija yra Lietuvos Respublikos valstybės įstaiga, kurios paskirtis yra padėti Seimui įgyvendinti jo funkcijas ir užtikrinti Seimo veiklą. Seimo kanceliarija sudaro tinkamas sąlygas Seimui įgyvendinti Konstitucijoje nustatytas funkcijas, tai yra užtikrina Seimo nariams Konstitucijoje, Seimo statute, įstatymuose ir kituose teisės aktuose nustatytas veiklos garantijas, sudaro sąlygas rengti ir svarstyti teisės aktų projektus, priimti teisės aktus, įgyvendinti vykdomosios valdžios ir kitų valstybės institucijų (išskyrus teismus) parlamentinę kontrolę, taip pat užtikrina tinkamas sąlygas teisėkūros procesui, stiprina institucijos išorinę ir vidinę komunikaciją, pristato Lietuvos valstybingumo ir parlamentarizmo istoriją, plėtoja tarptautinį bendradarbiavimą, sudaro tinkamas darbo sąlygas Seimo nariams ir Seimo kanceliarijos padaliniams, Seimo delegacijoms, Darbuotojams, sudaro sąlygas Seimui atstovauti Lietuvos Respublikos interesams Europos Sąjungoje, narystės Europos Sąjungoje teisių įgyvendinimo ir pareigų vykdymo parlamentinei kontrolei.
Seimo kanceliarijos misija – sudaryti sąlygas Tautos atstovybei – Seimui – vykdyti teisėkūros, parlamentinės kontrolės ir kitus Lietuvos Respublikos Konstitucijoje nustatytus įgaliojimus.
Strateginis Seimo kanceliarijos tikslas – sudaryti sąlygas Seimui įgyvendinti Konstitucijoje nustatytas funkcijas, Seimo nariams – atstovauti Tautos ir Lietuvos valstybės interesams.
Seimo kanceliarijos uždaviniai:
1. Dalyvauti sudarant tinkamas sąlygas teisėkūros procesui Lietuvos Respublikoje, organizuoti sklandų teisėkūros procesą Seime, aprūpinti Seimo narius ekspertiniais, informaciniais, finansiniais ir kitais ištekliais, reikalingais vykdant Seimo nario ir kitas pareigas Seime, valdyti ir tvarkyti TAR, TAIS.
2. Bendradarbiauti su kitomis valstybės ir savivaldybių institucijomis ir įstaigomis, organizacijomis ir pareigūnais, pagal kompetenciją siekti teisės taikymo, teisėkūros proceso suvienodinimo ir tobulinimo.
3. Padėti organizuoti parlamentinę kontrolę, teikti Seimo nariams informaciją apie Vyriausybei ir kitoms valstybės institucijoms pateiktų klausimų, paklausimų ir interpeliacijų nagrinėjimą.
4. Plėtoti ryšius su visuomene, informuoti visuomenę apie Seime priimtus sprendimus, formuojamą ir įgyvendinamą valstybės politiką.
5. Dalyvauti kuriant ir įgyvendinant elektroninės valdžios projektus viešojo administravimo srityje, puoselėti Lietuvos parlamentarizmo, valstybės atkūrimo tradicijas ir vertybes, remti iškilių politikos asmenybių atminimo įamžinimą.
6. Padėti įgyvendinti parlamentinės diplomatijos priemones ir plėtoti ryšius su užsienio valstybių parlamentais, Europos Parlamentu, tarptautinėmis parlamentinėmis organizacijomis, sudaryti sąlygas Seimo delegacijų tarptautinėse parlamentinėse organizacijose, forumuose ir asamblėjose darbui.
7. Užtikrinti Seimo statute nustatytas Seimo narių veiklos garantijas, sudaryti tinkamas darbo sąlygas Seimo nariams ir Darbuotojams[footnoteRef:11]. [11:  Šaltinis: Lietuvos Respublikos Seimo kanceliarijos nuostatai, patvirtinti Lietuvos Respublikos Seimo valdybos 2008 m. spalio 7 d. sprendimu Nr. 2434   https://www.e-tar.lt/portal/lt/legalAct/e3ba0850f32b11e3a55786e7536bee23/asr] 

Seimo kanceliarija, vykdydama jai pavestus uždavinius, atlieka funkcijas, numatytas Lietuvos Respublikos Seimo kanceliarijos nuostatuose, patvirtintuose Lietuvos Respublikos Seimo valdybos 2008 m. spalio 7 d. sprendimu Nr. 2434.
Seimo kanceliarija savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Seimo statutu, Seimo nutarimais, Lietuvos Respublikos Vyriausybės nutarimais, Seimo valdybos sprendimais, Seimo Pirmininko potvarkiais, šiais nuostatais ir kitais teisės aktais.
Seimo kanceliarijos organizacinės struktūros schema pateikiama žemiau esančiame paveiksle:
[image: ]
[bookmark: _Toc184724296]2.18 paveikslas. Seimo kanceliarijos organizacinės struktūros schema (2024 m. IV ketvirtis)[footnoteRef:12] [12:  Šaltinis: https://www.lrs.lt/sip/portal.show?p_r=35381&p_k=1 ] 


[bookmark: _Toc184724219]Projekto ribos
LRS VIS valdytoja ir tvarkytoja yra Seimo kanceliarija. Seimo kanceliarija yra atsakinga už LRS VIS palaikymą bei būtino finansavimo užtikrinimą bei vykdys kitas Lietuvos Respublikos valstybės informacinių išteklių valdymo įstatymo 34 straipsnyje valstybės informacinės sistemos valdytojui ir tvarkytojui nustatytas funkcijas ir prievoles. 
2.10 lentelėje pateikiama informacija apie Projektą apibūdinančius analizės vienetus, kurie apibrėžia Projekto ribas.
[bookmark: _Toc184724333]2.10 lentelė. Projekto ribos
	Projekto ribos
	Projekto ribų detalizavimas

	Projekto tikslas
	Užtikrinti sąlygas efektyviam ir nepertraukiamam Seimo darbui Seimo posėdžių metu bei paruošti technologinę aplinką, esant poreikiui, Seimo posėdžius vykdyti mišriu ar nuotoliniu būdu.
Projekto tikslas apibrėžia kompiuterizuojamų procesų ribas, kurios apima Seimo darbui Seimo posėdžių metu aktualius funkcionalumus ir naudojamą infrastruktūrą.

	Projekto uždaviniai
	1.	Modernizuoti 2 LRS VIS posistemius: Seimo posėdžių eigos valdymo posistemį ir Seimo posėdžių balsavimo ir diskusijų posistemį.
2.	Pakeisti techninę ir programinę balsavimo įrangą Seimo posėdžių salėje.
3.	Pakeisti Seimo posėdžių salėje įrengtose darbo vietose naudojamą techninę ir licencinę programinę įrangą.
Projekto uždaviniai apibrėžia šias ribas:
a) investavimo objektus ir modernizavimo apimtį: fizinė, informacinių technologijų ir informacinės aplinkos;
b) kompiuterizuojamus procesus, orientuotus į vidinių procesų optimizavimą;
c) kompiuterizuojamuose procesuose dalyvaujančias tikslines grupes.

	Projekto vykdytojas, partneriai
	Projekto vykdytojas – Lietuvos Respublikos Seimo kanceliarija. 
Partnerių Projekte nenumatyta.

	Projekto rezultatai
	a) Modernizuoti 2 LRS VIS posistemiai: Seimo posėdžių eigos valdymo posistemis ir Seimo posėdžių balsavimo ir diskusijų posistemis. 
b) Pakeista techninė ir programinė balsavimo įranga.
c) Pakeista Seimo posėdžių salėje įrengtose darbo vietose naudojama techninė ir programinė įranga.
Projekto rezultatai apibrėžia ribas planuojamiems Projekto metu finansuoti objektams bei jų teikiamai finansinei-ekonominei naudai.


[bookmark: _Ref182244417][bookmark: _Toc184724220]Projekto pokyčių aprašymas
[bookmark: _Ref177387582][bookmark: _Toc184724221]Teisinės aplinkos pokyčių analizė
Teisinių apribojimų dėl Projekto vykdytojo juridinio asmens formos, steigėjo, įstaigos ar institucijos dydžio, veiklos apribojimų LRS VIS modernizavimui nėra. Atsižvelgiant į tai, kad LRS VIS yra valstybės informacinė sistema, vadovaujantis lentelėje 1.1 pateiktų teisės aktų, reglamentuojančių LRS VIS steigimą, kūrimą ir modernizavimą, nuostatomis, modernizuojant LRS VIS būtina atlikti teisės aktų, susijusių su valstybės informacinės sistemos modernizavimu, pakeitimus. Teisės aktai, kuriuos reikėtų pakeisti pateikti lentelėje 2.11.
[bookmark: _Toc184724334]2.11 lentelė. Teisės aktai, kurių pakeitimus būtina atlikti
	Teisės aktas
	Poreikis atlikti TA pakeitimus
	Atsakinga šalis

	Lietuvos Respublikos Seimo statutas
	Įvertinus modernizuotų LRS VIS posistemių (Seimo posėdžių eigos valdymo posistemio ir Seimo posėdžių balsavimo ir diskusijų posistemio)  funkcionalumus, būtina peržiūrėti Seimo statute numatytų procesų ir procedūrų, kurios vykdomos Seimo posėdžių metu, teisinį reglamentavimą. 
	Seimo kanceliarija

	Prisijungimo prie nuotoliniu būdu elektroninių ryšių priemonėmis organizuojamų Lietuvos Respublikos Seimo posėdžių ir naudojimosi taip organizuojamų posėdžių informacinėmis sistemomis tvarkos aprašas, patvirtintas 2020 m. gruodžio 21 d. Lietuvos Respublikos Seimo valdybos sprendimu Nr. SV-S-13 „Dėl prisijungimo prie nuotoliniu būdu elektroninių ryšių priemonėmis organizuojamų Lietuvos Respublikos Seimo posėdžių ir naudojimosi taip organizuojamų posėdžių informacinėmis sistemomis tvarkos aprašo patvirtinimas“
	Modernizavus Seimo posėdžių metu naudojamą fizinę, informacinių technologijų ir informacinę aplinką, būtina peržiūrėti ir atnaujinti šiame apraše reglamentuotas elektroninių ryšių priemones ir informacines sistemas, kurios taikytinos darbo nuotoliniu būdu metu.
	Seimo valdyba

	Lietuvos Respublikos Seimo veiklos informacinės sistemos nuostatai, patvirtinti 2009 m. kovo 9 d. Lietuvos Respublikos Seimo kanclerio įsakymu Nr. 400-ĮVK-104 (Lietuvos Respublikos Seimo kanclerio 2018 m. rugpjūčio 28 d. įsakymo Nr. 400-ĮVK-259 redakcija) „Dėl Lietuvos Respublikos Seimo veiklos informacinės sistemos nuostatų patvirtinimo“
	Priėmus sprendimą modernizuoti LRS VIS, turės būti atnaujinti LRS VIS nuostatai, apibrėžiant modernizuotos LRS VIS informacinę ir funkcinę struktūras.
	Seimo kanceliarija

	Lietuvos Respublikos Seimo kanceliarijos valdomų trečiosios kategorijos valstybės informacinių sistemų duomenų saugos nuostatai, patvirtinti 2023 m. vasario 9 d. įsakymu Nr. 400-ĮVK-44 „Dėl Seimo kanclerio 2017 m. rugpjūčio 18 d. įsakymo Nr. 400-ĮVK-235 „Dėl Lietuvos Respublikos Seimo kanceliarijos valdomų trečiosios kategorijos valstybės informacinių sistemų duomenų saugos nuostatų patvirtinimo“ pakeitimo“
	Priėmus sprendimą modernizuoti LRS VIS, turės būti peržiūrėtos duomenų saugos užtikrinimo prioritetinės kryptys bei, esant poreikiui, papildytos saugos įgaliotinio ir saugos administratoriaus funkcijos ir atsakomybės.   
	Seimo kanceliarija

	Lietuvos Respublikos Vyriausybės 2024 m. gegužės 15 d. nutarimu Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“ patvirtinti tvarkos aprašai
	Modernizavus LRS VIS posistemes, turės būti parengti šios eilutės pirmame stulpelyje nurodytame nutarime numatyti dokumentai
	Seimo kanceliarija

	Lietuvos Respublikos Vyriausybės 2024 m. lapkričio 6 d. nutarimas Nr. 945 „Dėl Lietuvos Respublikos Vyriausybės 2018 m. rugpjūčio 13 d. nutarimo Nr. 818 „Dėl Lietuvos kibernetinio saugumo įstatymo įgyvendinimo pakeitimo“
	Modernizavus LRS VIS posistemes, turės būti parengti šios eilutės pirmame stulpelyje nurodytame nutarime numatyti dokumentai
	Seimo kanceliarija


[bookmark: _Toc184724222]Procesų analizė
Atsižvelgiant į Projekto tikslą, uždavinius, Seimo kanceliarijos ir tikslinių grupių poreikius, Projekto įgyvendinimo metu turi būti modernizuoti šiame skyriuje pateikti LRS VIS kompiuterizuoti veiklos procesai.
Išskiriami šie tiesiogiai su Projektu susiję procesai ir subprocesai:
1) Procesas „Seimo posėdžių eigos valdymas“;
2) Subprocesas „Kalbėti“;
3) Subprocesai „Balsavimas Seimo posėdžių metu“: 
a) BP1(a) „Balsavimas elektronine balsų skaičiavimo sistema ir fiziškai dalyvaujant Seimo posėdyje Seimo posėdžių salėje“;
b) BP1(b) „Balsavimas elektronine balsų skaičiavimo sistema ir dalyvaujant Seimo posėdyje nuotoliniu būdu“;
c) balsavimas už elektroninės balsų skaičiavimo sistemos ribų:
i. balsavimas rankos pakėlimu;
ii. vardinis balsavimas;
iii. atviras balsavimas biuleteniais.
4) Procesas „Seimo posėdžių dokumentų įforminimas“; 
5) Procesas „Duomenų tvarkymas“.
Procesuose dalyvaujančios šalys išskirtos ir jų veiksmai aprašyti kiekviename iš procesų atskirai.  

1)	Seimo posėdžių eigos valdymas:
[image: A computer screen shot of a diagram

[bookmark: _Toc184724297][bookmark: _Hlk180744109]2.19 paveikslas. Seimo posėdžių eigos valdymas 
[bookmark: _Toc184724335]2.12 lentelė. Proceso „Seimo posėdžių eigos valdymas, naudojant elektroninę balsų skaičiavimo sistemą“ žingsniai ir jų aprašymas
	Žingsnio numeris
	Atliekantis aktorius
	Žingsnio pavadinimas
	Žingsnio aprašymas
	Aplinka

	E1-E2
	Posėdžio pirmininkas, Seimo narys
	Proceso pradžia
	Posėdis prasideda Posėdžio pirmininkui paskelbus posėdžio pradžią.
	-

	T1
	Posėdžio pirmininkas
	Pradėti registraciją 
	Posėdžio pirmininkas paskelbia Seimo narių registracijos pradžią. 
Seimo pirmininkui paskelbus Seimo narių registracijos pradžią, elektronine balsų skaičiavimo sistema šią procedūrą atitinkamai pradeda posėdžio pirmininkui asistuojantis Darbuotojas.
	LRS VIS Seimo posėdžių eigos valdymo posistemė

	T2
	Seimo narys
	Užsiregistruoti 
	Seimo narys užsiregistruoja į Seimo posėdį, prisijungdamas prie Seimo posėdžių eigos valdymo posistemės. Seimo nario (kaip ir kitų posėdžio dalyvių) darbo vietos yra fiksuotos, todėl jungtis prie Seimo posėdžių eigos valdymo posistemės leidžiama tik iš savo darbo vietos.
Registracijai skirta tiek laiko, kiek yra nustatyta Seimo posėdžių eigos valdymo posistemėje.
Pastabos:
1) Kol kortelė neįdėta, balsavimo ir diskusijų sistemos pultu Seimo narys naudotis negali;
2) kai posėdžiai buvo vykdomi nuotoliniu būdu, Seimo narys posėdžiui registruodavosi patvirtindamas savo tapatybę  mobiliuoju elektroniniu parašu arba  programėle „Smart-ID“. Sėkmingai patvirtinus tapatybę, buvo atidaromas registracijos patvirtinimo langas, jame matoma ir asmens, kuris registruojasi posėdžiui, nuotrauka, ir jei nuotrauka tenkino nuotraukos atitikties slenkstinę ribą, registracija įvykdavo sėkmingai.
	LRS VIS Seimo posėdžių eigos valdymo posistemė

	T3
	Posėdžio pirmininkas
	Stabdyti registraciją  
	Posėdžio pirmininkas gali sustabdyti Seimo narių registraciją. 
Seimo pirmininkui sustabdžius Seimo narių registraciją, elektronine balsų skaičiavimo sistema šią procedūrą atitinkamai sustabdo Posėdžio pirmininkui asistuojantis Darbuotojas.
	LRS VIS Seimo posėdžių eigos valdymo posistemė

	T4
	Posėdžio pirmininkas
	Užfiksuoti registracijos rezultatus
	Pasibaigus registracijai skirtam laikui, Seimo posėdžių eigos valdymo posistemėje užfiksuojami momentiniai registracijos rezultatai. 
Registracijos rezultatai parodomi informaciniuose ekranuose[footnoteRef:13] ir posėdžių salės vaizdo sienose.  [13:  Vadovaujantis Lietuvos Respublikos Seimo valdybos 2008 m. spalio 22 d. sprendimu Nr. 2450„Dėl elektroninės balsų skaičiavimo sistemos naudojimo instrukcijos patvirtinimo“, informaciniais ekranais vadinami Seimo posėdžio salės darbo vietose esantys ekranai.  ] 

	LRS VIS Seimo posėdžių eigos valdymo posistemė

	T5
	Posėdžio pirmininkas
	Patvirtinti darbotvarkę
	Posėdžio pirmininkas paklausia Seimo, ar Seimo nariai turi pasiūlymų papildyti darbotvarkę, ar išbraukti iš darbotvarkės TA projektą / TA projektus.
Patvirtinama aktuali darbotvarkės versija.
	LRS VIS Seimo posėdžių eigos valdymo posistemė 

	BP1
	Seimo narys
	Balsuoti
	Jeigu yra nepritariančių pristatytai darbotvarkei Seimo narių, tuomet inicijuojamas balsavimo procesas. 
Inicijuojamas subprocesas BP1(a) „Balsavimas elektronine balsų skaičiavimo sistema ir fiziškai dalyvaujant Seimo posėdyje Seimo posėdžių salėje“.
Jeigu posėdis nuotolinis, tuomet inicijuojamas alternatyvus procesas BP1(b) „Balsavimas elektronine balsų skaičiavimo sistema ir dalyvaujant Seimo posėdyje nuotoliniu būdu“.
	LRS VIS Seimo posėdžių balsavimo ir diskusijų posistemė

	T6
	Posėdžio pirmininkas
	Keisti darbotvarkę
	Jeigu balsų dauguma pritarta dėl darbotvarkės keitimo, tuomet inicijuojamas darbotvarkės keitimas.
Pastabos: 
1) Seimo patvirtinta darbotvarkė, jeigu buvo padaryti pakeitimai, keičiama Seimo posėdžių darbotvarkių rengimo posistemėje. Kai šioje posistemėje pakeista darbotvarkė atnaujinama, tuomet darbotvarkės pakeitimai turi atsinaujinti ir Seimo posėdžių eigos valdymo posistemėje bei TAIS.
2) Darbotvarkės TAIS rengiamos iš teisėkūros planų, kad būtų matoma nuosekli eiga, todėl jeigu buvo atlikta darbotvarkės pakeitimų, aktualūs duomenys turi būti perduoti TAIS. 
	LRS VIS Seimo posėdžių darbotvarkių rengimo posistemė
LRS VIS Seimo posėdžių eigos valdymo posistemė
TAIS

	T7
	Posėdžio pirmininkas
	Inicijuoti darbotvarkės klausimo svarstymą
	Iniciuojamas darbotvarkės klausimo svarstymas.
Proceso žingsnis kartojamas tol, kol aktualioje Seimo posėdžio darbotvarkės versijoje yra neaptartų klausimų.
	LRS VIS Seimo posėdžių eigos valdymo posistemė

	BP2
	Seimo narys, Kviestinis svečias
	Kalbėti
	Jeigu Seimo posėdžio metu yra užsirašiusiųjų kalbėti Seimo narių ar įtrauktų pasisakyti Kviestinių svečių, inicijuojamas subprocesas BP2 „Kalbėti“. 
	-

	BP1
	Seimo narys
	Balsuoti
	Jeigu Seimo posėdžio metu turi būti balsuojama dėl atitinkamo darbotvarkės klausimo, inicijuojamas balsavimo procesas.
Inicijuojamas subprocesas BP1(a) „Balsavimas elektronine balsų skaičiavimo sistema ir fiziškai dalyvaujant Seimo posėdyje Seimo posėdžių salėje“.
Jeigu posėdis nuotolinis, tuomet inicijuojamas alternatyvus procesas BP1(b) „Balsavimas elektronine balsų skaičiavimo sistema ir dalyvaujant Seimo posėdyje nuotoliniu būdu“.
	LRS VIS Seimo posėdžių balsavimo ir diskusijų posistemė

	E2
	Posėdžio pirmininkas
	Proceso pabaiga
	-
	-

	E3
	Seimo narys, Kviestinis svečias
	Sub-proceso pradžia
	-
	-

	T8
	Seimo narys, Kviestinis svečias
	Iškviesti Darbuotoją
	Seimo narys, Kviestinis svečias gali bet kada išsikviesti Darbuotoją, jeigu jam reikia pagalbos.

	LRS VIS Seimo posėdžių eigos valdymo posistemė

	E4
	Seimo narys, Kviestinis svečias
	Sub-proceso pabaiga
	-
	-





2) Subprocesas „Kalbėti“:

	Žingsnio numeris
	Atliekantis aktorius
	Žingsnio pavadinimas
	Žingsnio aprašymas
	Aplinka

	E1
	Seimo narys
	Subproceso pradžia
	-
	-

	T1
	Seimo narys
	Užsirašyti kalbėti
	Seimo narys gali užsirašyti kalbėti dėl:
a) pasirinkto darbotvarkės klausimo: 
a. TA projekto pateikimo stadijoje;
b. TA projekto svarstymo stadijoje;
c. TA projekto priėjimo stadijoje.
b) replikai;
c) dėl vedimo tvarkos;
d) motyvų „už“ ar „prieš“ pateiktą pataisą, straipsnį;
e) iškilusių techninių problemų. 

Užsirašant kalbėti TA projekto pateikimo stadijoje, reikia nurodyti, dėl ko norima kalbėti:
a) užduoti klausimą;
b) dėl motyvų „už“ ar „prieš“.
Užsirašant kalbėti TA projekto svarstymo stadijoje, reikia nurodyti, dėl ko norima kalbėti:
a) dalyvauti diskusijoje (užsirašyti dalyvauti diskusijoje galima tik iki klausimo svarstymo pradžios);
b) kalbėti dėl motyvų „už“ ar „prieš“.
Užsirašant TA projekto priėmimo stadijoje kalbėti dėl balsavimo motyvų, reikia nurodyti „už“ ar „prieš“.
Užsirašyti kalbėti dėl tos dienos posėdžio darbotvarkės klausimų, galima likus nustatytam terminui iki organizuojamo Seimo posėdžio pradžios.
	LRS VIS Seimo posėdžių eigos valdymo posistemė

	T2
	Seimo narys
	Atšaukti užsirašymą kalbėti
	Seimo narys gali atšaukti savo užsirašymą kalbėti.
	LRS VIS Seimo posėdžių eigos valdymo posistemė

	T3
	Posėdžio pirmininkas
	Tvarkyti užsirašiusiųjų kalbėti sąrašus
	Posėdžio pirmininkas tvarko užsirašiusiųjų kalbėti sąrašus.

	LRS VIS Seimo posėdžių eigos valdymo posistemė

	T4
	Posėdžio pirmininkas
	Suteikti Seimo posėdžio dalyviui žodį
	Jeigu yra užsiregistravusių kalbėti posėdžio dalyvių, tuomet Posėdžio pirmininkas posėdžio dalyviui suteikia žodį.
Kalbėti skirtas laikas yra fiksuotas, t. y. teik, kiek Seimo posėdžių eigos valdymo posistemėje yra nustatyta atitinkamai procedūrai, tačiau Posėdžio pirmininkui asistuojantis Darbuotojas Posėdžio pirmininko sprendimu kalbėti skirtą laiką gali pratęsti.
	LRS VIS Seimo posėdžių eigos valdymo posistemė

	T5
	Kvietinis svečias
	Kalbėti
	Kviestinis svečias kalba iš anksto suderintu darbotvarkės klausimu Seimo posėdžio metu. 
	-

	T6
	Seimo narys
	Kalbėti
	Seimo narys kalba pasirinktu darbotvarkės klausimu Seimo posėdžio metu.
	-

	E2
	Posėdžio pirmininkas, Seimo narys, Kviestinis svečias
	Subproceso pabaiga
	-
	-



Balsavimas Seimo posėdžių metu. Seimo statutas numato, kad TA ir kiti klausimai priimami balsuojant elektronine balsų skaičiavimo sistema. 
Šiuo metu slaptai balsuojama, nesinaudojant elektronine balsų skaičiavimo sistema, tada kai renkamas Seimo Pirmininkas, Seimo Pirmininko pavaduotojai, sprendžiamas nepasitikėjimo Vyriausybe, Ministru Pirmininku ar ministru klausimas, nepasitikėjimo kuriuo nors Seimo pareigūnu, bei kitais Seimo statute numatytais atvejais. Atsižvelgiant į tai, kad rinkoje jau yra sprendimų, kuriuose realizuoti slaptam balsavimui vykdyti būtini funkcionalumui, į Projekto apimtį įtraukiamas ir slapto balsavimas, naudojantis elektronine balsų skaičiavimo sistema.
a) Subprocesas BP1(a) „Balsavimas elektronine balsų skaičiavimo sistema ir fiziškai dalyvaujant Seimo posėdyje Seimo posėdžių salėje“:

[bookmark: _Toc184724337]2.14 lentelė. Subproceso BP1(a) „Balsavimas elektronine balsų skaičiavimo sistema ir fiziškai dalyvaujant Seimo posėdyje Seimo posėdžių salėje“ žingsniai ir jų aprašymas
	Žingsnio numeris
	Atliekantis aktorius
	Žingsnio pavadinimas
	Žingsnio aprašymas
	Aplinka

	E1
	Posėdžio pirmininkas
	Proceso pradžia
	-
	-

	T1
	Posėdžio pirmininkas
	Parinkti balsavimo tipą
	Posėdžio pirmininkas parenka balsavimo tipą: 
1) balsavimas;
2) registracija ir balsavimas;
3) balsavimas (bendru sutarimu);
4) slaptas balsavimas;
5) registracija ir alternatyvus balsavimas (šis balsavimo tipas pasirinkimų sąraše rodomas tik po to, jeigu prieš tai įvyko paprastas balsavimas).
Posėdžio pirmininkui paspaudus ant pasirinkto balsavimo tipo, prasideda balsavimas (įsijungia laikmatis). Balsavimui skirta tiek laiko, kiek yra numatyta Sistemoje.
Pastaba. Sistemos administravimo priemonėmis balsavimui skirtą laiką galima koreguoti.
	LRS VIS Seimo posėdžių balsavimo ir diskusijų posistemė

	T2
	Posėdžio pirmininkas
	Atšaukti
	Kol nepasibaigęs balsavimo laikas, Posėdžio pirmininkas turi galimybę nutraukti balsavimą (vėliau balsavimą galima pradėti pasirenkant iš naujo balsavimo tipą).
	LRS VIS Seimo posėdžių balsavimo ir diskusijų posistemė

	T3
	Seimo narys
	Registruotis 
	Jeigu taikoma, Seimo narys užsiregistruoja balsavimui.
Pastaba. Prieš tai, Seimo narys, naudodamas Seimo nario pažymėjimu pažymėjimą, turi prisijungti prie Sistemos.
	LRS VIS Seimo posėdžių balsavimo ir diskusijų posistemė

	T4
	Seimo narys
	Balsuoti
	Kol nepasibaigė balsavimui skirtas laikas, Seimo narys gali balsuoti.
Registruotis (jei taikoma) ir balsuoti Seimo narys gali tik iš:
1) savo darbo vietos;
2) tribūnos,
3) posėdžio pirmininko darbo vietos;
4) nuo šoninių mikrofonų;
5) pirmininko pavaduotojo darbo vietos.
Pastaba. Jeigu Seimo narys nori pakeisti savo sprendimą, ar per klaidą paspaudė ne tą mygtuką ir jei balsavimui skirtas laikas dar nesibaigė, reikia paspausti kitą jo valią atitinkantį mygtuką, ir anksčiau pasirinktas sprendimas bus pakeistas.
	LRS VIS Seimo posėdžių balsavimo ir diskusijų posistemė

	T5
	Sistema
	Apdoroti balsavimo rezultatus
	Sistema susumuoja balsavimo rezultatus.
Jeigu buvo pasirinktas „Slaptas balsavimas“, tuomet Sistemoje slapto balsavimo metu taikomi parametrai, kurie užtikrina, kad:
1) individualūs balsai saugomi vidinėje atmintyje tik balsavimo (angl. voting round) metu;
2) individualūs balsai niekada nėra atiduodami už centrinio įrenginio ribų (tik suminė informacija);
3) po balsavimo (angl. voting round) individualūs balsai yra ištrinami.
	LRS VIS Seimo posėdžių balsavimo ir diskusijų posistemė

	T6
	Sistema
	Paskelbti balsavimo rezultatus
	Sistema išveda suminius balsavimo rezultatus.


	LRS VIS Seimo posėdžių balsavimo ir diskusijų posistemė

	-
	Posėdžio pirmininkas
	-
	Jeigu reikalingas dar vienas balsavimas (paprastas ar alternatyvus) dėl svarstomo klausimo, tuomet Posėdžio pirmininkas parenka balsavimo tipą (T1 proceso žingsnis). 
	LRS VIS Seimo posėdžių balsavimo ir diskusijų posistemė

	T7
	Sistema
	Perduoti duomenis į TAIS ir LRS SIPIS
	Balsavimo duomenys perduodami į:
a) TAIS;
b) SIPIS, balsavimo paskelbimui visuomenei.
	LRS VIS, SIPIS

	E6
	Posėdžio pirmininkas
	Proceso pabaiga
	Jeigu po balsavimo TA projektas grąžinamas tobulinti komitetui, informuojamas už TA projektą atsakingas komitetas. Proceso pabaiga.
	-

	E7
	Posėdžio pirmininkas
	Proceso pabaiga
	-
	-




b) Subprocesas BP1(b) „Balsavimas elektronine balsų skaičiavimo sistema ir dalyvaujant Seimo posėdyje nuotoliniu būdu“:
Pastaba. Subroceso BP1(b) „Balsavimas elektronine balsų skaičiavimo sistema ir dalyvaujant Seimo posėdyje nuotoliniu būdu“ schemoje pavaizduotas procesas, kai nuotolinis posėdis vykdomas ir jo eiga valdoma, naudojantis Nuotolinių Seimo posėdžių eigos valdymo modulyje realizuotu funkcionalumu. 

[bookmark: _Toc184724338]2.15 lentelė. Subproceso BP1(b) „Balsavimas elektronine balsų skaičiavimo sistema ir dalyvaujant Seimo posėdyje nuotoliniu būdu“ žingsniai ir jų aprašymas
	Žingsnio numeris
	Atliekantis aktorius
	Žingsnio pavadinimas
	Žingsnio aprašymas
	Aplinka

	E1
	Posėdžio pirmininkas
	Proceso pradžia
	-
	-

	T1
	Posėdžio pirmininkas
	Parinkti balsavimo tipą
	Posėdžio pirmininkas parenka balsavimo tipą: 
1) balsavimas;
2) registracija ir balsavimas;
3) balsavimas (bendru sutarimu);
4) slaptas balsavimas;
5) registracija ir alternatyvus balsavimas (šis balsavimo tipas pasirinkimų sąraše rodomas tik po to, jeigu prieš tai įvyko paprastas balsavimas).
Posėdžio pirmininkui paspaudus ant pasirinkto balsavimo tipo, prasideda balsavimas (įsijungia laikmatis). Balsavimui skirta tiek laiko, kiek yra numatyta Sistemoje.
Pastaba. Sistemos administravimo priemonėmis balsavimui skirtą laiką galima koreguoti.
	LRS VIS Seimo posėdžių balsavimo ir diskusijų posistemė

	T2
	Posėdžio pirmininkas
	Atšaukti
	Kol nepasibaigęs balsavimo laikas, Posėdžio pirmininkas turi galimybę nutraukti balsavimą (vėliau balsavimą galima pradėti pasirenkant iš naujo balsavimo tipą).
	LRS VIS Seimo posėdžių balsavimo ir diskusijų posistemė

	T3
	Seimo narys
	Registruotis 
	Jeigu taikoma, Seimo narys užsiregistruoja balsavimui.
Pastaba. Prieš pradedant balsavimą, „Microsoft Teams“ telekonferencijų platformos posėdžio lange būtina išjungti vaizdo kamerą, priešingu atveju registracijos ir balsavimo programėlė negalės perimti vaizdo kameros valdymo ir užfiksuoti balsuojančio asmens veido.
	LRS VIS Seimo posėdžių balsavimo ir diskusijų posistemė

	T4
	Seimo narys
	Autentifikuotis
	Jeigu reikalaujama pareikštą valią (balsą) patvirtinti kvalifikuotu elektroniniu parašu, Seimo narys patvirtina savo tapatybę programėle „Smart-ID“ arba mobiliuoju elektroniniu parašu.
	

	T5
	Seimo narys
	Balsuoti
	Registracijos ir balsavimo programėlės lange rodomi balsavimo mygtukai, Seimo narys balsuoja. Spustelėjus balsavimo mygtuką, vykdoma fotofiksacija ir, jei vaizdo kamera užfiksuota nuotrauka tenkina nuotraukos atitikties slenkstinę ribą, balsavusio asmens balsas bus įskaitytas (išsaugotas), o prie balsavimo rezultatų bus pridėta balsavusio asmens nuotrauka.
	LRS VIS Seimo posėdžių balsavimo ir diskusijų posistemė

	T6
	Sistema
	Apdoroti balsavimo rezultatus
	Sistema susumuoja balsavimo rezultatus.
Jeigu buvo pasirinktas „Slaptas balsavimas“, tuomet Sistemoje slapto balsavimo metu taikomi parametrai, kurie užtikrina, kad:
1) individualūs balsai saugomi vidinėje atmintyje tik balsavimo (angl. voting round) metu;
2) individualūs balsai niekada nėra atiduodami už centrinio įrenginio ribų (tik suminė informacija);
3) po balsavimo (angl. voting round) individualūs balsai yra ištrinami.
	LRS VIS Seimo posėdžių balsavimo ir diskusijų posistemė

	T7
	Sistema
	Paskelbti balsavimo rezultatus
	Sistema išveda suminius balsavimo rezultatus.


	LRS VIS Seimo posėdžių balsavimo ir diskusijų posistemė

	
	Posėdžio pirmininkas
	
	Jeigu reikalingas dar vienas balsavimas (paprastas ar alternatyvus) dėl svarstomo klausimo, tuomet Posėdžio pirmininkas parenka balsavimo tipą (T1 proceso žingsnis). 
	LRS VIS Seimo posėdžių balsavimo ir diskusijų posistemė

	T8
	Sistema
	Perduoti duomenis į TAIS ir LRS SIPIS
	Balsavimo duomenys perduodami į:
a) TAIS;
b) SIPIS, balsavimo paskelbimui visuomenei.
	LRS VIS, SIPIS

	E2
	Posėdžio pirmininkas
	Proceso pabaiga
	Jeigu po balsavimo TA projektas grąžinamas tobulinti komitetui, informuojamas už TA projektą atsakingas komitetas. Proceso pabaiga.
	-

	E3
	Posėdžio pirmininkas
	Proceso pabaiga
	-
	-


c) balsavimas už elektroninės balsų skaičiavimo sistemos ribų:
a. balsavimas rankos pakėlimu. Įstatymai ir Seimo nutarimai priimami balsuojant elektronine balsų skaičiavimo sistema. Taip pat yra balsuojama dėl atskirų svarstomo klausimo nuostatų, atskirų įstatymo straipsnių ar teiginių, protokolinių nutarimų ir sesijos darbų programos, posėdžių darbotvarkės bei kitų klausimų. Duomenys apie kiekvieno Seimo nario balsavimą yra vieši. Posėdžio pirmininkui nutarus, dėl šių klausimų gali būti balsuojama rankos pakėlimu.
b. vardinis balsavimas. Jei elektroninė balsų skaičiavimo sistema neveikia, priimant Lietuvos Respublikos įstatymus, Seimo nutarimus arba kitus aktus (su išimtimis), įgyvendinamas vardinis balsavimas.
c. atviras balsavimas biuleteniais. Atviras balsavimas biuleteniais priimtinas tais atvejais, kai į kurias nors pareigas iš didesnio kandidatų skaičiaus reikia išrinkti keletą, o slaptai balsuoti nenutarta.
Visais atvejais, kai balsavimas vykdomas už elektroninės balsų skaičiavimo sistemos ribų, turi būti numatyta galimybė suvesti balsavimų rezultatus ir paviešinti juos TAIS ir LRS SIPIS pagal paveiksle 2.23 pateiktą procesą.  

	Žingsnio numeris
	Atliekantis aktorius
	Žingsnio pavadinimas
	Žingsnio aprašymas
	Aplinka

	E1
	-
	Proceso pradžia
	-
	-

	T1
	Darbuotojas

	Suvesti balsavimo rezultatus
	Kai balsavimas Seimo posėdžio metu vykdomas už elektroninės balsų skaičiavimo sistemos ribų (žr. pastraipoje aukščiau, c punkto a-c papunkčiuose), tuomet balsavimo rezultatus fiksuoja ir suskaičiuoja balsų skaičiavimo grupė.
Sistemai pradėjus veikti, Darbuotojas suveda į Sistemą balsavimų rezultatus:
1) jeigu balsavimas neslaptas, tuomet į Sistemą suvedama: kiek balsavo už, kiek balsavo prieš, kiek susilaikė, kurie Seimo nariai balsavo, ir kaip balsavo.
2) Jeigu Sistemai neveikiant būtų vykdomas slaptas balsavimas, tuomet suvedami tik suminiai balsavimo rezultatai: kiek balsavo už, kiek balsavimo prieš, kiek susilaikė.
	LRS VIS Seimo posėdžių balsavimo ir diskusijų posistemė

	T2
	Sistema
	Apdoroti balsavimo rezultatus
	Sistema apdoroja balsavimo rezultatus.
	LRS VIS Seimo posėdžių balsavimo ir diskusijų posistemė

	T3
	Sistema
	Perduoti duomenis į TAIS ir LRS SIPIS
	Apdoroti balsavimo duomenys perduodami TAIS ir SIPIS jų paskelbimui visuomenei.
	LRS VIS, TAIS, SIPIS

	E2
	-
	Proceso pabaiga
	-
	-





3) Seimo posėdžių dokumentų įforminimas.
Seimo posėdžių protokolų rengimo procesas pateikiamas 2.24 paveiksle.

	Žingsnio numeris
	Atliekantis aktorius
	Žingsnio pavadinimas
	Žingsnio aprašymas
	Aplinka

	E1
	-
	Proceso pradžia
	-
	-

	T1
	Sistema
	Suformuoti posėdžio eigos protokolo projektą
	Sistema suformuoja posėdžio eigos protokolo projektą.
	LRS VIS Posėdžio protokolavimo modulis

	T2
	Sistema
	Teikti duomenis protokolui rengti
	Sistema teikia duomenis protokolui rengti. 
	LRS VIS Posėdžio protokolavimo modulis

	T3
	Protokoluotojas
	Parengti / tikslinti dokumentą
	Protokoluotojas Seimo posėdžio metu, realiu laiku rengia protokolą, papildo posėdžio eigos duomenis visų balsavimų formuluotėmis, balsavimo metu priimtais sprendimais.
Protokolas turi būti parengtas per Seimo statute numatytą terminą ir perduotas posėdžio pirmininkui (pirmininkams) pasirašyti.
Prie Seimo posėdžio protokolo pridedama papildoma medžiaga (tai atlieka už atitinkamą darbą atsakingi Darbuotojai): 
c) Seimo narių registracijos duomenys;
d) stenograma;
e) vaizdo įrašas;
f) vardinių balsavimų ir balsavimų dėl teisės aktų priėmimo rezultatai;
g) Seimo narių pareiškimai ir kita.
	LRS VIS Posėdžio protokolavimo modulis

	T4
	Posėdžio pirmininkas
	Pasirašyti protokolą
	Posėdžio pirmininkas (pirmininkai) pasirašo protokolą. 
	

	T5
	Protokoluotojas
	Paskelbti protokolą
	Seimo posėdžio protokolas paskelbiamas TAIS ir Seimo interneto svetainėje [footnoteRef:14] ne vėliau kaip kitą po posėdžio darbo dieną. [14:  https://www.lrs.lt/sip/portal.show?p_r=35727&p_k=1&p_a=sale_fakt_pos&p_fakt_pos_id=-501977 ] 

Uždarų Seimo posėdžių protokolai neskelbiami ir saugomi Seimo valdybos nustatyta tvarka.
	LRS VIS Posėdžio protokolavimo modulis, TAIS, LRS SIPIS

	T6
	Seimo narys
	Pareikšti pretenzijas dėl protokolo turinio
	Seimo nariai gali pareikšti pretenzijas dėl Seimo posėdžio protokolo kitą Seimo posėdžių dieną rytinio posėdžio pabaigoje. Jei yra ginčytinų klausimų, po trumpo praėjusio posėdžio pirmininko paaiškinimo Seimas priima sprendimą paprasta balsavusių Seimo narių dauguma.
	LRS VIS Posėdžio protokolavimo modulis, TAIS

	T7
	Sistema
	Perduoti į Seimo archyvą
	Suėjus nustatytam terminui Seimo posėdžio protokolai perduodami į Seimo archyvą.
	-

	T8
	Sistema
	Archyvuoti
	Seimo posėdžio protokolai archyvuojami Seimo valdybos nustatyta tvarka.
	-

	E2
	Protokoluotojas
	Proceso pabaiga
	-
	-






4) Duomenų tvarkymas (vykstant posėdžiui ir (ar) jam pasibaigus)

[bookmark: _Toc184724341]2.18 lentelė. Proceso „Duomenų tvarkymas (vykstant posėdžiui ir jam pasibaigus)“ žingsniai ir jų aprašymas
	Žingsnio numeris
	Atliekantis aktorius
	Žingsnio pavadinimas
	Žingsnio aprašymas
	Aplinka

	E1
	Darbuotojas
	Proceso pradžia
	-
	-

	T1
	Darbuotojas
	Gauti / įvesti duomenis
	Darbuotojas tvarko  posėdžio eigos duomenis tiek vykstant posėdžiui, tiek jam pasibaigus:
a) įveda ir (ar) gauna iš kitų IS ar registrų;
b) redaguoja; 
c) išsaugo atliktus pakeitimus.
	

	T2
	Darbuotojas
	Išsaugoti pakeitimus
	Darbuotojas išsaugo atliktus pakeitimus.
	-

	T3
	Darbuotojas
	Redaguoti duomenis
	Darbuotojas redaguoja duomenis Sistemoje.
	-

	E2
	Darbuotojas
	Proceso pabaiga
	-
	-



	Lietuvos Respublikos Seimo veiklos informacinės sistemos modernizavimo galimybių studijos parengimo paslaugos
Galimybių studija

Atsižvelgiant į Projekto tikslines grupes ir jų funkcinius poreikius išskiriamos šios naudotojų grupės:
1) Seimo nariai;
2) Seimo posėdžio pirmininkas (Seimo posėdžiams pirmininkauja Seimo Pirmininkas arba jo pavaduotojas),  asistuojantis Darbuotojas;
3) Darbuotojai:
a. protokoluotojas, 
b. sistemos administratorius, 
c. salės operatorius, 
d. kiti;
4) Kviestiniai svečiai;
5) Fiziniai ir juridiniai asmenys.
[bookmark: _Toc184724342]2.19 lentelė. Funkciniai poreikiai  
	Nr.
	Naudotojų grupė 
	Naudotojų grupės funkciniai poreikiai

	1.
	Seimo nariai
	a) Naudotis LRS VIS, dalyvaujant Seimo posėdyje įprastu (atvykstant į Seimo salę) arba nuotoliniu būdu;
b) identifikuotis naudojant inovatyvius ir patikimus būdus bei priemones (pvz., NFC technologiją palaikančios kortelės, biometrinių duomenų atpažinimas);
c) greitai, paprastai, lengvai ir naudojant patikimas priemones užsiregistruoti į Seimo posėdį;
d) posėdžio metu pasiekti informaciją apie posėdį, darbotvarkę;
e) gauti informaciją apie svarstomus TA projektus, susijusius su svarstomais klausimais:
a. TA projekto pateikimo stadijoje prie kiekvieno TA projekto turi būti rodoma, kas yra TA projekto iniciatorius;
b. paspaudus ant svarstomo klausimo turi būti nukreipiama į konkrečią TA projekto vietą, pvz., jeigu svarstoma ir balsuojama už įstatymo 26 str. 1 d. pakeitimą, tuomet turi būti nukreipiama tiesiai į šią TA projekto vietą; 
c. prieš priimant sprendimą dėl balsavimo, turi būti galimybė greitai surasti ir peržvelgti TA pakeitimus ir priežastis, dėl kurių tie pakeitimai buvo atlikti, t. y. turi būti galimybė vienu metu atsidaryti konsoliduotą TA projektą, lyginamąjį TA projektą ir aiškinamąjį raštą;
f) greitai, paprastai ir lengvai užsirašyti arba atsisakyti kalbėti darbotvarkės klausimais (tiek prieš atitinkamą posėdį, tiek posėdžio metu):
a. užsirašymo kalbėti metu turi būti aiškiai pateikiama informacija apie svarstomą klausimą;
b. užsirašius kalbėti turi būti galima grįžti į tą pačią TA projekto vietą, kurioje Seimo narys buvo prieš inicijuodamas užsirašymo veiksmą;
g) balsuoti, dalyvaujant Seimo posėdyje tiek įprastu, tiek nuotoliniu būdu:
a. vykstant balsavimui turi aiškiai matytis, kokiu klausimu vyksta balsavimas, t. y. konkretaus TA projekto pavadinimas;
b. pasibaigus balsavimui, naudotojo lange turi būti rodoma ta pati vieta, kurioje jis buvo prieš balsavimo pradžią;
h) peržiūrėti balsavimo istoriją. Balsavimo istorijoje turi būti rodomas visas TA projekto / pakeitimo pavadinimas, jo autoriai ir iniciatorius (Seimas, Vyriausybė, Prezidentūra), kad būtų galima greitai peržiūrėti balsavimo istoriją;
i) įjungti / išjungti savo mikrofoną;
j) pasirinkti vertimo kalbą, klausytis vertimo;
k) Seimo nariui, turinčiam klausimų dėl Sistemos naudojimo / negalint pasinaudoti Sistemos funkcionalumais, greitai, paprastai, lengvai išsikviesti pagalbą per Sistemą Seimo posėdžio metu;
l) Seimo nariui, turinčiam specialiųjų poreikių, greitai, paprastai, lengvai išsikviesti Seimo nario padėjėją ar patarėją.

	2.
	Seimo posėdžio pirmininkas, asistuojantis Darbuotojas 
	a) Naudotis LRS VIS, dalyvaujant Seimo posėdyje įprastu (atvykstant į Seimo salę) arba nuotoliniu būdu;
b) Seimo nariams priskirti darbo vietas Seimo posėdžių salėje;
c) valdyti Seimo posėdžio eigą:
a. inicijuoti posėdžio pradžią;
b. inicijuoti Seimo narių registraciją;
c. nutraukti registraciją;
d. bet kuriuo metu peržiūrėti registracijos rezultatus (pagal vietas / frakcijas / vardus, pavardes);
e. peržiūrėti ir esant poreikiui inicijuoti posėdžio darbotvarkės tvarkymą[footnoteRef:15]; [15:  Darbotvarkė tvarkoma LRS VIS Seimo posėdžių darbotvarkių rengimo posistemėje.] 

f. pasirinkti darbotvarkės klausimą;
g. inicijuoti darbotvarkės klausimo svarstymą;
h. paskelbti (nenumatytą) pertrauką / tęsti posėdį;
i. inicijuoti posėdžio pabaigą;
d) valdyti kalbėjimų Seimo posėdžio metu procesą:
a. tvarkyti užsirašiusių kalbėti kalbų trukmes;
b. inicijuoti dalyvio kalbėjimo pradžią;
c. pratęsti dalyvio kalbėjimo laiką;
d. pašalinti iš eilės užsirašiusį kalbėti Seimo narį;
e. įjungti / išjungti pasirinktą posėdžio dalyvio vietos ar tribūnos mikrofoną;
f. inicijuoti kalbėjimo pabaigą;
e) valdyti balsavimo procesą:
a. formuluoti klausimus balsuoti;
b. nurodyti balsavimo tipą;
c. inicijuoti balsavimo pradžią;
d. atšaukti / nutraukti balsavimą;
e. atidėti balsavimą;
f. inicijuoti balsavimo rezultatų paskelbimą;
f) turint klausimų dėl Sistemos naudojimo / negalint pasinaudoti Sistemos funkcionalumais, greitai, paprastai, lengvai išsikviesti pagalbą per Sistemą Seimo posėdžio metu;
g) Seimo posėdžio pirmininkui ir Seimo Pirmininko pirmajam pavaduotojui pasirašyti Seimo posėdžio protokolą;
h) uždrausti dalyvio pulto funkcijų naudojimą neidentifikuotiems dalyviams.

	3.
	Darbuotojai:

	a)
	Protokoluotojas 


	a) Naudotis LRS VIS nuotoliniu būdu;
b) peržiūrėti visą kadencijų, sesijų ir posėdžių istoriją;
c) peržiūrėti posėdžio informaciją;
d) peržiūrėti detalią informaciją apie pasirinktą registraciją pagal vietas / frakcijas / vardą ir pavardę;
e) peržiūrėti detalią informaciją apie pasirinktą balsavimą pagal vietas / frakcijas / vardą ir pavardę;
f) redaguoti balsavimo informaciją (pvz., jei balsavimas alternatyvus ir taip nepažymėta – pažymėti, kad balsavimas alternatyvus);
g) protokoluoti posėdžius;
h) realiu laiku papildyti posėdžio eigos duomenis visų balsavimų formuluotėmis, balsavimo metu priimtais sprendimais;
i) priskirti TA projektams komitetus ir svarstymo datą;
j) priskirti komitetus, kuriems atitinkamas Seime svarstytas TA projektas yra aktualus, priskiriant pagrindinį ir (ar) papildomą komitetus arba nepriskiriant komiteto;
k) užėjus ant pagrindinio TA projekto, pažymėjus komitetą (komitetus) ir svarstymo datą šie duomenys turi būti priskiriami visiems lydimiesiems TA projektams automatiškai su galimybe šiuos duomenis koreguoti. Dabar visus šiuos duomenis reikia įkelti rankiniu būdu;
l) turėti galimybę pasirinkti balsavimo standartines formuluotes iš sąrašo, bet neribojant galimybės suvesti formuluotės ranka. Šiuo metu visos balsavimo formuluotės suvedamos rankiniu būdu;
m) efektyviau protokoluoti trumpuosius balsavimus, automatizuojant ir optimizuojant protokoluotojo atliekamus veiksmus. 

	b)
	Sistemos administratorius
	a) Naudotis LRS VIS, dalyvaujant Seimo posėdyje įprastu (atvykstant į Seimo salę) arba nuotoliniu būdu; 
b) stebėti Seimo posėdžių salės schemą su pažymėtais kompiuteriais, kuriuose LRS VIS aplikacija yra / nėra paleista, bei kitą darbo vietų informaciją; 
c) peržiūrėti sistemos užfiksuotas klaidas, pažymėti jas apdorotomis ir pamatyti kiekvienos iš jų detalią informaciją;
d) nusikopijuoti ir skaityti darbo vietų kompiuterių žurnalus, peržiūrėti kiekvieno įrašo (pasirinktos užduoties veiksmų) detalią informaciją;
e) įjungti / išjungti LRS VIS aplikacijas pasirinktame aplikacijos tipo darbo vietų kompiuteriuose arba pavieniuose kompiuteriuose, peržiūrėti detalius veiksmus atliekamus vykdant užduotį;
f) pamatyti posėdžių salės vaizdo sienose esančią informaciją;
g) peržiūrėti pasirinktą darbotvarkę su galimybe jos duomenis filtruoti;
h) peržiūrėti posėdžių salės vietų schemą su posėdžio dalyvių darbo vietų skaitytuvuose įdėtomis kortelėmis;
i) pakeisti vaizdo sienose rodomos informacijos šabloną iš esamų galimų variantų;
j) prijungti / pašalinti LRS VIS duomenų generuojamas ataskaitas, nustatyti ir valdyti jų parametrus; 
k) redaguoti konfigūracijos parametrų reikšmes;
l) kurti, keisti, peržiūrėti ir šalinti Seimo posėdžių salės darbo vietų išdėstymą salės plane;
m) administruoti posėdžių eigos valdymą:
a. stebėti, valdyti ir testuoti LRS VIS programinę ir techninę įrangą;
b. sinchronizuoti visos LRS VIS kompiuterinės technikos laikus;
c. atlikti LRS VIS naudotojų veiksmų auditą;
d. atlikti integracinių sąsajų priežiūrą; 
n) kopijuoti LRS VIS duomenis, programinę įrangą ir iš kopijos atstatyti LRS VIS funkcionalumą.
o) paruošti priemones (pvz., korteles, laikinąsias korteles ar kt.), kurios naudojamos balsavimui.

	d)
	Salės operatoriai
	a) Stebėti LRS  VIS veiklą, užtikrinant nepertraukiamą jos veikimą Seimo posėdžių metu;
b) gauti Seimo narių, kviestinių svečių ar kitų LRS VIS naudotojų pagalbos prašymus Seimo posėdžio metu; 
c) peržiūrėti sistemos užfiksuotas klaidas, pažymėti jas apdorotomis ir pamatyti kiekvienos iš jų detalią informaciją;
d) įjungti / išjungti mikrofonus fizinėse, Prezidento, Vyriausybės ir / arba svečių darbo vietose testavimo tikslu (taip pat yra galimybė pažymėtų vietų mikrofonus testuoti paeiliui po vieną, nurodant jų įjungimo intervalą, bei atidėti tikrinimą nurodytam laikotarpiui);
e) kurti posėdžio eigos atvaizdavimo vaizdo sienose scenarijus, panaudojant posėdžio eigos ir vaizdo transliacijos duomenis ir juos pasirinkti posėdžio metu;
f) reguliuoti Seimo posėdžių salės mikrofonų garso lygį;
g) valdyti Seimo posėdžių salės vaizdo sienas; 
h) valdyti Seimo posėdžių salės vertimo sistemą.

	e)
	Vertėjai
	a) Atlikti sinchroninį vertimą iš bet kurios užsienio ar gestų kalbos į lietuvių kalbą ir iš lietuvių kalbos į bet kurią užsienio ar gestų kalbą Seimo posėdžiuose ir iškilminguose minėjimuose, kai juose dalyvauja užsienio valstybių ir (ar) tarptautinių institucijų oficialūs asmenys.

	e)
	Kiti
	a) Naudotis LRS VIS, dalyvaujant Seimo posėdyje įprastu (atvykstant į Seimo salę) arba nuotoliniu būdu; 
b) tvarkyti Seimo narių duomenis; 
c) keisti Seimo narių frakciją / pareigas joje;
d) tvarkyti pranešėjų duomenis;
e) pateikti informaciją apie svarstomus TA projektus, susijusius su svarstomais klausimais;
f) visus eigos duomenis realiu laiku registruoti duomenų bazėje;
g) formuoti kompiuterinį posėdžio eigos protokolą ir teikti duomenis Seimo posėdžio protokolui rengti;
h) formuoti ataskaitas;
i) tvarkyti informaciją apie posėdžio eigą;
j) registruoti visų Seimo posėdžių įvykių laiką, panaudojant Seimo posėdžių garso įrašų ir registruotų posėdžio įvykių duomenis; 
k) ruošti duomenis Seimo posėdžių stenogramoms parengti ir informacijos paieškai garso įrašuose atlikti;
l) turėti galimybę balsavimo funkcionalumu pasinaudoti renginių metu.

	4.
	Kviestiniai svečiai
	a) Naudotis LRS VIS dalyvaujant Seimo posėdyje įprastu (atvykstant į Seimo salę) arba nuotoliniu būdu;
b) posėdžio metu pasiekti informaciją apie posėdį, darbotvarkę;
c) pasirinkti vertimo kalbą, klausytis vertimo;
d) įjungti / išjungti savo mikrofoną;

	5.
	Fiziniai ir juridiniai asmenys
	a) greitai, paprastai ir lengvai TAIS rasti informaciją apie posėdžio metu svarstytus TA projektus, priimtus TA ar kitus sprendimus.


[bookmark: _Ref182241230]Duomenų srautai, sąsajos su kitomis IS / registrais
LRS VIS duomenis gauna ir teikia duomenis į / iš kitų Seimo kanceliarijos valdomų IS. Duomenų mainai taip pat vyksta tarp atskirų LRS VIS posistemių. 2.26 paveiksle pateikiama duomenų mainų schema, o 2.20 lentelėje aprašyti su Seimo posėdžių eigos valdymo posisteme susiję duomenų srautai, vykstantys tarp LRS VIS posistemių ir kitų Seimo IS.
Pažymėtina, kad Projekto metu turės būti peržiūrėtos visos integracinės sąsajos, įvertintas perduodamų duomenų aktualumas ir pakankamumas, esant poreikiui, turės būti atlikti integracijų realizacijos pakeitimai, tačiau turės būti užtikrintas visų integracinių sąsajų veikimas. 

[bookmark: _Toc184724304]2.26 paveikslas. Duomenų srautai, Seimo posėdžių eigos valdymo posistemės sąsajos su kitomis LRS VIS posistemės ir kitomis Seimo IS 
[bookmark: _Toc184724343]2.20 lentelė. LRV VIS Seimo posėdžių eigos valdymo posistemės sąsajos su kitomis LRS VIS posistemėmis ir kitomis Seimo IS  
	Eil. Nr.
	Duomenų šaltinis
	Duomenų gavėjas
	Duomenys
	Aprašymas

	1. 
	Teisės aktų informacinė sistema (TAIS)
	LRS VIS Seimo posėdžių eigos valdymo posistemė
	1. Priimti teisės aktai, registruoti teisės aktų projektai ir kt.
2. Darbotvarkių duomenys
	Išorinis informacijos srautas per WEB servisą

	2. 
	LRS VIS Seimo posėdžių eigos valdymo posistemė
	Teisės aktų informacinė sistema (TAIS)
	3. Seimo posėdžio duomenys; Seimo balsavimo rezultatai; sprendimas ir siūlymų protokolas, jei tokių buvo
	Išorinis informacijos srautas per WEB servisą

	3. 
	LRS kanceliarijos informacinės sistema
	LRS VIS Seimo posėdžių eigos valdymo posistemė
	4. Seimo narių, Seimo organizacijos struktūros duomenys
	Išorinis informacijos srautas per WEB servisą

	4. 
	LRS VIS Seimo posėdžių eigos valdymo posistemė
	LRS interneto portalo informacinė sistema (SIPIS)
	5. LRS narių, kanceliarijos veiklos dokumentai
	Išorinis informacijos srautas per WEB servisą, duomenys perduodami pagal poreikį

	5. 
	LRS VIS Seimo posėdžių darbotvarkių rengimo posistemė / STAR[footnoteRef:16] [16:  Šiuo metu vykdomi pakeitimai susiję su darbotvarkių rengimo proceso optimizavimu, todėl realus duomenų šaltinis gauti darbotvarkių duomenis, įgyvendinant Projekto gali būti pakitęs.] 

	LRS VIS Seimo posėdžių eigos valdymo posistemė / STAR
	6. Darbotvarkių duomenys
	Vidinis informacijos srautas / Išorinis informacijos srautas per WEB servisą

	6. 
	LRS VIS Seimo posėdžių balsavimo ir diskusijų posistemė
	LRS VIS Seimo posėdžių eigos valdymo posistemė
	7. Seimo posėdžių balsavimo duomenys bei kita informacija
	Vidinis informacijos srautas


[bookmark: _Ref182241240]Nefunkciniai reikalavimai
Projekto apimtyje modernizuojamos LRS VIS posistemės turi atitikti nefunkcinius reikalavimus, kurie pagal apimančias sritis yra skirstomi į:
1) reikalavimus infrastruktūrai ir prieinamumui (žr. 2.21 lentelę);
2) reikalavimus duomenų apsaugai ir informacijos saugumo valdymui (žr. 2.22 lentelę);
3) reikalavimus ergonomikai (žr. 2.23 lentelę).
Toliau pateikiamose reikalavimų grupės naudojama santrumpa Sistema apima visus LRS VIS komponentus, naudojamus Seimo posėdžių eigos valdymui ir balsavimui, išskyrus posėdžių salės balsavimo, diskusijų ir sinchroninio vertimo komponentus, kurie bus įsigyjami kaip standartinė techninė ir programinė įranga.
Šiuo metu Sistema yra įdiegta į lokalią infrastruktūrą. Sistemos veikimui naudojamos tarnybinės stotys, duomenų saugyklos ir kiti infrastruktūros elementai yra sujungti į vietinį tinką, turi ribotą prieigą prie interneto. Lokalioje infrastruktūroje, kartu su Sistemai naudojama technine įranga, taip pat veikia ir kitiems procesams naudojama techninė įranga. 
Kadangi naudojama techninė ir programinė įranga yra pasenusi ir nepalaikoma gamintojų, tai, daro neigiamą įtaką Sistemos greitaveikos parametrams bei kelia grėsmę patikimam Sistemos veikimui. Keliant reikalavimus, be didelio išankstinio pasiruošimo, vykdyti mišrius ar nuotolinius Seimo posėdžius, vien įsigyti naują techninę ir programinę įrangą, nepakanka. Atsiranda infrastruktūros pasiekiamumo iš interneto poreikis. Techninė ir programinė įranga turės būti nuolatos atnaujinama, išbandoma dėl pažeidžiamumų. Sistemos dalis, užtikrinanti nuotolinio dalyvavimo Seimo posėdyje funkcionalumus, turės būti diegiama ir į debesijos paslaugų teikėjo infrastruktūrą. 
Todėl lyginamos dvi galimos realizacijos alternatyvos:
· esamos infrastruktūros atnaujinimas bei sukonfigūravimas būti prieinamai iš interneto, bei dalies komponentų diegimas debesijos paslaugų teikėjo infrastruktūroje;
· visos Sistemos diegimas debesijos paslaugų teikėjo infrastruktūroje.
Kaštų prasme antroji alternatyva yra daug racionalesnė. Norint tenkinti keliamus reikalavimus – turėti galimybę vykdyti mišrius ir nuotolinius posėdžius, nuotolinių posėdžių metu Seimo nariams dalyvauti posėdyje iš pasirinko įrenginio (funkcionalumus pasiekiant naudojant interneto naršyklę) rekomenduojama visą Sistemą diegti Valstybės debesijos paslaugų teikėjo (toliau – VDPT) infrastruktūroje.
Toliau pateikiami reikalavimai tokio sprendimo realizacijai. 
[bookmark: _Toc184724344]2.21 lentelė. Reikalavimus infrastruktūrai ir prieinamumui
	Nr.
	Reikalavimas

	Reikalavimai infrastruktūrai

	NR-1 
	Sistemos architektūra turi būti projektuojama ir realizuojama vadovaujantis:
· Informacinių sistemų kūrimo ir diegimo IRT konsoliduotoje infrastruktūroje (debesijos paslaugų teikimo platformoje) baziniais reikalavimais ir rekomendacijomis (https://vssa.lrv.lt/uploads/ivpk/documents/files/veikla/VII%20konsolidavimas/Sistemu%20kurimo%20ir%20diegimo%20gCloud%20platformoje%20rekomendacijos%20v1_0%20public.pdf);
· Informacinių technologijų paslaugų teikėjo centralizuotai teikiamų informacinių technologijų paslaugų katalogu, patvirtintu 2020 m. balandžio 20 d. Lietuvos Respublikos ekonomikos ir inovacijų ministro įsakymu Nr. 4-241 „Dėl Informacinių technologijų paslaugų teikėjo centralizuotai teikiamų informacinių technologijų paslaugų katalogo patvirtinimo“;
· Logine debesijos paslaugų teikimo IT infrastruktūros architektūra, pateikiama –https://vssa.lrv.lt/lt/veiklos-sritys/vii-infrastrukturos-konsolidavimas/susije-dokumentai/.

	NR-2 
	VDPT infrastruktūroje turės būti realizuotos visos reikiamos Sistemos aplinkos (gamybinė, testinė, mokymų).

	Bendrieji reikalavimai architektūrai

	NR-3 
	Architektūra turi būti grįsta „pirmiausia API“ (angl. API-first) principu, kuris apibrėžia du sluoksnius: aplikacijų programavimo sąsajos (angl. backend) bei naudotojo sąsajos (naršyklės, programėlių ar kt.) (angl. frontend).

	NR-4 
	Sistemos moduliai (sudedamieji elementai) turi būti sukurti taip, kad atitiktų pagrindinius „Cloud-ready“ principus:
· architektūra turi būti suprojektuota užtikrinant plečiamumo principą;
· architektūra turi palaikyti pajėgumų plėtros galimybes prijungiant papildomą virtualią infrastruktūrą arba techninę įrangą, bet nekeičiant programinės įrangos išeities kodų (programinė įranga neturi būti ribojantis veiksnys didinant našumą);
· daugiapakopė architektūra turi leisti vykdyti plėtrą atskirų sluoksnių lygmenyse;
· turi būti užtikrinama galimybė stebėti Sistemos bei atskirų jos komponentų veikimo rodiklius bei gauti pranešimus sutrikus komponentų veikimui ar rodikliams pasiekus kritines reikšmes.

	NR-5 
	Sistemos atskiri komponentai turi būti kaip įmanoma mažesni, lengvai valdomi virtualizacijos / konteinerių platformose. 

	NR-6 
	Sistemos architektūra turi būti daugiapakopė (angl. Multi-tier, N-tier), ją turi sudaryti mažiausiai 4 hierarchiniai lygmenys (vaizdavimo, veiklos logikos, duomenų bazės, integracijų).

	NR-7 
	Vaizdavimo lygmuo (angl. Presentation Layer) turi užtikrinti kompiuterinių priemonių visumą prieigai prie Sistemos pateikiamo skaitmeninio turinio galimais skaitmeniniais kanalais ir tuo pačiu prie naudotojo sąsajų, reikalingų funkcijų atlikimui. Vaizdavimo lygmuo turi sąveikauti su veiklos logikos lygmeniu sisteminių pranešimų pagalba.

	NR-8 
	Veiklos logikos lygmuo (angl. Application Layer) programinėmis priemonėmis turi pilnai ar iš dalies automatizuoti veiklos procesų žingsnius ar jų dalį bei kontroliuoti programinių funkcijų vykdymo eigą. Veiklos logikos lygmenyje sisteminiai pranešimai turi būti priimami, apdorojami ir perduodami vaizdavimo lygmeniui. Taip pat šis lygmuo turi aptarnauti: (a) duomenų lygmenį, teikiant atitinkamas duomenų užklausas, apdorojant gautus duomenis, perduodant juos saugojimui ar keičiant juos; (b) vaizdavimo lygmenį, perduodant į jį iš duomenų lygmens gautus ir / ar veiklos logikos lygmenyje apdorotus duomenis bei priimant ir perduodant kitas sistemines instrukcijas.

	NR-9 
	Duomenų bazės lygmuo (angl. Database Layer) turi būti realizuotas operacinių sistemų failų sistemos, duomenų bazių, duomenų talpyklų ar saugyklų pavidalu. Duomenų bazės lygmenyje skirtingi duomenų rinkiniai turi būti integruojami į vieną unifikuotą duomenų mainų platformą veiklos logikos lygmenyje esančių komponentų pagalba.

	NR-10 
	Integracijų lygmuo (angl. Integration Layer) turi užtikrint reikalingų duomenų mainus tiek tarp vidinių Sistemos komponentų, tiek ir su išorinėmis informacinėmis sistemomis.

	NR-11 
	Visi Sistemos funkciniai komponentai privalo palaikyti Unicode (UTF – 8) standartą.

	NR-12 
	Sistemos architektūra turi būti suprojektuota ir realizuota taip, kad būtų lanksti modifikuojant – realizavus funkcionalumo pakeitimus vienoje ar keliose funkcinėse srityse, pakeitimai neturi būti visos Sistemos perkūrimo priežastimi.

	Reikalavimai aukštam prieinamumui

	NR-13 
	Sistemos architektūra turi užtikrinti Sistemos veikimą aukšto prieinamumo (angl. High availability) principu. Aukštas prieinamumas turi būti realizuojamas paslaugų lygyje, integracijų lygyje ir duomenų lygyje.

	NR-14 
	Sistemos architektūra turi užtikrinti, kad nustojus veikti vienam Sistemos komponentui nenustotų veikti visa Sistema.

	NR-15 
	Sistemos architektūra turi užtikrinti, kad laikas, per kurį atstatomi duomenys po incidento (RTO) (skaičiavimo išteklių numatytajam mastui atkurti), neviršytų 60 min.

	NR-16 
	Sistema turi būti suprojektuota su galimybe būti atstatyta į iš anksto paruoštą įrangą.

	NR-17 
	Turi būti realizuoti sistemos ir jos komponentų veikimo stebėjimo ir išankstinio perspėjimo (angl. monitoring) sprendimai.


Šiuo metu Sistemai bei darbo vietoms (turinčioms prieigą prie Sistemos per specializuotą aplikaciją) veikiant lokalioje infrastruktūroje, duomenų saugos užtikrinimo sritis yra svarbi, tačiau ne kritinė norint užtikrinti tinkamą Sistemos veikimą. Vis tik ateityje norint Seimo posėdžius vykdyti ir mišriu bei nuotoliniu būdu, keliant reikalavimą Sistemą pasiekti iš interneto naudojantis interneto naršykle, duomenų saugos užtikrinimas ir informacijos saugumo valdymas taps ypatingai svarbiomis veiklomis. 
Žemiau esančioje lentelėje yra pateikiami reikalavimai Sistemos duomenų apsaugai ir informacijos saugumo valdymui.

	Nr.
	Reikalavimas

	NR-18 
	Sistema turi būti projektuojama ir modernizuojama atsižvelgiant į:
· Valstybės informacinių išteklių valdymo įstatymą;
· Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
· Lietuvos Respublikos krašto apsaugos ministro 2021 m. gruodžio 4 d. įsakymas Nr. V-941 „Dėl techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų patvirtinimo“ (saugumo reikalavimus taikomus 2 kategorijos informacinėms sistemoms);
· taikomus saugos politiką įgyvendinančius dokumentus.

	NR-19 
	Sistemos programinė įranga (kuriami posistemiai ir (ar) moduliai ir (ar) standartinė programinė įranga) negali turėti Open Web Application Security Project (OWASP) Top 10 periodiškai skelbiamame aktualiame dokumente ir ankstesnėse šio dokumento versijose nurodytų pažeidžiamumų.

	NR-20 
	Sistema turi būti apsaugota nuo neautorizuotos prieigos bei neautorizuotų naudotojų veiksmų, įskaitant neautorizuotą duomenų peržiūrą.

	NR-21 
	Sistemos ryšys su naudotojų ir administratorių darbo vietomis (interneto naršyklėmis) turi būti šifruojamas naudojant TLS (angl. Transport Layer Security) kūrimo metu naudojamą naujausią, stabilią ir su populiariausiomis interneto naršyklėmis suderinamą, versiją arba kitas lygiavertes šifravimo priemones.

	NR-22 
	Turi būti galimybė Sistemos tvarkomus duomenis šifruoti.

	NR-23 
	Šifravimui naudojami sertifikatai turi būti patvirtinti kvalifikuotu sertifikatu, kurį populiariosios interneto naršyklės gali verifikuoti automatiškai, t. y., darbo vietos naudotojui neturi reikėti savarankiškai sertifikato įtraukti į naršyklės ar operacinės sistemos patikimų sertifikatų saugyklą.

	NR-24 
	Duomenų sauga turi būti užtikrinama:
· užtikrinant duomenų vientisumą ir neprieštaringumą;
· registruojant naudotojų atliekamus veiksmus su duomenimis;
· darbui su Sistema naudotojus suskirstant į grupes pagal duomenų tvarkymo pobūdį, kai kuriems iš jų suteikiant specialiąsias teises (roles) atlikti tam tikrus tvarkymo veiksmus.


Patogumas naudoti, lengvas funkcionalumų įsisavinimas ir intuityvus supratimas, kaip funkcionalumai veikia, yra neatsiejami kokybiškos informacinės sistemos bruožai. Vertinant tai, kad vykdant Sistemos naudotojų interviu didelė dalis išsakytų problemų buvo susijusios su patogumu naudoti, todėl modernizuojant Sistemą yra būtina ne tik kelti reikalavimus Sistemos ergonomikai, tačiau ir atlikti veiklas, kurių bendra visuma leistų pasiekti sėkmingesnį galutinį rezultatą. 
Vykdant su ergonomika susijusias veiklas, būtų ne tik atsižvelgiama į naudotojų pastebėjimus, taip siekiant sukurti kaip įmanoma intuityvią ir patogią naudotojo sąsają, tačiau ir ieškoma atsakymų į kitus klausimus, pvz., sprendžiant, kokios įstrižainės Seimo narių darbo vietose esančios planšetės būtų optimaliausios. 
Toliau pateikiamose lentelėse yra apibrėžti reikalavimai Sistemos ergonomikai bei veiklos, kurias rekomenduojama atlikti iki Sistemos kūrimo pradžios. Sistemos kūrimo metu toliau galėtų būti vykdomos papildomos veiklos, tokios kaip naudotojų patogumo testavimas su veikiančia Sistema.

	Nr.
	Reikalavimas

	Bendrieji reikalavimai ergonomikai

	NR-25 
	Sistemos dizainas turi būti kuriamas taikant geriausias UX (angl. User experience) ir UI (angl. User interface) praktikas, siekiant naudotojo sąsają padaryti kiek labiau įmanoma intuityvią ir suprantamą, vengiant visų perteklinių veiksmų.

	NR-26 
	Sistemos naudotojo sąsaja turi būti konstruojama „responsive web design“ principais, pritaikant ją korektiškai atvaizduoti informaciją kompiuterinių darbo vietų ekranams bei mobiliems įrenginiams. 

	NR-27 
	Sistemos naudotojo sąsaja dirbant su mobiliais įrenginiais turi prisitaikyti taip, kad informacijos pateikimas bei funkcijų atlikimas būtų patogus.

	NR-28 
	Per interneto naršyklę pasiekiami komponentai turi vienodai funkcionuoti bei būti atvaizduojami skirtingose populiariausiose interneto naršyklėse: Microsoft Edge, Mozilla Firefox, Google Chrome ir Safari (naršyklių versijos turi būti nuo naujausių iki bent dviejų metų senumo).

	NR-29 
	Sistemos naudotojo sąsaja turi būti nuosekli visuose kuriamuose funkciniuose komponentuose.

	NR-30 
	Tie patys elementai turi būti nuosekliai atvaizduojami tiek tame pačiame puslapyje, tiek skirtinguose svetainės puslapiuose. Atvaizdavimo nuoseklumas apima ir simbolių dydį, atstumą tarp jų, antraščių, pagrindinio šrifto bei fono spalvą, antraščių, teksto ir grafinių elementų padėtį puslapyje.

	NR-31 
	Svetainėje pateikiamų sąrašų ir veiksmų išdėliojimo eilės tvarka turi skatinti efektyvų ir sėkmingą naudojimą.

	NR-32 
	Tos pačios rūšies elementai turi būti nuosekliai formatuojami skirtinguose svetainės puslapiuose.

	NR-33 
	Sistemos naudotojo sąsaja turi būti intuityvi, suprantama ir nesudėtinga naudoti naudotojams bei atitikti šiuolaikinius ergonomikos reikalavimus. 

	NR-34 
	Naudotojų sąsajos valdymas turi remtis pelės ir klaviatūros įrenginiais, o naudojantis mobiliais įrenginiai būtų pritaikytas darbui su liečiamu ekranu.

	NR-35 
	Turi būti realizuotas naudojimo patogumą užtikrinantis funkcionalumas (pvz., užuominų ir paaiškinimų pateikimas).

	NR-36 
	Naudotojui turi būti pateikiami sėkmės pranešimai, nurodantys, kad naudotojo atlikti veiksmai yra sėkmingi (pavyzdžiui, informuojama, kad įrašas išsaugotas / ištrintas / pakoreguotas, duomenys sėkmingai įkelti ir pan.).

	NR-37 
	Klaidų pranešimai, sėkmės pranešimai ir informaciniai pranešimai turi būti išskirti skirtingomis spalvomis ar skirtingais simboliais, kad vizualiai būtų galima atskirti.

	NR-38 
	Naudotojo sąsajoje esantys duomenų įvedimo laukai turi turėti duomenų validavimo taisykles ir tikrinti įvedamų duomenų logikos korektiškumą. 

	Reikalavimai ergonomikos tobulinimo veikloms

	NR-39 
	Turės būti parengtos naudotojų sąsajos schemos:
· naudotojo sąsajos schemose turės būti pateikiama:
· naudotojo sąsajos puslapių struktūra;
· puslapių erdvės suskirstymas;
· pagrindinio funkcionalumo išdėstymas;
· esminės keleto žingsnių reikalaujančių procesų būsenos;
· naudotojo sąsajos schemos turės būti rengiamos ir kompiuterio ekranams, ir mobiliesiems įrenginiams;
· turės būti parengtos bent 2 skirtingos naudotojo sąsajos schemų versijos;
· naudotojo schemos turės būti parengtos tokiu formatu, kad būtų galima jas įvertinti, pateikti pastabas ir pan.

	NR-40 
	Turės būti parengtos naudotojo sąsajos gairėse, kuriose būtų pateikiama:
· pagrindinių spalvų paletė.
· tipografija (šriftai) apimanti šriftų dydžių, svorių ir šeimų rekomendacijas su naudojimo pavyzdžiais, pritaikytais tiek kompiuterio ekranams, tiek mobiliesiems įrenginiams;
· išdėstymo (angl. layout) sistema numatanti taisykles ekrano dydžiui ir apimanti įvairų elementų išdėstymo skirtinguose puslapiuose ir ekrano rezoliucijose (tiek kompiuterio tiek mobilių įrenginių), įskaitant tinklelius, paraštes ir tarpus, numatant šiuos elementus;
· ekrano erdvės taisyklės (angl. spacing) atsižvelgiant į naudotojo ekrano rezoliuciją;
· piktogramų ir ikonų rinkinys bei jų panaudojimo rekomendacijos;
· standartinių komponentų biblioteka.
Kuriant kiekvieną komponentai turi būti:
· sukurtas komponento šablonas (angl. template);
· sukurtos komponento variacijos ir naudojimo pavyzdžiai;
· sukurtos aktualios komponento būsenos (aktyvus, neaktyvus, išskleistas ir pan.).

	NR-41 
	Turės būti parengtas Sistemos prototipas:
· prototipas turi būti rengiamas tiek kompiuterio ekranui, tiek mobiliesiems įrenginiams;
· prototipas turi būti interaktyvus ir peržiūrimas interneto naršyklėje;
· prototipas turi turėti veikiančią navigaciją, veikiančius interaktyvius elementus;
· paaiškėjus, jog daliai prototipo elementų yra reikalingos alternatyvios versijos, tokios prototipo elementų versijos turės būti parengtos;
· atliktas prototipo testavimas su realiais Sistemos naudotojais.

	NR-42 
	Turės būti parengtos naudotojo sąsajos gairės, kuriose būtų pateikiami:
· naudotojų patirčiai keliami tikslai;
· iliustruojami naudotojo sąsajai taikomi principai, struktūra;
· reikalavimai naudotojo sąsajai;
· naudotojo sąsajos šablonai tipiškoms situacijoms;
· pateikiami dizaino principai ir elementų dizaino reikalavimai.
Naudotojo sąsajos gairės turės būti rengiamos tiek kompiuterio ekranui, tiek mobiliems įrenginiams.


[bookmark: _Toc184724224]Projekto įgyvendinamumas
Projektas bus laikomas įgyvendintu, kai bus pasiektas Projekto tikslas, įgyvendinti visi Projekto uždaviniai ir pasiekti jų rezultatai. Lentelėje žemiau pateikiamas Projekto uždavinių sąrašas ir siekiami Projekto įgyvendinimo rodikliai.
[bookmark: _Toc184724347]2.24 lentelė. Projekto įgyvendinamumo vertinimo kriterijai  
	Projekto uždaviniai 
	Projekto įgyvendinimo fizinis rodiklis
	Siekiama rodiklio reikšmė

	Modernizuoti 2 LRS VIS posistemius: Seimo posėdžių eigos valdymo posistemį ir Seimo posėdžių balsavimo ir diskusijų posistemį.
	Programinės įrangos paketas, apimantis 2 LRS VIS posistemių modernizavimą.
	Modernizuoti LRS VIS posistemiai, 2 vnt.

	Pakeisti techninę ir programinę balsavimo įrangą Seimo posėdžių salėje.
	Techninės ir programinės įrangos komplektas, skirtas Seimo posėdžių salėje naudojamos balsavimo įrangos atnaujinimui.
	1 komplektas

	Pakeisti Seimo posėdžių salėje įrengtose darbo vietose naudojamą techninę ir licencinę programinę įrangą.
	Techninės ir programinės įrangos komplektas skirtas atnaujinti įrangai, kuri šiuo metu yra naudojama šiose Seimo salėje įrengtose darbo vietose.
	1 komplektas


Vertinant Projekto įgyvendinamumo aspektus, naudojamas stiprybių, silpnybių, galimybių ir grėsmių (SSGG) analizės metodas. 2.25 lentelėje aprašytos vidinės Seimo kanceliarijos stiprybės ir silpnybės bei išorinės grėsmės ir galimybės.
[bookmark: _Toc184724348]2.25 lentelė. Projekto SSGG analizė
	Stiprybės
	Silpnybės

	Seimo kanceliarijos žmogiškieji ištekliai ir jų aukšta kompetencija: didžioji dauguma Seimo kanceliarijos darbuotojų turi aukštąjį universitetinį arba jam prilyginamą išsilavinimą ir patirties su Projektu susijusiose srityse.
	Riboti finansiniai resursai, kurie nukreipiami turimos IT infrastruktūros palaikymui ir plėtrai – su informacinėmis technologijomis ir ryšiais susijusioms paslaugoms įsigyti kasmet panaudojama – 2–3 proc. nuo visų asignavimų.

	Visuomenė Seimo kanceliarijos darbą vertina palankiai (viešojoje erdvėje nėra neigiamų atsiliepimų apie Seimo kanceliarijos darbą).
	Ilgai trunkantys procesai, susiję su inovacijų diegimu Seime.

	Seimo kanceliarijos ir Seimo darbe sėkmingai naudojami IT sprendimai: LRS VIS, TAIS, DVS, elektroninės darbo aplinkos – informacijos valdymo ir darbo organizavimo įrankis, leidžiantys patogiau organizuoti darbą, gauti ir valdyti informaciją.
	

	Galimybės
	Grėsmės

	Galimybė pasinaudoti gerąja praktika, susijusia su LRS VIS jau realizuotu ir veikloje pasiteisinusiu funkcionalumu, išplečiant papildomais funkcionalumais ir pašalinant nustatytas problemas, susijusias su LRS VIS naudojimu. 
	Daugėjant kibernetinių grėsmių, didėja rizika, kad bus padaryta žala – nesankcionuotas svarbių ir (arba) slaptų duomenų nuskaitymas, pakeitimas, sunaikinimas.

	Sukurti inovatyvų, pažangų ir saugų IT sprendimą, sudarantį galimybes dalyvauti Seimo posėdyje fiziniu, nuotoliniu ar mišriu būdu.
	Vyraujanti ekonominė ir politinė situacija tiesiogiai įtakoja Seimo kanceliarijos darbą.



[bookmark: _Toc184724225]Galimybės ir alternatyvos
[bookmark: _Toc184724226]Projekto tikslas
Projekto tikslas – užtikrinti sąlygas efektyviam ir nepertraukiamam Seimo darbui Seimo posėdžių metu bei paruošti technologinę aplinką, esant poreikiui, Seimo posėdžius vykdyti mišriu ar nuotoliniu būdu.
[bookmark: _Toc184724227]Galimos projekto veiklos
Atsižvelgiant į Galimybių studijos 2 dalyje apibrėžtą Projekto tikslą, uždavinius, numatomus esamos situacijos problemų sprendimų būdus bei Projekto tikslinių grupių poreikius, sudarytas galimų Projekto įgyvendinimo veiklų sąrašas, suskirstytas pagal šių veiklų pobūdį:
1) LRS VIS steigimo ir įteisinimo dokumentų parengimas ir (ar) atnaujinimas;
2) LRS VIS Seimo posėdžių eigos valdymo posistemio patogumo analizės ir prototipų parengimo paslaugos;
3) reikalavimų modernizuojamam LRS VIS Seimo posėdžių eigos valdymo posistemiui specifikavimas;
4) LRS VIS Seimo posėdžių eigos valdymo posistemio modernizavimas;
5) modernizuotos LRS VIS diegimas valstybinio domenų centro infrastruktūroje;  
6) reikalavimų naujai techninei ir programinei balsavimo įrangai specifikavimas;
7) įsigytos naujos techninės ir programinės balsavimo įrangos diegimas Seimo posėdžių salėje;
8) reikalavimų Seimo posėdžių salės darbo vietų techninei ir programinei įrangai specifikavimas;
9) įsigytos Seimo posėdžių salės darbo vietų techninės ir programinės įrangos paruošimas darbui ir diegimas Seimo posėdžių salėje;
10) saugos vertinimo ir atsparumo įsilaužimams testavimo paslaugos;
11) saugos politikos dokumentų parengimas ir (ar) atnaujinimas.
Galimų Projekto veiklų įvertinimas ir prioritetinis sąrašas pateikiamas 3.3. skyriuje.
[bookmark: _Toc184724228]Projekto veiklų vertinimas
Visos galimos Projekto veiklos skirstomos į šias tris kategorijas (atsižvelgiant į veiklų pobūdį):
1) Informacinių technologijų priemonių įgyvendinimas. Ši kategorija apima veiklas, kurių metu bus:
a. modernizuojama programinė įranga, kuria naudojantis turi būti pagerintas Seimo posėdžių eigos valdymo, balsavimo ir diskusijų valdymo posistemių apimtyse vykdomų procesų efektyvumas ir kokybė; 
b. atnaujinama Seimo posėdžių salės techninė ir licencinė programinė balsavimo įranga;
c. atnaujinama Seimo posėdžių salės darbo vietų techninė ir licencinė programinė įranga.
2) Pagalbinės Projekto veiklos. Ši kategorija apima veiklas, kurios būtinos sėkmingam ir kokybiškam kitų projekto veiklų įgyvendinimui ir sprendimų realizavimui.
Projekto metu bus vykdomos šios pagalbinės Projekto veiklos:
1) Galimybių studijos parengimas.
2) LRS VIS modernizavimo paslaugų ir įsigytos įrangos diegimo techninės priežiūros paslaugos.
Siekiant nustatyti informacinių technologijų priemonių įgyvendinimo veiklų svarbą, buvo atliekamas jų vertinimas ekspertiniu būdu pagal šiuos kriterijus:
1) kriterijus 1 – įtaka Seimo posėdžių eigos valdymo, balsavimo ir Seimo posėdžių dokumentų įforminimo procesų vykdymui:
a. didelė – 3 balai, 
b. vidutinė – 2 balai, 
c. maža – 1 balas;
2) kriterijus 2 – numatoma veiklos įgyvendinimo trukmė:
a. trumpa (0–6 mėn.) – 3 balai, 
b. vidutinė (7–24 mėn.) – 2 balai, 
c. ilga (25 mėn. ir daugiau) – 1 balas;
3) kriterijus 3 – veiklai reikalingų finansinių ir/ar kitų išteklių įtaka veiklos rezultatyvumo pagerėjimui:
a. didelė – 3 balai (veiklai įgyvendinti reikalingų išteklių sąnaudos yra tiesiogiai proporcingos veiklų kokybės pagėrėjimui), 
b. vidutinė – 2 balai (veiklai įgyvendinti reikalingų išteklių sąnaudos yra vidutinės, tačiau įtaka veiklos pagerėja tik dalinai), 
c. nedidelė – 1 balas (veiklai įgyvendinti reikalingų išteklių sąnaudos yra labai didelės, tačiau tai nepadaro esminės įtakos veiklos kokybės pagerinimui);
4) kriterijus 4 – išorinių veiksnių rizikos tikimybė:
a. nedidelė – 3 balai, 
b. vidutinė – 2 balai, 
c. didelė – 1 balas.
Pagalbinės Projekto veiklos (kaip Galimybių studijos parengimo, LRS VIS modernizavimo paslaugų ir įsigytos įrangos diegimo techninės priežiūros paslaugų teikimo) yra būtinos Projektui įgyvendinti, todėl bus vertinamos tik informacinių technologijų priemonių įgyvendinimą apimančios veiklos. Toliau pateikiama Projekto veiklų vertinimo lentelė.

	Nr.
	Veikla
	Vertinimo kriterijai
	Suminis balas

	
	
	Kriterijus 1
	Kriterijus 2
	Kriterijus 3
	Kriterijus 4
	

	1. 
	LRS VIS steigimo ir įteisinimo dokumentų parengimas ir (ar) atnaujinimas
	3
	3
	3
	3
	12

	1. 
	LRS VIS Seimo posėdžių eigos valdymo posistemio patogumo analizės ir prototipų parengimo paslaugos
	3
	3
	3
	3
	12

	1. 
	Reikalavimų modernizuojamam LRS VIS Seimo posėdžių eigos valdymo posistemiui specifikavimas
	3
	3
	3
	3
	12

	1. 
	LRS VIS Seimo posėdžių eigos valdymo posistemio modernizavimas
	3
	2
	3
	2
	10

	1. 
	Modernizuotos LRS VIS diegimas valstybinio domenų centro infrastruktūroje
	3
	3
	3
	1
	10

	1. 
	Reikalavimų naujai techninei ir programinei balsavimo įrangai specifikavimas
	3
	3
	1
	3
	10

	1. 
	Įsigytos naujos techninės ir programinės balsavimo įrangos diegimas Seimo posėdžių salėje
	3
	3
	1
	2
	9

	1. 
	Reikalavimų Seimo posėdžių salės darbo vietų techninei ir programinei įrangai specifikavimas
	3
	3
	3
	3
	12

	1. 
	Įsigytos Seimo posėdžių salės darbo vietų techninės ir programinės įrangos paruošimas darbui / diegimas Seimo posėdžių salėje
	3
	3
	3
	3
	12

	1. 
	Saugos vertinimo ir atsparumo įsilaužimams testavimo paslaugos
	3
	3
	3
	3
	12

	1. 
	Saugos politikos dokumentų parengimas ir (ar) atnaujinimas
	3
	3
	3
	3
	12


Atlikus Projekto veiklų vertinimą, visoms įvertintoms veikloms buvo priskirtas ne mažesnis suminis balas kaip 9, todėl galima daryti išvadą, kad atlikus vertinimą į Projekto veiklų sąrašą patenka visos veiklos iš „ilgojo“ veiklų sąrašo.
[bookmark: _Toc184724229]Projekto įgyvendinimo alternatyvos
Šioje galimybių studijos dalyje nagrinėjamos galimos Projekto įgyvendinimo alternatyvos, apimančios visų 3.3 skyriuje nurodytų veiklų įgyvendinimą, bei pateikiamas jų palyginimas. Nepriklausomai nuo analizuojamų alternatyvų technologinio įgyvendinimo aspektų, visoms alternatyvoms aktualūs analogiški saugumo ir slaptumo (konfidencialumo) reikalavimai, ergonominiai reikalavimai naudotojo sąsajai.
[bookmark: _Toc184724230]Alternatyva „status quo“ (be Projekto)
Šios alternatyvos atveju nebūtų įgyvendinama nė viena iš 3.3 skyriuje nurodytų veiklų, todėl esama situacija liktų nepakitusi, o Seimo posėdžių eigos valdymo, balsavimo, diskusijų valdymo ir kt. susijusios veiklos būtų vykdomos taip pat, kaip ir dabar. 
Šios alternatyvos atveju nebūtų investuojama į esamos LRS VIS modernizavimą, Seimo posėdžiuose balsavimui naudojamos techninės ir licencinės programinės įrangos atnaujinimą bei Seimo posėdžių salės darbo vietų techninės ir programinės įrangos atnaujinimą, todėl nebūtų patiriamos projektinės ir Projekto metu sukurtų sprendimų palaikymo išlaidos.
Šios alternatyvos didžiausias trūkumas – gamintojo nebepalaikoma Seimo posėdžiuose balsavimui naudojama techninė ir licencinė programinė įranga. Dėl šio trūkumo įrangos naudojimas nuo 2028 m. iš esmės nebebus galimas, todėl tai turės didelės neigiamos įtakos Seimo darbui.
Šios alternatyvos esmė – situacijos vertinimas, jei Seimo kanceliarija tęstų veiklą nedarydama jokių investicijų. Ji yra Projekto įgyvendinimo atskaitos taškas.
[bookmark: _Toc184724231]Alternatyva A „Balsavimo sistemos modernizavimas“
Šios alternatyvos esmė – modernizuoti šiuo metu veikiančią LRS VIS Seimo posėdžių eigos valdymo posistemę, nekeičiant šiuo metu naudojamos šios posistemės technologinės realizacijos (t. y. su posisteme Seimo nariai dirbtų per savo darbo vietose įdiegtą klientinę aplikaciją (angl. thick client)), sukuriant papildomus funkcionalumus, o funkcionalumus, susijusius su poreikiu Seimo posėdžius vykdyti mišriu ar nuotoliniu būdu, realizuojant atskiroje LRS VIS posistemėje pasiekiamoje per interneto naršyklę (angl. thin client).
Alternatyvos A įgyvendinimo atveju, būtų vykdomos veiklos:
1) techninių specifikacijų ir kitų pirkimo dokumentų parengimas planuojamiems vykdyti viešiesiems pirkimams. Tikėtina, kad LRS VIS Seimo posėdžių eigos valdymo posistemės modernizavimo techninės specifikacijos parengimas kainuotų brangiau nei B alternatyvos atveju, nes reikėtų parengti reikalavimus dviem technologiškai atskiroms informacinėms sistemoms;
2) Seimo posėdžių eigos valdymo posistemių patogumo analizė ir prototipo parengimas;
3) techninės ir programinės įrangos, reikalingos balsuoti salėje, įsigijimas;
4) posėdžių eigos valdymo posistemės technologinis atnaujinimas ir vystymas;
5) nuotolinio posėdžių eigos valdymo ir balsavimo sprendimo sukūrimas;
6) modernizavimo paslaugų ir įsigytos įrangos diegimo techninė priežiūra;
7) saugos vertinimas ir atsparumo įsilaužimams testavimas;
8) Seimo salės darbo vietų įsigijimas.
Alternatyvos realizacijos principinė schema bei preliminarus alternatyvos biudžetas pateikiamas žemiau.

[bookmark: _Toc184724232]Alternatyva B „Balsavimo sistemos sukūrimas“
Šios alternatyvos esmė – iš esmės modernizuoti šiuo metu veikiančią LRS VIS Seimo posėdžių eigos valdymo posistemę, sukuriant bendrą technologinį sprendimą, naudojamą tiek balsuoti salėje, tiek mišriam ar nuotoliniam balsavimui, pakeičiant Seimo narių darbo principus su sistema dirbant interneto naršyklės (angl. thin client) pagalba bei sukuriant papildomus funkcionalumus.
Alternatyvos B įgyvendinimo atveju, būtų vykdomos veiklos:
1) techninių specifikacijų ir kitų pirkimo dokumentų parengimas planuojamiems vykdyti viešiesiems pirkimams;
2) Seimo posėdžių eigos valdymo posistemių patogumo analizė ir prototipo parengimas. Kadangi patogumo analizei turės būti skiriamas labai didelis dėmesys, veikla, tikėtina, kainuotų brangiau nei A alternatyvos atveju;
3) techninės ir programinės įrangos, reikalingos balsuoti salėje, įsigijimas;
4) Seimo salėje taikomo ir nuotolinio posėdžių eigos valdymo ir balsavimo sprendimo sukūrimas. Kadangi sprendimas turėtų apimti visas reikiamas funkcijas, jo sukūrimas kainuotų brangiau nei alternatyvos A atveju, tačiau nebebūtų poreikio technologiškai atnaujinti esamą sistemą;
5) modernizavimo paslaugų ir įsigytos įrangos diegimo techninė priežiūra;
6) saugos vertinimas ir atsparumo įsilaužimams testavimas;
7) Seimo salės darbo vietų įsigijimas.
Alternatyvos realizacijos principinė schema bei preliminarus alternatyvos biudžetas pateikiamas žemiau.

[bookmark: _Toc184724233]Alternatyvų palyginimas
Žemiau esančioje lentelėje Projekto įgyvendinimo alternatyvos vertinamos ir lyginamos pagal pasirinktus skirtingus kriterijus.
[bookmark: _Toc184724352]3.4 lentelė. Projekto alternatyvų palyginimas
	Nr.
	Kriterijus
	Alternatyva A
	Alternatyva B

	1. 
	Projekto tikslų pasiekimas
	Abiejų alternatyvų atveju užtikrinamas visų Projekto tikslų pasiekimas visa apimtimi.

	1. 
	Naudotojų funkcinių poreikių įgyvendinimas
	Visos apimties naudotojų funkcijų įgyvendinimui reikalingas didesnis finansavimas nei alternatyvos B atveju. Taip pat būtų reikalingas dviejų informacinių sistemų atnaujinimas keičiant funkcionalumus ateityje.
	Visos apimties naudotojų funkcijų įgyvendinimui reikalingas mažesnis finansavimas nei alternatyvos A atveju.

	1. 
	Įgyvendinimo trukmė
	Abiejų alternatyvų atveju įgyvendinimo trukmė, tikėtina, būtų panaši.

	1. 
	Įgyvendinimo kaštai
	Didesni įgyvendinimo kaštai.
	Mažesni įgyvendinimo kaštai.

	1. 
	Įgyvendinimo rizikingumas
	Mažesnė rizika, nes užsitęsus nuotolinio balsavimo funkcijų realizacijai balsavimas Seimo salėje galėtų vykti naudojant esamą technologiškai atnaujintą sprendimą.
	Rizika didesnė, nes būtų sukuriamas iš esmės naujas technologinis sprendimas.

	1. 
	Techninės įrangos panaudojimas
	Abiejų alternatyvų atveju bus poreikis naudoti tuos pačius infrastruktūros resursus bei paslaugas.

	1. 
	Santykis su susijusiomis informacinėmis sistemos
	Abiejų alternatyvų atveju turės būti realizuotos tos pačios integracinės sąsajos.

	1. 
	Plečiamumas
	Abiejų alternatyvų atveju plečiamumas bus užtikrinamas vienodai.

	1. 
	Patikimumas
	Nustojus veikti nuotoliniams posėdžiams skirtiems komponentams neigiamos įtakos Seimo darbui Seimo salėje tai neturėtų.
	Nustojus veikti Posėdžių eigos valdymo posistemei balsavimas būtų galimas tik „už sistemos“ ribų.

	1. 
	Saugumas
	Abiejų alternatyvų atveju informacinės sistemos saugumas bus užtikrinamas vienodai.

	1. 
	Patogumas naudoti (angl. usability)
	Naudotojų darbui naudojant klientinės aplikacijos (angl. thick client) pagrindu veikiančius sprendimus būtų sudėtingesnis pakeitimų dėl patogumo realizavimas.
	Naudotojų darbui naudojant interneto naršyklės (angl. thin client) pagrindu veikiančius sprendimus būtų paprastesnis pakeitimų dėl patogumo realizavimas.

	1. 
	Išmokstamumas (ang. learnability)
	Naudotojų darbas balsuojant Seimo salėje vyktų tais pačiais principais, kaip ir šiuo metu, todėl išsprendus esamas problemas, papildomo mokymosi darbu su sistema reikėtų mažiau. 
	Kadangi balsavimui ir Seimo salėje būtų naudojami per interneto naršyklę pasiekiami funkcionalumai, būtų reikalingas intensyvesnis mokymosi laikotarpis.


Remiantis aukščiau lentelėje atlikta palyginamąja alternatyvų analize, matyti, kad abi alternatyvos yra gana panašios. Nors alternatyva A yra reikalaujanti didesnių investicijų, dėl mažesnio pokyčio ji turi ir mažiau rizikų. Tolesnis alternatyvų palyginimas yra pateikiamas kituose skyriuose.
[bookmark: _Toc172584144][bookmark: _Toc184724234]Analizės metodo pasirinkimas
Atsižvelgiant į Investicijų projektų rengimo metodikos rekomendacijas Projekto alternatyvų palyginimui ir optimalios alternatyvos pasirinkimo pagrindimui pasirinktas sąnaudų ir naudos analizės (SNA) metodas. Šiuo metodu įvertintos abi Projekto įgyvendinimo alternatyvos: alternatyva A „Balsavimo sistemos modernizavimas“ ir alternatyva B „Balsavimo sistemos sukūrimas“. Alternatyvų detalus finansinis įvertinimas ir palyginimas pateikiamas šio investicijų projekto 4 skyriuje, ekonominis įvertinimas ir palyginimas – 5 skyriuje, jautrumo ir rizikos analizė – 6 skyriuje.
[bookmark: _Toc184724235]Finansinė analizė
Neskelbiama
[bookmark: _Toc184724248]Ekonominė analizė
Neskelbiama

[bookmark: _Toc184724256]Jautrumas ir rizikos

	
	
	



	Statinio gyvavimo ciklo informacinės sistemos / informacinių technologijų priemonių ir metodikos investicijų projekto parengimo paslaugos
Investicijų projektas
	[image: Blue text on a black background

Description automatically generated]



Neskelbiama
	
	
	



[bookmark: _Toc184724260]Pasirinktos projekto alternatyvos aprašymas
[bookmark: _Toc184724261]Pasirinktos alternatyvos esmė
Alternatyvos esmė – iš esmės modernizuoti šiuo metu veikiančią LRS VIS Seimo posėdžių eigos valdymo posistemę, sukuriant bendrą technologinį sprendimą, naudojamą tiek balsavimui salėje, tiek mišriam ar nuotoliniam balsavimui, pakeičiant Seimo narių darbo principus su sistema dirbant interneto naršyklės (angl. thin client) pagalba bei sukuriant papildomus funkcionalumus. Taip pat įsigyjant techninę ir programinę įrangą, reikalingą balsavimui ir diskusijoms salėje, bei atnaujinant Seimo salės darbo vietų įrangą.
Alternatyvos įgyvendinimo atveju, būtų vykdomos veiklos:
1) techninių specifikacijų ir kitų pirkimo dokumentų parengimas planuojamiems vykdyti viešiesiems pirkimams;
2) Seimo posėdžių eigos valdymo posistemio patogumo analizė ir prototipo parengimas;
3) techninės ir programinės įrangos, reikalingos balsavimui salėje įsigijimas;
4) Seimo salėje taikomo ir nuotolinio posėdžių eigos valdymo ir balsavimo sprendimo sukūrimas;
5) modernizavimo paslaugų ir įsigytos įrangos diegimo techninė priežiūra;
6) saugos vertinimas ir atsparumo įsilaužimams testavimas;
7) Seimo salės darbo vietų įsigijimas.
Kadangi projekto metu bus kuriamos / diegiamos dvi technologiškai skirtingos balsavimo sistemos dalys, tolesniuose skyriuose atskirai aprašomi Seimo posėdžių eigos valdymo posistemis ir balsavimo ir diskusijų sprendimas.
[bookmark: _Ref182244448][bookmark: _Toc184724262]Seimo posėdžių eigos valdymo posistemis
Modernizuojamos LRS VIS funkcinės architektūros schema pateikta 7.1 paveiksle, o modernizuojamų jos komponentų aprašymas pateiktas 7.1. lentelėje.

[bookmark: _Toc184724307]7.1 paveikslas. Principinė modernizuojamos LRS VIS architektūros schema
[bookmark: _Toc184724368]7.1 lentelė. LRS VIS komponentai ir šiuo metu kompiuterizuotos funkcijos
	Posistemės
	Modulis
	Kompiuterizuotos funkcijos

	Seimo posėdžių eigos valdymo posistemė
	Posėdžio valdymo modulis
	1) valdyti:
a. įprastų posėdžių eigą, kai posėdis vyksta ir visi posėdžio dalyviai posėdyje dalyvauja „gyvai“ (Seimo salėje); 
b. nuotolinių posėdžių eigą, kai posėdis vyksta ir visi posėdžiai dalyviai posėdyje dalyvauja nuotoliu; 
c. mišrių posėdžių eigą, kai posėdis vyksta Seimo posėdžių salėje, o posėdžio dalyviai posėdyje gali dalyvauti „gyvai“ arba nuotoliu;
d. renginių eigą;
2) atvaizduoti posėdžio eigą realiu laiku;
3) padėti Seimo nariams dalyvauti posėdyje:
a. valdyti posėdžio eigą;
b. informaciją apie esamą situaciją LRS VIS atvaizduoti naudotojų kompiuteriuose;
c. pateikti informaciją apie svarstomus TA projektus, susijusius su svarstomais klausimais;
d. registruoti Seimo narių prašymus užsirašyti arba atsisakyti kalbėti darbotvarkės klausimais;
e. registruoti Seimo narių pagalbos prašymus;
4) tvarkyti pranešėjų duomenis;
5) visus eigos duomenis registruoti realiu laiku registruoti duomenų bazėje;
6) atlikti kitus veiksmus, būtinus sėkmingai posėdžio eigai užtikrinti;

	
	Posėdžio protokolavimo modulis
	1) formuoti elektroninį posėdžio eigos protokolą ir teikti duomenis Seimo posėdžio protokolui rengti;
2) realiu laiku papildyti posėdžio eigos duomenis alternatyvių balsavimų formuluotėmis, balsavimo metu priimtais sprendimais;

	
	Posėdžio eigos atvaizdavimo modulis
	1) kurti posėdžio eigos atvaizdavimo vaizdo sienose scenarijus, panaudojant posėdžio eigos ir vaizdo transliacijos duomenis ir juos aktyvuoti posėdžio metu;

	
	Ataskaitų spausdinimo modulis
	1) formuoti ataskaitas;
2) tvarkyti informaciją apie posėdžio eigą;

	
	Sistemos administravimo modulis
	1) administruoti posėdžių eigos valdymą:
a. stebėti, valdyti ir testuoti LRS VIS Seimo posėdžių eigos valdymo posistemio programinę ir techninę įrangą;
b. sinchronizuoti visos LRS VIS kompiuterinės technikos laikus;
c. atlikti LRS VIS naudotojų veiksmų auditą;
d. Seimo nariams priskirti darbo vietas Seimo posėdžių salėje;
e. paruošti balsavimo korteles;
f. perduoti duomenis į kitas informacines sistemas; 
g. daryti atsargines kopijas ir prireikus atkurti LRS VIS duomenis, programinę įrangą ir iš kopijos atstatyti LRS VIS funkcionalumą;

	Seimo posėdžių balsavimo ir diskusijų posistemė 
	-
	1) valdyti balsavimo procesą: pradėti ir baigti registracijos ir (arba) balsavimo procedūras;
2) registruoti Seimo narių registracijos ir (arba) balsavimo duomenis;
3) valdyti posėdžių salės darbo vietų mikrofonus;
4) balsavimo duomenis sumuoti pagal Seimo narių priklausomybę frakcijoms.


Modernizuoti LRS VIS posistemiai turi tenkinti:
1) naudotojų funkcinius poreikius, kurie detalizuoti šios Galimybių studijos 2.7.3.1 skyriuje „Naudotojų funkciniai poreikiai“;
2) reikalavimus duomenų mainams, kurie detalizuoti šios Galimybių studijos 2.7.3.2 skyriuje „Duomenų srautai, sąsajos su kitomis IS / registrais“; 
3) nefunkcinius reikalavimus, kurie detalizuoti šios Galimybių studijos 2.7.3.3 skyriuje „Nefunkciniai reikalavimai“.
[bookmark: _Toc184724263]Balsavimo ir diskusijų sprendimas
Balsavimo ir diskusijų sprendimas, nors ir integrali balsavimo proceso dalis, technologiškai bus diegiama kaip atskiras technologinis sprendimas, kurio principinė schema ir bendrieji parametrai yra aprašomi skyriuje žemiau.

[bookmark: _Toc184724308]7.2 paveikslas. Balsavimo ir diskusijų sprendimo principinė schema
Sprendžiant esamas problemas Seimo posėdžių salėje bus įrengiama nauja skaitmeninė integruota balsavimo, diskusijų ir sinchroninio vertimo sistema (toliau – Balsavimo ir diskusijų sprendimas). Balsavimo ir diskusijų sprendimas pasižymės šiais principais:
· turės atitikti EN ISO 22259:2019 „Konferencijų sistemos. Įranga. Reikalavimai.“ standarto reikalavimus;
· norint užtikrinti maksimalų atsparumą išoriniams poveikiams Balsavimo ir diskusijų sprendimas turės naudoti atskirą, tik šiam sprendimui skirtą skaitmeninį tinklą;
· su išorinėmis sistemomis Balsavimo ir diskusijų sprendimas sąveikaus per specializuotus įrenginius / sąsajas;
· turės būti užtikrinamas pagrindinių Balsavimo ir diskusijų sprendimo funkcijų vykdymas nutrūkus ryšiui su išorinėmis sistemomis (Seimo posėdžių eigos valdymo posisteme, posėdžių salės informacinio tinklo įranga, įgarsinimo sistema, televizijos sistema ir informacinių monitorių (“vaizdo sienos”) sistema).
Balsavimo ir diskusijų sprendimas turės užtikrinti šias pagrindines funkcijas: 
Balsavimas ir registracija. Balsavimo ir diskusijų sprendimas dalyviams užtikrins galimybę registruotis ir balsuoti iš darbo vietų salėje. Turi būti galimybė Balsavimo ir diskusijų sprendimą naudoti įvairaus tipo balsavimams, keisti balsavimo režimus priklausomai nuo reglamento pasikeitimų. Seimo narių registracijai ir identifikavimui balsavimo metu turi būti naudojamos identifikacinės kortelės. Registracijos metu konkrečiam įrenginiui priskiriamos naudotojo teisės, kurios leidžia dalyviui prisijungti prie posėdžio. Dalyviai turi patvirtinti savo tapatybę pateikdami identifikavimo kortelę (NFC technologijos pagrindu veikiančią kortelę), tačiau turi būti ir sąsaja integravimui su išorinėmis sistemomis dalyvių identifikavimui išorinėje sistemoje. Kiekvieno dalyvio teisės ir dalyvio pulto funkcionalumas turi būti nustatomas iš anksto ruošiant posėdį bei turi būti konfigūruojamos ne mažiau kaip šios dalyvio teisės: kalbėti, balsuoti, klausytis vertimo, valdyti posėdį. Turi būti galima uždrausti dalyvio pulto funkcijų naudojimą neidentifikuotiems dalyviams.
Dalyviui užsiregistravus identifikavimo kortele automatiškai nustatomos ruošiant posėdį numatytos dalyvio pulto teisės ir funkcijos.
Diskusija. Balsavimo ir diskusijų sprendimas dalyviams turi užtikrinti galimybę kalbėti iš savo vietų, garso transliavimą į salę, kalbėtojo identifikavimą, registracijos kalbėjimui, kalbančių ir laukiančių kalbėti eilės valdymo funkcijas, žodžio suteikimo funkcijas. Diskusijų sistema turi galėti sąveikauti su televizijos sistema, užtikrindama automatinį televizijos kamerų valdymą, tai yra automatinį kalbančiojo rodymą pozicionuojanti kamera pagal įjungtą mikrofoną. Balsavimo ir diskusijų sprendimas turi teikti informaciją apie kalbantįjį Seimo posėdžių eigos valdymo posistemei. Turi būti ne mažiau kaip šios dalyvių pultų mikrofonų valdymo galimybės: mikrofonus įjungia / išjungia dalyviai, mikrofonus valdo pirmininkaujantis, mikrofonus valdo operatorius. Turi būti ne mažiau kaip šios dalyvių registracijos į eilę kalbėti galimybės: į eilę kalbėti dalyviai registruojasi savarankiškai paspausdami mygtuką dalyvio pulte.
Tribūnoje naudojami įgarsinimo sistemos mikrofonai ir dalyvio pultas su balsavimo, registracijos ir vertimo funkcijomis. Kiekviename praėjime naudojami įgarsinimo sistemos mikrofonai skirti pasisakymams, informacija apie šių mikrofonų būseną perduodama į Balsavimo ir diskusijų sprendimą. Prie šių mikrofonų įrengiami kortelių skaitytuvai registracijai diskusijoms. Kiekvienam mikrofonui numatant galimybę fiksuoti pasisakančiojo duomenis, mikrofono įjungimą, išjungimą. 
Sinchroninis vertimas. Balsavimo ir diskusijų sprendimas skirtas sinchroniniam kalbos vertimui ir transliavimui klausytojams per esamus skaitmeninius belaidžius klausytojų imtuvus ir per diskusijų sistemos pultus dalyvių vietose. Vertimo turi būti klausomasi per ausines, vertimo kalbą pasirenkant kanalų selektoriui. Skaitmeninė vertimo ir diskusijų sistema turi būti skirta vertimui į 18 kalbų, su galima vertimo kalbų skaičiaus praplėtimo galimybe prijungiant papildomus vertėjų pultus, vertėjų kabinas ir nekeičiant bei neįsigyjant papildomos įrangos. Vertimas į esamus belaidžius klausytojų imtuvus turi būti transliuojamas IR spinduliais skaitmeninėje formoje, kad išvengti apšvietimo keliamų trukdžių. 
Balsavimo ir diskusijų sprendimo valdymas ir administravimas. Balsavimo ir diskusijų sprendimą turi būti galima valdyti ir administruoti kompiuteriu, naudojant programinę įrangą. Programine įranga turi būti galima konfigūruoti Balsavimo ir diskusijų sprendimą, paruošti posėdį, valdyti posėdį, stebėti parametrus. Turi būti galimybė skirtingiems naudotojų grupėms suteikti skirtingas Balsavimo ir diskusijų sprendimo valdymo ir administravimo teises. Turi būti galimos ne mažiau kaip šios naudotojų grupės: technikas, sistemos operatorius, pirmininkaujantis, dalyvis. Pirmininkaujančiam ir sistemos operatoriui (asistuojantis Darbuotojas) valdantiems / vedantiems posėdį turi būti galimybė pradėti posėdį, pasirinkti darbotvarkės klausimą, pradėti darbotvarkės klausimo svarstymą, įjungti dalyvio mikrofoną, išjungti dalyvio mikrofoną, pradėti balsavimą, baigti balsavimą, baigti posėdį. Prieš posėdį posėdžio duomenys turi būti priimami iš išorinių susijusių sistemų, pasibaigus posėdžiui posėdžio duomenys turi būti atiduodami į susijusias išorines sistemas.
Dalyvių vietų įranga. Dalyvių vietų įranga turi būti modulinės konstrukcijos, užtikrinanti galimybę skirtingose vietose įrengti skirtingo funkcionalumo dalyvių vietas. Dalyvių vietose turi būti galimybė įrengti balsavimo, registravimosi, mikrofono, mikrofono valdymo, pirmenybės nutildant kitus dalyvius, garsiakalbio, vertimų kanalų selektoriaus modulius. Dalyvio vietų įranga turi būti įmontuota į esamų baldų stalviršį, pilnai uždengti esamas kiaurymes, papildomai turi būti sumontuota detalė, kuri uždengtų Seimo nario ranką slapto balsavimo metu.
Balsavimo ir diskusijų sprendimo plečiamumas. Balsavimo ir diskusijų sprendimas turi būti modulinis, plečiamas prijungiant papildomus įrenginius. Turi būti galimybė padidinti ir sumažinti dalyvių vietų skaičių, sistemos technikų ir operatorių vietų skaičių, vertimo kalbų skaičių. 
Balsavimo ir diskusijų sprendimo architektūra ir tinklo topologija. Kad užtikrinti maksimalų atsparumą išoriniams poveikiams balsavimo, diskusijų ir sinchroninio vertimo sistema turi naudoti atskirą tik šiai sistemai skirtą skaitmeninį tinklą. Visi signalai (garso, vaizdo, duomenų ir valdymo) tarp sistemos įrenginių turi būti perduodami standartiniu IP Ethernet tinklu. Turi būti galimybė duomenų perdavimą šifruoti, užtikrinant konfidencialumą ir saugumą. Balsavimo ir diskusijų sprendimo įrenginius turi būti galima jungti ne mažiau kaip: žvaigždės (angl. star) topologija, žiedo (angl. ring) topologija, nuoseklaus jungimo (angl. daisy-chain) topologija, mišria topologija - dalį įrenginių jungiant žvaigždės (angl. star) topologija, dalį žiedo (angl. ring) topologija, dalį nuoseklaus jungimo (angl. daisy-chain) topologija. Centrinė įranga ir dalyvių vietų įranga turi būti sujungta į tinklą taip, kad būtų užtikrintas kabelių ir įrenginių perteklius. Tokiu būdu būtų užtikrinta, kad vieno įrenginio ar kabelių linijos gedimo atveju nesutriktų daugiau kaip vienos dalyvio vietos darbas. 
[bookmark: _Toc184724264]Reikalingų pokyčių aprašymas
Siekiant įgyvendinti Projekto tikslus ir išspręsti esamos situacijos problemas, kurios yra aprašytos 1.4 skyriuje, buvo numatyti ir 2.7 skyriuje aprašyti reikalingi esamos situacijos pokyčiai. 
[bookmark: _Toc184724265]LRS VIS modernizavimo būdo parinkimas
Projekto realizavimo būdas pasirinktas, vadovaujantis Valstybės informacinės sistemos kūrimo būdo pasirinkimo gairėmis, pateikiamomis Valstybės informacinės sistemos gyvavimo ciklo valdymo metodikoje, patvirtintoje Informacinės visuomenės plėtros komiteto prie Susisiekimo ministerijos direktoriaus 2014 m. vasario mėn. 25 d įsakymu Nr. T-29. Atsižvelgiant į LRS VIS modernizavimo apimtį, kuri yra gana didelė, ir veiklos reikalavimų apibrėžtumą, rekomenduojama LRS VIS modernizuoti iteraciniu – inkrementiniu būdu, skaidant programinės įrangos kūrimą į kelis etapus (iteracijas).
[bookmark: _Toc184724266]Projekto vykdymo planas
[bookmark: _Toc184724267]Projekto trukmė ir etapai
Projekto įgyvendinimui planuojama skirti 42 36 mėn. Projekto trukmė pasirinkta, atsižvelgiant į numatomą Projekto veiklų apimtį bei kitų, panašios apimties, projektų įgyvendinimo trukmę. Per šį laikotarpį bus vykdomos visos numatytos Projekto veiklos.
Numatoma Projekto pradžia yra 2025 m. Iki šio termino bus atlikti sklandžiam Projekto vykdymui reikalingi parengiamieji darbai: suburta už Projekto administravimą ir vykdymą atsakinga specialistų komanda, parengta galimybių studija (šis dokumentas) bei pradėti rengti pirmųjų pirkimų viešojo pirkimo dokumentai.
Projektą galima išskaidyti į kelis etapus pagal veiklų grupes, kurie detalizuojami žemiau esančioje lentelėje.
[bookmark: _Toc184724369]8.1 lentelė. Projekto vykdymo etapai
	Nr.
	Projekto etapas
	Etapo veiklos
	Įgyvendinimo laikotarpis

	1. 
	Pasirengimas Projektui
	Galimybių studijos parengimas
	Iki Projekto pradžios

	2. 
	
	Projekto administravimo ir vykdymo komandų suformavimas
	

	3. 
	Pasirengimas LRS VIS modernizavimo ir įrangos atnaujinimo darbams
	Techninių specifikacijų parengimo paslaugų pirkimas
	

	4. 
	
	Techninės ir programinės balsavimo įrangos techninės specifikacijos parengimas
	

	5. 
	
	Techninės ir programinės salės darbo vietų įrangos techninės specifikacijos parengimas
	

	6. 
	
	LRS VIS Seimo posėdžių eigos valdymo posistemio modernizavimo techninės specifikacijos parengimas
	

	7. 
	
	LRS VIS Seimo posėdžių eigos valdymo posistemio patogumo analizės paslaugų pirkimas
	

	8. 
	
	LRS VIS Seimo posėdžių eigos valdymo posistemių patogumo analizės ir prototipo parengimo paslaugos
	

	9. 
	LRS VIS modernizavimo ir įrangos atnaujinimo darbai
	Techninės ir programinės balsavimo įrangos pirkimas
	

	10. 
	
	Techninės ir programinės balsavimo įrangos diegimas
	

	11. 
	
	Posėdžių eigos valdymo posistemio modernizavimo pirkimas
	

	12. 
	
	Posėdžių eigos valdymo posistemio modernizavimas
	

	13. 
	
	Posėdžio dalyvių darbo vietų kompiuterinės įrangos pirkimas
	

	14. 
	
	Posėdžio dalyvių darbo vietų kompiuterinės įrangos įsigijimas
	

	15. 
	Projekto administravimas ir kontrolė
	Projekto administravimas ir vykdymas
	

	16. 
	
	Techninės priežiūros paslaugų pirkimas
	

	17. 
	
	LRS VIS modernizavimo paslaugų ir įsigytos įrangos diegimo techninės priežiūros paslaugos
	

	18. 
	
	Saugos vertinimo ir atsparumo įsilaužimams testavimo paslaugų pirkimas
	

	19. 
	
	Saugos vertinimas ir atsparumo įsilaužimams testavimas
	

	
	
	Reikalingų teisės aktų ar kitų procedūrų pakeitimai
	



	Lietuvos Respublikos Seimo veiklos informacinės sistemos modernizavimo galimybių studijos parengimo paslaugos
Galimybių studija

[bookmark: _Toc184724268]Projekto vieta
Projekto metu įsigyta techninė ir licencinė programinė balsavimo įranga bei darbo vietų techninė ir licencinė programinė įranga diegiama Seimo posėdžių salėje, adresu Gedimino pr. 53, Vilnius, Lietuva. 
Projekto metu modernizuota LRS VIS diegiama valstybės debesijos paslaugų teikimo infrastuktūroje, už kurios valdymą, vystymą ir priežiūrą atsakinga VSSA, nes:
1) Modernizuoti LRS VIS funkciniai komponentai turės būti pasiekiami per interneto naršyklę ir jų prieinamumui fizinė programinės įrangos buvimo vieta įtakos neturės;
2) VSSA turi reikiamą infrastruktūrą, žmogiškuosius išteklius ir kitas tinkamam LRS VIS saugiam naudojimui užtikrinti reikalingas priemones.
[bookmark: _Toc155645918][bookmark: _Toc184724269]Reikalavimai projekto valdymui
Žemiau pateikiamoje lentelėje yra pateikiami pagrindiniai reikalavimai projekto valdymui.
[bookmark: _Toc184724370]8.2 lentelė. Reikalavimai projekto valdymui
	Nr.
	Reikalavimas

	1. 
	Paslaugų teikėjai turės paskirti Projekto vadovą, kuris būtų atsakingas už komunikaciją tarp paslaugų teikėjo projekto komandos ir Seimo kanceliarijos bei kitų Projekto suinteresuotų šalių.

	2. 
	Paslaugų teikėjai turės užtikrinti, kad visa komunikacija Projekto metu vyktų lietuvių kalba. Jei pasitelkiami užsienio šalių ekspertai, paslaugų teikėjai turės pasirūpinti vertimo į lietuvių kalbą paslaugomis.

	3. 
	Paslaugų teikėjai su suinteresuotomis šalimis turės bendrauti vadovaujantis šiomis sąlygomis:
· bendradarbiavimas turi būti vykdomas visą sutarties galiojimo terminą (įskaitant ir garantinės priežiūros laikotarpį);
· apie visus su suinteresuotomis šalimis sprendžiamus klausimus turi būti informuojama ir Seimo kanceliarija;
· Seimo kanceliarija iš anksto turi būti informuojama apie rengiamus susitikimus, kurių metu bus sprendžiami esminiai su Projektu susiję klausimai, bei sudaroma galimybė tokiuose susitikimuose dalyvauti Seimo kanceliarijos atstovams;
· iškilus probleminėms situacijoms, apie tai ne vėliau nei per 1 d. d. turi būti informuojama Seimo kanceliarija; 
· paslaugų teikėjai, bendradarbiaudami su suinteresuotomis šalimis, turi teisę neatskleisti komercinės ar konfidencialios informacijos;
· paslaugų teikėjai, prieš atlikdami veiksmus, kurie gali turėti įtakos suinteresuotoms šalims, šiuos veiksmus privalo suderinti su Seimo kanceliarija ir suinteresuotomis šalimis.

	4. 
	Per 2 savaites nuo paslaugų teikimo sutarties įsigaliojimo dienos, paslaugų teikėjai turės pateikti Projekto reglamentą, kuriame turi būti detalizuoti paslaugų etapai, jų rezultatai (pateiktys), Projekto dalyvių vaidmenys, tarpusavio komunikacijos būdai, pateikti pagrindiniai riboženkliai (angl. milestones) ir detalus Seimo kanceliarijos nurodytus terminus atitinkantis detalus darbų vykdymo grafikas.

	5. 
	Projekto įgyvendinimo metu paslaugų teikėjai turi rengti tarpines veiklos ataskaitas, kuriose turi būti aprašomos ataskaitinio laikotarpio metu įgyvendintos veiklos, pateikiamas aktualus kalendorinis darbų vykdymo grafikas, apibrėžiantis įvykdytas, tuo metu vykdomas ir nepradėtas vykdyti veiklas, ir įvardintos aktualios Projekto rizikos. Tarpinės ataskaitos turi būti rengiamos kas mėnesį nuo paslaugų teikimo sutarties įsigaliojimo dienos.

	6. 
	Projekto įgyvendinimo pabaigoje paslaugų teikėjai turės parengti galutines veiklos ataskaitas. Galutinė ataskaita Seimo kanceliarijai turi būti pateikta likus 10 darbo dienų iki paskutinio paslaugų teikimo etapo pabaigos. 

	7. 
	Įvykus susitikimams Projekto klausimais tarp paslaugų teikėjų ir Seimo kanceliarijos ar kitų suinteresuotų šalių, paslaugų teikėjas turi parengti ir pateikti derinimui dalyvavusioms šalims susitikimų protokolus, kuriuose turi būti aprašomi aptarti klausimai ir priimti sprendimai.


[bookmark: _Toc184724270]Projekto komanda
Projektas bus įgyvendinamas Seimo kanceliarijos paskirtų specialistų bei paslaugas teikiančių išorinių ekspertų (paslaugų teikėjų). Toliau trumpai aprašoma planuojama Projekto organizacinė struktūra bei Projekto komanda.
[bookmark: _Toc184724271]Projekto organizacinė struktūra
Siekiant sklandaus Projekto įgyvendinimo, numatoma sudaryti trijų lygių organizacinę struktūrą: aukščiausiame lygmenyje sudaryti Projekto priežiūros darbo grupę, į kurią bus įtraukti atsakingi Seimo kanceliarijos atstovai, bendrą Projekto valdymą ir koordinavimą pavesti Seimo kanceliarijos Projekto vadovui ir Projekto metu įsigyjamų paslaugų teikėjų paskirtiems Projekto vadovams (Projekto valdymo darbo grupei), o konkrečių Projekto veiklų įgyvendinimą – Seimo kanceliarijos Projekto vadovo koordinuojamiems Seimo kanceliarijos Darbuotojams bei Projekto metu įsigyjamų paslaugų teikėjų komandų nariams (Projekto įgyvendinimo darbo grupėms). 
Principinė planuojamos Projekto organizacinės struktūros schema pateikiama paveiksle žemiau. 
[image: A diagram of a group of people

[bookmark: _Toc184724310]8.2 paveikslas. Projekto organizacinė struktūra
Kiekvieno Projekto organizacinės struktūros elemento aprašymas, apimantis pagrindines jų funkcijas ir atsakomybes Projekte, pateikiamas lentelėje žemiau.
[bookmark: _Toc184724371] 8.3 lentelė. Projekto organizacinės struktūros aprašymas
	Eil. Nr.
	Struktūrinis elementas
	Funkcijos ir atsakomybės

	1. 
	Projekto priežiūros darbo grupė
	· Projekto eigos stebėsena ir kontrolė;
· svarbiausių Projekto sprendimų priėmimas;
· pagrindinių Projekto vykdymo metu parengtų rezultatų tvirtinimas;
· klausimų, kurie negali būti išspręsti žemesniuose Projekto valdymo organuose, sprendimas;
· pateiktų dokumentų vertinimas ir tvirtinimas.

	2. 
	Seimo kanceliarijos Projekto vadovas
	· Atskaitomybė už Projekto įgyvendinimą Projekto priežiūros komitetui;
· bendras Projekto veiklų ir Projekto administravimo ir vykdymo komandos darbų planavimas ir koordinavimas;
· kasdienis Projekto valdymas ir operatyvių sprendimų, susijusių su Projekto įgyvendinimu, priėmimas; 
· Projekto rezultatų priėmimas ir teikimas Projekto priežiūros komitetui susipažinti ir (ar) tvirtinti.

	3. 
	Paslaugų teikėjų Projekto vadovai
	· Paslaugų teikėjų sutartinių įsipareigojimų vykdymas;
· Projekto veiklų planavimas ir organizavimas, kasdienis Projekto valdymas ir sprendimų, susijusių su Projekto įgyvendinimu, priėmimas (vykdomos sutarties apimtyje);
· susitikimų inicijavimas ir organizavimas;
· Seimo kanceliarijos informavimas apie Projekto eigą, iškylančias problemas, rizikas, tolesnius uždavinius.

	4. 
	Seimo kanceliarijos komandos nariai
	· Pirkimų dokumentacijos rengimas, įteisinimui reikalingos dokumentacijos rengimas ir kitų Seimo kanceliarijos Projekto vadovo pavestų darbų vykdymas;
· paslaugų teikėjų vykdomų veiklų ir teikiamų rezultatų vertinimas, pastabų ir rekomendacijų teikimas;
· paslaugų teikėjams reikalingos informacijos su Projektu susijusiais klausimais teikimas.

	5. 
	Paslaugų teikėjų komandų nariai
	· Paslaugų teikimo sutartyje numatytų ir (ar) paslaugų teikėjo projekto vadovo pavestų darbų vykdymas;
· rezultatų pristatymas.


[bookmark: _Toc144716257][bookmark: _Toc184724272]Projekto administravimo ir vykdymo komanda
Projekto administravimo ir vykdymo komandos atsakomybė – užtikrinti Projekto tikslų pasiekimą, sėkmingą reikalaujamos kokybės Projekto paslaugų apimties įgyvendinimą laiku ir numatyto biudžeto rėmuose. Detaliau Projekto administravimo ir vykdymo komandos narių funkcijos ir atsakomybės aprašytos lentelėje žemiau.
[bookmark: _Toc184724372]8.4 lentelė. Projekto administravimo ir vykdymo komandos funkcijos ir atsakomybės
	Eil. Nr.
	Vaidmuo Projekte
	Funkcijos ir atsakomybės

	1. 
	Projekto vadovas
	· Bendra Projekto įgyvendinimo priežiūra ir kontrolė;
· kertinių sprendimų, susijusių su Projekto darbų organizavimu ir vykdymu, priėmimas;
· Projekto pateikčių ir kitos dokumentacijos tvirtinimas;
· atstovavimas Projektui viešuose renginiuose bei viešuosiuose pirkimuose.

	2. 
	Projekto administratorius
	· Projekto eigos dokumentavimas;
· projekto dokumentų rengimas, derinimas, tvarkymas ir apskaita;
· pirkimų plano priežiūra ir tikslinimas;
· projekto ataskaitų rengimas ir teikimas;
· susirinkimų ir renginių planavimas bei organizavimas.

	3. 
	Viešųjų pirkimų specialistas
	· Projekto paslaugų pirkimų organizavimas, dokumentacijos rengimas, potencialių paslaugų teikėjų paklausimų atsakymas;
· projekto paslaugų pirkimų planavimas, kontroliavimas ir priežiūra;
· kitos viešųjų pirkimų vykdymo veiklos.

	4. 
	Teisininkas
	· Teisės aktų keliamų reikalavimų išaiškinimas paslaugų teikėjams;
· teisės aktų projektų rengimas.

	5. 
	Veiklos specialistas (3 asmenys)
	· konsultuos Seimo darbo klausimais;
· teiks siūlymus dėl tinkamo sukurtų funkcionalumų veikimo; 
· dalyvaus atliekant detalią veiklos reikalavimų analizę, teiks pastabas ir pasiūlymus projekto metu parengtiems dokumentams;
· bendraus su susijusiais asmenimis dėl programinės įrangos funkcionalumų
· įvertins, testuos sukurtų funkcionalumų veikimą, teiks pastabas.

	6. 
	IT specialistas (4 asmenys)
	· konsultuos ir teiks informaciją IT klausimais;
· atliks įgyvendinamų pokyčių ir sukurtų funkcijų atitikties poreikiams vertinimą IT aspektu;
· prisidės prie kuriamų sprendimų architektūros projektavimo ir reikalingos techninės dokumentacijos rengimo;
· atliks sukurtos programinės įrangos testavimą ir vertinimą.


[bookmark: _Toc184724273]Projekto tęstinumas
Įgyvendinus Projektą, jo metu įsigytas turtas nebus parduotas ar perleistas kitiems juridiniams ar fiziniams asmenims, įkeičiamas ar kitaip suvaržoma jo naudojimo teisė, nebus keičiama įsigyto turto paskirtis, taip pat nebus keičiamas Projekto įgyvendinimo metu kompiuterizuotos veiklos pobūdis. Siekiant užtikrinti Projekto rezultatų panaudojimą, bus planuojamos lėšos įsigytos programinės įrangos priežiūrai ir atnaujinimui.
Projekto technologinį tęstinumą užtikrins sukurtų programinių komponentų plėtros galimybės ir tinkamai parinkta sistemos architektūra. Sukurtos ar įsigytos techninės ir programinės įrangos palaikymu ir finansavimu po Projekto įgyvendinimo rūpinsis Seimo kanceliarija.
[bookmark: _Toc184724274]Išvados ir rekomendacijos
Projekto tikslas ir uždaviniai atitinka Lietuvos Respublikos Seimo kanclerio 2024 m. kovo 19 d. įsakymu Nr. 400-ĮVK-63 patvirtintame Lietuvos Respublikos Seimo kanceliarijos 2024–2026 metų strateginiame veiklos plane (Lietuvos Respublikos Seimo kanceliarija, 02.900.0002) apibrėžtą veiklos prioritetą: „Seimo kanceliarijos fizinės, IT ir informacinės aplinkos (infrastruktūros) ir darbo sąlygų gerinimas, diegiant tvarius sprendimus, stiprinant atsparumą grėsmėms ir pasirengimas naujai Seimo kadencijai“.
Projekto duomenų suvestinė pateikiama šios Galimybių studijos 10.1 priede „Projekto duomenų suvestinė“.
Atliekant Projekto finansinę ir ekonominę analizę buvo įvertintos ir tarpusavyje palygintos dvi projekto įgyvendinimo alternatyvos: alternatyva A „Balsavimo sistemos modernizavimas“ ir alternatyva B „Balsavimo sistemos sukūrimas“. 
Atlikus finansinį įvertinimą buvo nustatyta, kad abi alternatyvos nėra finansiškai atsiperkančios. FVGN(I) ir FVGN(K) negali būti apskaičiuotos. Dėl didesnių alternatyvos A investicijų ir veiklos išlaidų, jos FGDV(I) ir FGDV(K) reikšmės yra blogesnės, lyginant su alternatyvos B tais pačiais rodikliais. Išvada dėl finansinio gyvybingumo yra teigiama visų išnagrinėtų alternatyvų atveju. Turint omenyje viešą Projekto tikslą, galutinis sprendimas dėl geresnės alternatyvos turi būti priimamas remiantis veiksmingumo analizės išvadomis.
Projektas priskiriamas Informacinės visuomenės plėtros ekonominės veiklos sektoriui (EVS) ir Investicijų į informacinių sistemų sąveikumą projektų tipui. Atsižvelgiant į nustatytą EVS projektų tipą, taikomas Socialinio-ekonominio poveikio vertinimo metodikos rekomenduojamas poveikio komponentas – geresnis informacinės sistemos veikimas, kuris pasireiškia naudotojų vienai operacijai atlikti vidutiniškai sugaištamo laiko sumažėjimu. 
Atlikus ekonominį vertinimą nustatyta, kad abi Projekto įgyvendinimo alternatyvos generuotų labai reikšmingą ekonominę naudą, tačiau alternatyvos B svarbiausi ekonominio poveikio rodikliai yra geresni, lyginant su alternatyvos A rodikliais.
Finansinės ir ekonominės analizės išvados yra vieningos ir rodo, kad tiek finansiniu, tiek ekonominiu požiūriu geriausia yra alternatyva B. Atsižvelgiant į tai, pasirenkama alternatyva B, kuri įvertinta geriausiai tiek ekonominiu, tiek finansiniu požiūriu ir yra optimali kompleksiniu (remiantis funkcinės, finansinės ir ekonominės analizės išvadomis) požiūriu.
Remiantis rizikos priimtinumo analizės išvadomis, tikimybė, kad minimali priimtina atitinkamo finansinio ar ekonominio rodiklio reikšmė bus pasiekta, svyruoja tarp 71% ir 76%, priklausomai nuo vertinamo rodiklio. Toks Projekto rizikingumo laipsnis yra priimtinas.
Už Projekto fizinį ir veiklos rezultatų tęstinumą bus atsakinga Seimo kanceliarija.

[bookmark: _Toc184724276]Projekto duomenų suvestinė
[bookmark: _Toc184724374]10.1 lentelė. Projekto duomenų suvestinė
	Eil. Nr.
	Projekto duomenys
	Projekto duomenų aprašymas

	1. 
	Viešoji paslauga, kurios kokybei gerinti skirtas investicijų projektas
	-

	2. 
	Projekto tikslas
	Užtikrinti sąlygas efektyviam ir nepertraukiamam Seimo darbui Seimo posėdžių metu bei paruošti technologinę aplinką, esant poreikiui, Seimo posėdžius vykdyti mišriu ar nuotoliniu būdu

	3. 
	Projekto veiklos
	1) LRS VIS steigimo ir įteisinimo dokumentų parengimas / atnaujinimas;
2) LRS VIS Seimo posėdžių eigos valdymo posistemio patogumo analizės ir prototipų parengimo paslaugos;
3) reikalavimų modernizuojamam LRS VIS Seimo posėdžių eigos valdymo posistemiui specifikavimas;
4) LRS VIS Seimo posėdžių eigos valdymo posistemio modernizavimas;
5) modernizuotos LRS VIS diegimas valstybinio domenų centro infrastruktūroje;
6) reikalavimų naujai techninei ir licencinei programinei balsavimo įrangai specifikavimas;
7) įsigytos naujos techninės ir licencinės programinės balsavimo įrangos diegimas Seimo posėdžių salėje;
8) reikalavimų Seimo posėdžių salės darbo vietų techninei ir programinei įrangai specifikavimas;
9) įsigytos Seimo posėdžių salės darbo vietų techninės ir programinės įrangos paruošimas darbui / diegimas Seimo posėdžių salėje;
10) saugos vertinimo ir atsparumo įsilaužimams testavimo paslaugos;
11) saugos politikos dokumentų parengimas / atnaujinimas.

	4. 
	Projekto pareiškėjas
	Lietuvos Respublikos Seimo kanceliarija

